***********************************************************************************
ΑΠΟΣΠΑΣΜΑ

Από το πρακτικό της αρίθ.08/2012 συνεδρίασης του Δημοτικού Συμβουλίου Δήμου ΑΚΤΙΟΥ-ΒΟΝΙΤΣΑΣ

***********************************************************************************
Π Ρ Α Κ Τ Ι Κ Ο  08/2012
      Βόνιτσα και στο Δημοτικό κατάστημα στην αίθουσα συνεδριάσεων του Δημοτικού Συμβουλίου, συνήλθε σήμερα την 11η Απριλίου 2012, ημέρα Τετάρτη και ώρα 14:00 το Δημοτικό Συμβούλιο Δήμου Ακτίου-Βόνιτσας σε δημόσια τακτική συνεδρίαση, ύστερα από την με αρίθ.πρωτ.8978/06-04-2012 έγγραφη πρόσκληση του Προέδρου Δημοτικού Συμβουλίου, που επιδόθηκε χωριστά σε καθένα από τους Συμβούλους, στον Δήμαρχο, στους Προέδρους όλων των Δημοτικών Κοινοτήτων του Δήμου, στους Προέδρους όλων των Τοπικών Κοινοτήτων του Δήμου και στους εκπροσώπους των Τοπικών Κοινοτήτων του Δήμου, σύμφωνα με τις διατάξεις του άρθρου 67 του Ν.3852/2010.

      Αφού διαπιστώθηκε ότι υπάρχει νόμιμη απαρτία δεδομένου ότι σε σύνολο 27 Δημοτικών Συμβούλων, 3 Προέδρων Δημοτικών Κοινοτήτων, 12 Προέδρων Τοπικών Κοινοτήτων, 2 Εκπροσώπων Τοπικών Κοινοτήτων, βρέθηκαν παρόντες 24 Δημοτικοί Σύμβουλοι, 1 Πρόεδρος Δημοτικής Κοινότητα, 4 Πρόεδροι Τοπικών Κοινοτήτων, 1 εκπρόσωπος Τ.Κ., παρουσία και του Δημάρχου κ. Σολδάτου Νικόλαου, ήτοι:

	ΠΑΡΟΝΤΕΣ ΔΗΜΟΤΙΚΟΙ ΣΥΜΒΟΥΛΟΙ

	1. Κουνέλης Ιωάννης

2. Τζαβαλάς Δημήτριος      
3. Λιόντου-Κέστου Αικατερίνη        

4.Τσουνάκας Γεράσιμος

5.Κασόλας Αθανάσιος

6.Φερεντίνος Ευθύμιος
7.Γούδας Μιχαήλ  
8.Βλαχογιάννης Φίλιππος 

9.Χρυσούλης Παναγιώτης

10. Βασιλάκου Πηνελόπη
11 Σερεπίσου Χριστίνα

12. Σαλοδημήτρης Παναγιώτης  
	13. Χαλιμούδρα Αγγελική

14. Σώζος Βασίλειος 

15. Μωραΐτης Νικόλαος
16.Βαρβάτος Νικόλαος    

17. Στούπας Κων/νος

18. Γεροκωστόπουλος Κων/νος
19. Βίτσας Δημήτριος

20. Προδρομίτης Σωτήριος

21. Καταγής Κων/νος

22. Τσακάλης Νικόλαος

23. Τάνταρος Επαμεινώνδας

24. Κομποτιάτης Παναγιώτης  (Ο οποίος προσήλθε κατά την συζήτηση του 9ου θέματος της ημερήσιας διάταξης)



	ΑΠΟΝΤΕΣ ΔΗΜΟΤΙΚΟΙ ΣΥΜΒΟΥΛΟΙ

	1.Στούπας Θεόδωρος

2. Αποστολάκης Γεώργιος- Θεόδωρος

	   3. Πέρλης Κων/νος
    Οι οποίοι δεν προσήλθαν αν και νόμιμα προσκλήθηκαν.

	ΠΑΡΟΝΤΕΣ ΠΡΟΕΔΡΟΙ ΔΗΜΟΤΙΚΩΝ & ΤΟΠ. ΚΟΙΝΟΤΗΤΩΝ

	1.Ζουμή Ελισσάβετ  (Πρόεδρος Δ.Κ. Βόνιτσας)

2.Φυτόπουλος Παναγιώτης (Πρόεδρος Τ.Κ. Αγ. Νικολάου)

3.Τσαμποδήμος Επαμεινώνδας (Πρόεδρος Τ.Κ. 


            Κονοπίνας)

4.Κατσαμπίρης Θεόδωρος (Πρόεδρος Τ.Κ. 

                                                                    Πογωνιάς)


	5. Λύτρας Δημήτριος (Πρόεδρος Τ.Κ. 
                                                            Παλιαμπέλων)
6.Μπακοχρήστος Κων/νος (Εκπρόσωπος Τ.Κ. Βάτου)  


	Α Π Ο Ν Τ Ε Σ ΠΡΟΕΔΡΟΙ ΔΗΜΟΤΙΚΩΝ & ΤΟΠΙΚΩΝ ΚΟΙΝΟΤΗΤΩΝ

	1.Λίτος Αθανάσιος (Πρόεδρος Δ.Κ. Παλαίρου)

2.Κασούρας Κων/νος (Πρόεδρος Δ.Κ. Κατούνας)

3. Μπάρδης Ηλίας (Πρόεδρος Τ.Κ. Τρύφου) 

4.Ζαφείρης Γεώργιος (Πρόεδρος Τ.Κ. Αετού)    

5. Τραυλοστάθης Δημήτριος (Πρόεδρος Τ.Κ.

                                                        Μοναστηρακίου)


	6.Πανταζής Δημήτριος (Πρόεδρος Τ.Κ. Πλαγιάς)                                                              

7. Κατωπόδης Θωμάς (Πρόεδρος Τ.Κ.  Περατιάς)

8. Λίβας Χρήστος (Πρόεδρος Τ.Κ. Κομπωτής) 
9.Τραυλοστάθης Δημήτριος (Εκπρόσωπος Τ.Κ. 

                                                                     Αχυρών)
    Οι οποίοι δεν προσήλθαν αν και νόμιμα προσκλήθηκαν.

  


    Ο Πρόεδρος κήρυξε την έναρξη της συνεδρίασης στην οποία παραβρέθηκε και η Υπάλληλος του Δήμου Πρωτόπαπα Λαμπρινή για την τήρηση των πρακτικών.

Αρίθ. απόφασης 64/2012
ΠΕΡΙΛΗΨΗ: Περί ψήφισης Κανονισμού ύδρευσης Δήμου Ακτίου-Βόνιτσας.

       Ο Πρόεδρος εισερχόμενος στο 2ο θέμα της ημερήσιας διάταξης δίνει το λόγο στον Αντιδήμαρχο κ. Τζαβαλά Δημήτριο προς εισήγηση του θέματος ο οποίος έθεσε υπόψη του Συμβουλίου την αρίθ.2/2012 απόφαση της Επιτροπής Ποιότητας Ζωής που σύμφωνα με το άρθρο 73 παράγραφος Βv του Ν.3852/2010 εισηγείται  στο Δημοτικό Συμβούλιο τον Κανονισμό Ύδρευσης του Δήμου μας ο οποίος θα συμβάλλει στην εύρυθμη λειτουργία της Υπηρεσίας. 

    Στη συνέχεια ο Πρόεδρος κάλεσε το Δημοτικό Συμβούλιο να αποφασίσει σχετικά.

    Το Δημοτικό Συμβούλιο αφού άκουσε την εισήγηση του Αντιδημάρχου μετά από διαλογική συζήτηση έχοντας υπόψη του και την αρίθ.2/2012 απόφαση της Επιτροπής Ποιότητας Ζωής και τις διατάξεις του άρθρου 65 του Ν.3852/2010 

Κατά πλειοψηφία   Α Π Ο Φ Α Σ Ι Ζ Ε Ι  
- Ψηφίζει  τον Κανονισμό Ύδρευσης Δήμου Ακτίου – Βόνιτσας ως εξής:

ΕΛΛΗΝΙΚΗ ΔΗΜΟΚΡΑΤΙΑ
ΠΕΡΙΦΕΡΕΙΑ ΔΥΤ. ΕΛΛΑΔΑΣ

     ΠΕΡΙΦ. ΕΝΟΤΗΤΑ ΑΙΤΩΛ/ΝΙΑΣ
ΔΗΜΟΣ ΑΚΤΙΟΥ-ΒΟΝΙΤΣΑΣ

ΑΡΜΟΔΙΟ ΓΡΑΦΕΙΟ ΥΔΡΕΥΣΗΣ




ΚΑΝΟΝΙΣΜΟΣ ΥΔΡΕΥΣΗΣ 

ΠΕΡΙΟΧΩΝ ΑΡΜΟΔΙΟΤΗΤΩΝ 

ΔΗΜΟΥ ΑΚΤΙΟΥ-ΒΟΝΙΤΣΑΣ 

ΠΕΡΙΕΧΟΜΕΝΑ

	ΤΙΤΛΟΣ
	ΣΕΛ

	ΆΡΘΡΟ 1Ο: ΑΝΤΙΚΕΙΜΕΝΟ ΤΟΥ ΚΑΝΟΝΙΣΜΟΥ
	3

	ΆΡΘΡΟ 2Ο: ΓΕΝΙΚΟ ΟΡΟΙ –ΒΑΣΙΚΕΣ ΕΝΝΟΙΕΣ
	3

	ΆΡΘΡΟ 3Ο: ΙΔΙΟΚΤΗΤΗΣ
	5

	ΆΡΘΡΟ 4Ο: ΕΝΣΤΑΣΕΙΣ – ΕΠΙΤΡΟΠΗ ΕΝΣΤΑΣΕΩΝ.
	6

	ΆΡΘΡΟ 5Ο: ΈΛΕΓΧΟΣ ΥΔΡΟΜΕΤΡΗΤΩΝ.
	6

	ΆΡΘΡΟ 6Ο: ΠΑΡΟΧΗ ΝΕΡΟΥ.
	6

	ΆΡΘΡΟ 7Ο: ΚΑΤΑΧΩΡΗΣΗ ΠΑΡΟΧΗΣ.
	7

	ΆΡΘΡΟ 8Ο: ΕΝΗΜΕΡΟΤΗΤΑ ΟΦΕΙΛΩΝ.
	8

	ΆΡΘΡΟ 9Ο: ΑΓΩΓΟΙ
	8

	ΆΡΘΡΟ 10Ο: ΠΑΡΟΧΕΣ – ΚΑΤΗΓΟΡΙΕΣ ΠΑΡΟΧΩΝ.
	8

	ΆΡΘΡΟ 11Ο: ΔΑΠΑΝΗ ΕΓΚΑΤΑΣΤΑΣΗΣ – ΜΕΤΑΦΟΡΑΣ – ΜΕΤΑΤΟΠΙΣΗΣ ΑΓΩΓΟΥ .
	9

	ΆΡΘΡΟ 12Ο: ΕΚΤΕΛΕΣΗ ΕΡΓΑΣΙΩΝ.
	9

	ΆΡΘΡΟ 13Ο: ΔΑΠΑΝΗ.
	11

	ΑΡΘΡΟ 14Ο : ΠΡΟΕΚΤΑΣΕΙΣ ΑΓΩΓΩΝ
	13

	ΑΡΘΡΟ 15Ο : ΔΑΠΑΝΗ ΠΡΟΕΚΤΑΣΗΣ 
	14

	ΑΡΘΡΟ 16Ο : ΕΠΕΚΤΑΣΗ ΑΓΩΓΩΝ ΔΙΑΝΟΜΗΣ
	14

	ΑΡΘΡΟ 17Ο : ΜΕΑΦΟΡΑ.
	16

	ΑΡΘΡΟ 18Ο : ΜΕΤΑΤΡΟΠΗ - ΜΕΤΑΤΟΠΙΣΗ ΠΑΡΟΧΗΣ.
	17

	ΑΡΘΡΟ 19Ο : ΑΞΙΑ ΜΕΤΑΦΟΡΑΣ – ΑΝΥΨΩΣΗΣ – ΚΑΤΑΒΑΣΗΣ .
	17

	ΑΡΘΡΟ 20ο : ΜΑΤΑΙΩΣΗ ΕΓΚΑΤΑΣΤΑΣΗΣ ΤΗΣ ΠΑΡΟΧΗΣ ΚΛΠ. 
	18

	ΑΡΘΡΟ 21ο: ΔΙΑΚΟΠΗ - ΑΦΑΙΡΕΣΗ ΠΑΡΟΧΩΝ
	19

	ΑΡΘΡΟ 22Ο : ΔΙΑΤΑΞΕΙΣ ΥΓΕΙΟΝΟΛΟΓΙΚΗΣ  ΦΥΣΕΩΣ
	19

	ΑΡΘΡΟ 23Ο : ΥΔΡΟΜΕΤΡΑ
	21

	ΑΡΘΡΟ 24Ο : ΧΩΡΟΣ ΥΔΡΟΜΕΤΡΗΤΩΝ.
	23

	ΑΡΘΡΟ 25Ο :ΕΠΙΣΚΕΥΕΣ ΥΔΡΟΜΕΤΡΗΤΩΝ.
	24

	ΑΡΘΡΟ 26Ο :ΑΝΤΙΚΑΤΑΣΤΑΣΗ ΥΔΡΟΜΕΤΡΩΝ-ΜΕΤΑΤΟΠΙΣΗ ΣΕ ΚΑΤΑΛΛΗΛΟΤΕΡΗ ΘΕΣΗ
	24

	ΑΡΘΡΟ 27Ο :ΥΔΡΟΜΕΤΡΑ ΚΑΙ ΧΩΡΟΙ ΥΔΡΟΜΕΤΡΩΝ ΤΩΝ ΟΙΚΙΣΜΩΝ ΠΟΥ ΕΝΤΑΣΣΟΝΤΑΙ ΣΤΗΝ ΕΥΘΥΝΗ ΤΟΥ ΔΗΜΟΥ ΑΚΤΙΟΥ-ΒΟΝΙΤΣΑΣ.
	25

	ΑΡΘΡΟ 28Ο :ΑΦΑΙΡΕΣΗ ΥΔΡΟΜΕΤΡΟΥ ΛΟΓΩ ΧΡΕΟΥΣ.
	26

	ΑΡΘΡΟ 29Ο :ΑΚΥΡΩΣΗ ΥΔΡΟΛΗΨΙΑΣ.
	27

	ΑΡΘΡΟ 30ο:ΥΠΟΔΙΑΙΡΕΤΙΚΑ ΥΔΡΟΜΕΤΡΑ.
	27

	ΑΡΘΡΟ 31Ο:ΈΛΕΓΧΟΣ ΤΩΝ ΥΔΡΟΜΕΤΡΩΝ ΚΑΙ ΤΩΝ ΕΣΩΤΕΡΙΚΩΝ ΥΔΡΑΥΛΙΚΩΝ ΕΓΚΑΤΑΣΤΑΣΕΩΝ
	28

	ΑΡΘΡΟ 32Ο ΤΙΜΗ ΑΝΑ ΚΥΒΙΚΟ
	29

	ΑΡΘΡΟ 33Ο: ΚΑΤΗΓΟΡΙΕΣ ΤΙΜΟΛΟΓΙΩΝ
	29

	ΑΡΘΡΟ 34Ο: ΤΡΟΠΟΣ ΠΛΗΡΩΜΗΣ
	29

	ΑΡΘΡΟ 35Ο: ΛΗΨΗ ΕΝΔΕΙΞΗΣ ΥΔΡΟΜΕΤΡΩΝ
	30

	ΑΡΘΡΟ 36Ο: ΕΜΦΑΝΗΣ ΔΙΑΡΡΟΗ ΕΣΩΤΕΡΙΚΩΝ ΕΓΚΑΤΑΣΤΑΣΕΩΝ
	30

	ΑΡΘΡΟ 37Ο: ΑΦΑΝΗΣ ΔΙΑΡΡΟΗ ΕΣΩΤΕΡΙΚΩΝ ΕΓΚΑΤΑΣΤΑΣΕΩΝ
	30

	ΑΡΘΡΟ 38Ο: ΣΤΑΣΙΜΟ ΥΔΡΟΜΕΤΡΟ.
	31

	ΑΡΘΡΟ 39Ο: ΔΙΑΡΡΟΗ ΣΤΟ ΦΡΕΑΤΙΟ
	31

	ΑΡΘΡΟ 40Ο: ΚΑΛΥΜΜΕΝΟ ΥΔΡΟΜΕΤΡΟ
	31

	ΑΡΘΡΟ 41Ο:ΑΝΤΙΚΑΤΑΣΤΑΣΗ ΥΔΡΟΜΕΤΡΟΥ
	31

	ΑΡΘΡΟ 42ο :ΕΣΩΤΕΡΙΚΕΣ ΕΓΚΑΤΑΣΤΑΣΕΙΣ ΎΔΡΕΥΣΗΣ
	32

	ΑΡΘΡΟ 43ο:ΜΕΤΡΗΤΕΣ
	34

	ΑΡΘΡΟ 44Ο: ΟΡΙΣΤΙΚΗ ΥΔΡΟΔΟΤΗΣΗ ΚΤΙΣΜΑΤΟΣ Η ΑΚΙΝΗΤΟΥ – ΧΩΡΟΣ ΥΔΡΟΜΕΤΡΩΝ
	37

	ΑΡΘΡΟ 45Ο:ΣΤΗΛΗ ΥΓΡΟΜΕΤΡΩΝ
	40

	ΑΡΘΡΟ 46Ο: ΑΝΥΨΩΤΙΚΕΣ ΣΤΗΛΕΣ
	40

	ΑΡΘΡΟ 47Ο:ΔΙΑΔΙΚΑΣΙΑ ΠΑΡΟΧΗΣ ΝΕΡΟΥ ΓΙΑ ΠΡΟΣΩΡΙΝΗ ΚΑΙ ΟΡΙΣΤΙΚΗ ΥΔΡΟΔΟΤΗΣΗ 
	40

	ΑΡΘΡΟ 48Ο:ΟΡΙΣΤΙΚΗ ΣΥΝΔΕΣΗ ΚΤΙΣΜΑΤΟΣ ΠΟΥ ΕΧΕΙ ΠΕΡΑΤΩΘΕΙ ΜΕ ΤΟ ΔΙΚΤΥΟ ΔΙΑΝΟΜΗΣ – ΔΙΑΚΛΑΔΩΣΕΙΣ
	43

	ΑΡΘΡΟ 49ο:ΟΡΙΣΤΙΚΗ ΣΥΝΔΕΣΗ ΜΕ ΤΟ ΔΙΚΤΥΟ ΔΙΑΝΟΜΗΣ ΤΩΝ ΛΟΙΠΩΝ ΕΠΙΜΕΡΟΥΣ ΥΔΡΕΥΟΜΕΝΩΝ ΧΩΡΩΝ ( ΔΙΑΜΕΡΙΣΜΑΤΑ ΓΡΑΦΕΙΑ, ΕΡΓΑΣΤΗΡΙΑ Κ.Λ.Π.)
	43

	ΑΡΘΡΟ 50ο: ΕΠΑΝΑΣΥΝΔΕΣΗ ΥΔΡΟΛΗΨΙΑΣ ΑΚΙΝΗΤΩΝ ΤΕΩΣ ΚΑΤΑΝΑΛΩΤΩΝ. 
	44

	ΆΡΘΡΟ 51ο ΣΥΜΒΟΛΑΙΑ ΠΛΗΡΩΜΕΝΑ ΔΥΟ ΦΟΡΕΣ
	45

	ΆΡΘΡΟ 52ο: ΑΝΕΚΤΕΛΕΣΤΑ ΣΥΜΒΟΛΑΙΑ 
	45

	ΆΡΘΡΟ 53ο: ΝΟΜΙΜΟΠΟΙΗΣΗ ΥΠΟΓΡΑΦΗΣ ΣΥΜΒΟΛΑΙΩΝ ΥΔΡΟΛΗΨΙΑΣ
	45

	ΆΡΘΡΟ 54Ο: ΜΕΤΑΒΙΒΑΣΗ ΔΙΚΑΙΩΜΑΤΩΝ ΥΔΡΟΛΗΨΙΑΣ
	46

	ΆΡΘΡΟ 55ο: ΔΙΑΚΟΠΕΣ ΥΔΡΟΛΗΨΙΑΣ
	47

	ΆΡΘΡΟ 56ο : ΔΙΚΑΙΟΛΟΓΗΤΙΚΑ ΣΥΝΔΕΣΗΣ ΜΕ ΤΟ ΔΙΚΤΥΟ ΥΔΡΕΥΣΗΣ
	49

	ΑΡΘΡΟ 57ο: ΑΚΙΝΗΤΑ ΕΝΤΟΣ ΕΓΚΕΚΡΙΜΕΝΟΥ ΣΧΕΔΙΟΥ
	51

	ΑΡΘΡΟ 58ο: ΑΚΙΝΗΤΑ ΕΚΤΟΣ ΕΓΚΕΚΡΙΜΕΝΟΥ ΣΧΕΔΙΟΥ
	54

	ΆΡΘΡΟ 59Ο :ΣΥΝΔΕΣΗ ΤΩΝ ΑΚΙΝΗΤΩΝ ΤΟΥ ΔΗΜΟΥ ΑΚΤΙΟΥ-ΒΟΝΙΤΣΑΣ ΚΑΙ ΚΟΙΝΩΦΕΛΩΝ ΟΡΓΑΝΙΣΜΩΝ
	56

	ΆΡΘΡΟ 60Ο :ΚΥΡΙΟΤΗΤΑ ΕΓΚΑΤΑΣΤΑΣΕΩΝ.
	56

	ΑΡΘΡΟ 61ο : ΜΑΤΑΙΩΣΗ ΕΓΓΥΗΣΗ ΧΡΗΣΗΣ ΥΔΡΟΜΕΤΡΗΤΗ
	57

	ΑΡΘΡΟ 62ο : ΔΙΑΚΟΠΗ - ΑΦΑΙΡΕΣΗ ΠΑΡΟΧΩΝ
	57

	ΑΡΘΡΟ 63ο:ΑΝΑΜΟΡΦΩΣΗ ΛΟΓΑΡΙΑΣΜΩΝ ΚΑΤΑΝΑΛΩΣΗΣ ΝΕΡΟΥ
	59

	ΑΡΘΡΟ 64ο:ΣΥΝΙΔΙΟΚΤΗΤΕΣ. 
	61

	ΑΡΘΡΟ 65ο: ΛΑΘΡΑΙΑ ΥΔΡΟΛΗΨΙΑ
	61

	ΑΡΘΡΟ 66ο: ΛΑΘΡΑΙΕΣ ΥΔΡΕΥΣΕΙΣ 
	62

	ΑΡΘΡΟ 67ο: ΠΑΡΑΝΟΜΗ ΧΟΡΗΓΗΣΗ ΝΕΡΟΥ - ΕΜΠΟΡΙΑ ΝΕΡΟΥ

ΆΡΘΡΟ 1Ο: ΑΝΤΙΚΕΙΜΕΝΟ ΤΟΥ ΚΑΝΟΝΙΣΜΟΥ
Ο παρών κανονισμός αφορά γενικά τους όρους παρακολούθησης ποιότητας πόσιμου ύδατος, λειτουργίας συστημάτων ύδρευσης και λήψης μέτρων για την προστασία της δημόσιας υγείας της περιοχής αρμοδιότητας του Δήμου Ακτίου-Βόνιτσας, σύμφωνα με την Εθνική Νομοθεσία σε εναρμόνιση προς την ΥΖ ΟΙΚ 2600/2001 ΚΥΑ (ΦΕΚ 892Β7 11-07-2001) για την «ποιότητα του νερού ανθρώπινης κατανάλωσης» σε συμμόρφωση προς την οδηγία 98/83 ΕΚ του συμβουλίου της Ευρωπαϊκής Ένωσης της 3ης Νοεμβρίου 1998, όπως διορθώθηκε με την Υ2/3423 πράξη (ΦΕΚ 1082Β1 04-08-2001, όπως τροποποιήθηκε με την ΔΥΓ/Π/ΟΙΚ. 38295 2007 (ΦΕΚ 630Β/26-04-2007) ΚΥΑ, ως και τις διατάξεις του Ν1069/80 όπως συμπληρώθηκε, αντικαταστάθηκε και ισχύει με τον Ν.2307/95.  

ΆΡΘΡΟ 2Ο: ΓΕΝΙΚΟ ΟΡΟΙ –ΒΑΣΙΚΕΣ ΕΝΝΟΙΕΣ
1. Ο Δήμος Ακτίου-Βόνιτσας έχει στην κυριότητα του τα δίκτυα ύδρευσης και είναι αρμόδιος για την μελέτη, κατασκευή, συντήρηση, εκμετάλλευση, διοίκηση και λειτουργία τους σύμφωνα με τον Ν.1069/80, όπως αυτό ισχύει κάθε φορά. 

2. Ο Δήμος παρέχει νερό μόνο για ύδρευση κατάλληλο για ανθρώπινη κατανάλωση και οικιακή χρήση, σύμφωνα με τις ισχύουσες στην Ελλάδα και την Ευρωπαϊκή ένωση προδιαγραφές.

3. Η χρήση του νερού αυτού για ειδικούς βιομηχανικούς ή άλλους τεχνικούς σκοπούς, γίνεται με ευθύνη του υδρολήπτη. Αν για την χρήση αυτή, υπάρχουν ειδικές απαιτήσεις ο υδρολήπτης προβαίνει με κατάλληλες ειδικές τεχνικές και συσκευές στην επιθυμητή βελτίωσή του. Ο Δήμος δεν έχει καμία ευθύνη, ούτε υποχρέωση αποζημίωσης για οποιαδήποτε ζημιά τυχόν προκληθεί από την ακαταλληλότητα του παρεχόμενου νερού για την ειδική αυτή χρήση.

4. Κάθε υδρολήπτης δικαιούται να καταναλώνει οποιαδήποτε ποσότητα νερού σύμφωνα με τους περιορισμούς του παρόντος κανονισμού ή όσους τυχόν θεσπιστούν στο μέλλον με σχετικές αποφάσεις του Δημοτικού Συμβουλίου.

5. Ο δήμος έχει το δικαίωμα όταν το νερό δεν επαρκεί να προβαίνει σε τμηματικές διακοπές της παροχής στο δίκτυο ή να παρέχει νερό σε ορισμένες ώρες κατά την κρίση του. Μπορεί ακόμη να οριστεί ανώτατο όριο κατανάλωσης για οικιακή ή άλλη οποιαδήποτε χρήση. Ιδίως κατά τους θερινούς μήνες που οι ανάγκες της ύδρευσης είναι πολλαπλές, δεν επιτρέπεται η κατανάλωση νερού για οικοδομικές εργασίες, κάθε είδους αλόγιστη χρήση κ.λ.π.

6. Επίσης από 1 Μαΐου μέχρι 31 Οκτωβρίου αν υπάρχει έλλειψη νερού θα διακόπτονται όλες οι εξωτερικές βρύσες πλην των ποιμνιοστασίων και οικιών εφόσον οι παροχές αυτές έχουν δοθεί με απόφαση του Δημοτικού Συμβουλίου και εφόσον έχουν εγκριθεί με νόμιμα δικαιολογητικά, και θα ελέγχονται σε τακτικά διαστήματα και σε περίπτωση που θα υπάρχει αλόγιστη κατανάλωση θα διακόπτεται η παροχή. Για την επανασύνδεση θα χρειάζονται νέα δικαιολογητικά και νέα έγκριση από την Τοπική ή την Δημοτική Κοινότητα.

7. Σε περίπτωση μη συμμόρφωσης των υδροληπτών ο Δήμος μπορεί να διακόψει προσωρινά και μέχρι δέκα μέρες την παροχή νερού και να επιβάλλει πρόστιμο το ύψος του οποίου καθορίζει το Δημοτικό Συμβούλιο. Αν υπάρξει υποτροπή, διακόπτεται η παροχή για χρονικό διάστημα μέχρι τριών μηνών ύστερα από απόφαση του Δημοτικού Συμβουλίου.

8. Αν για οποιαδήποτε λόγο υπάρχει ανάγκη συνεχούς υδροδότησης, πρέπει ο υδρευόμενος να την εξασφαλίσει με την αποθήκευση νερού σε δεξαμενή ή με οποιοδήποτε άλλο κατάλληλο τρόπο.

9. Σε περιπτώσεις βλάβης ή επισκευής των εγκαταστάσεων του Δήμου είναι δυνατόν, συμπτωματικά και για ορισμένο χρονικό διάστημα, να προκληθεί πτώση της πίεσης κάτω του ελαχίστου ορίου ή και διακοπή της υδροδότησης. Ο δήμος δεν έχει καμία ευθύνη για τις βλάβες που τυχόν προκληθούν σε μηχανήματα ή σε άλλες εγκαταστάσεις από το γεγονός αυτό, ούτε και την υποχρέωση αποζημίωσης.

10. Ο Δήμος δεν έχει επίσης καμία ευθύνη για τυχόν βλάβες από την αύξηση της πίεσης ή διάρρηξη των αγωγών από οποιαδήποτε αιτία και αν προέρχεται.

11. Ο Δήμος δεν είναι υποχρεωμένος να ικανοποιεί απαιτήσεις μεγάλων στιγμιαίων καταναλώσεων (σε πολύ περιορισμένο χρονικό διάστημα μέσα στο εικοσιτετράωρο). Στις περιπτώσεις αυτέ η παροχή νερού κατανέμεται περίπου ομοιόμορφα μέσα στο εικοσιτετράωρο και ο υδρολήπτης οφείλει να εξασφαλίσει την απαιτούμενη ποσότητα αιχμής μέσω δεξαμενής εξισορρόπησης – αποθήκευσής του.

12. Η διακοπή της παροχής δεν απαλλάσσει τον υδρολήπτη από τις οικονομικές και άλλες υποχρεώσεις του προς το Δήμο και ειδικότερα από την υποχρέωση καταβολής της αξίας του κατώτατου ορίου κατανάλωσης (παγίου). Κατ’ εξαίρεση απαλλάσσεται της καταβολής του παγίου ο υδρολήπτης στον οποίο η διακοπή έγινε με αίτησή του στον Δήμο.

13.  Δεν θα γίνεται η οριστική υδροδότηση των οικοδομών αν μετά από αυτοψία, διαπιστωθεί ότι τα όμβρια ύδατα τους αποχετεύονται στο δίκτυο ακαθάρτων.

14. Οι καταναλωτές είναι υποχρεωμένοι να συμμορφώνονται με τους όρους του παρόντος κανονισμού και τις σχετικές αποφάσεις του Δημοτικού Συμβουλίου.

ΆΡΘΡΟ 3Ο: ΙΔΙΟΚΤΗΤΗΣ
1. Ιδιοκτήτης κατά τις διατάξεις του παρόντος Κανονισμού θεωρείται εκείνος που κατά τη συναλλαγή του με το Δήμο  δηλώνει ότι είναι κύριος, ψιλός κύριος ή επικαρπωτής του ακινήτου, καθώς επίσης και εκείνος στο όνομα του οποίου έχει εκδοθεί η άδεια οικοδομής και υπογράφει την αίτηση για σύνδεση του ακινήτου με το δίκτυο ύδρευσης ή την εκτέλεση οποιασδήποτε εργασίας σχετικά με την παροχή του και γενικά την υδροδότηση του ακινήτου. Ο Δήμος  κατά την υποβολή της αίτησης δεν εξετάζει τίτλους ιδιοκτησίας και τυχόν διεκδικήσεις πάνω στο ακίνητο που πρόκειται να υδρευτεί, ούτε ή ύδρευση ακινήτου αποτελεί στοιχείο αποδεικτικό ιδιοκτησίας υπέρ του αιτούντος.

2. Σε περίπτωση αλλαγής ιδιοκτήτη, ο νέος ιδιοκτήτης του υδρευόμενου ακινήτου υποχρεούται να δηλώσει στον Δήμο την αλλαγή της ιδιοκτησίας, προσκομίζοντας το σχετικό συμβόλαιο ή υπεύθυνη δήλωση. Ο νέος ιδιοκτήτης οφείλει να ενημερωθεί πριν την ολοκλήρωση της αγοράς ακινήτου για τα πιθανά χρέη που έχει αυτό σε λογαριασμούς ύδρευσης και να παραλάβει το ακίνητο, αφού εξοφληθούν οι οφειλές αυτές. Σε περίπτωση παραλαβής του ακινήτου χωρίς προηγούμενη εκκαθάριση χρεών ύδρευσης ή αποχέτευσης ο νέος ιδιοκτήτης ευθύνεται και για τα προ της μεταβίβασης χρέη και ο Δήμος  μπορεί να διεκδικήσει από αυτόν με οποιοδήποτε νόμιμο τρόπο την καταβολή των χρεών.

3. Ο δηλωθείς ως ιδιοκτήτης του υδρευόμενου ακινήτου δεν μπορεί να αντιτάξει στον Δήμο ελαττώματα της κυριότητας ή απώλεια της παροχής. Ο Δήμος δεν έχει την υποχρέωση ανεύρεσης παλιών παροχών στο πεζοδρόμιο, όταν γι’ αυτές δεν εκδίδεται λογαριασμός για χρονικό διάστημα μεγαλύτερο των τριών (3) ετών. Η ευθύνη και τα έξοδα εντοπισμού της παροχής υδροδότησης σε περίπτωση που έχει χαθεί, βαρύνουν τον ενδιαφερόμενο  ιδιοκτήτη.

4. Ο Δήμος δικαιούται να αρνηθεί την ύδρευση ακινήτου όταν υπάρχουν ανεξόφλητοι λογαριασμοί από την υδροδότηση του, μέχρις ότου να εξοφληθούν μαζί με τις τυχόν προσαυξήσεις τους, έστω και εάν ο υδρευόμενος στο ακίνητο αυτό ήταν άλλο πρόσωπο, διαφορετικό από τον αιτούντα.

5. Ο ιδιοκτήτης του ακινήτου, καθίσταται συνυπεύθυνος απέναντι στο Δήμο και συνοφειλέτης εις ολόκληρο με τον καταναλωτή που χρησιμοποιεί το ακίνητό του με οποιοδήποτε τρόπο, για τις κάθε είδους οφειλές που έχουν σχέση με την υδροδότηση αυτού και ως εκ τούτου οφείλει να λαμβάνει τα απαραίτητα μέτρα, ώστε κατά την απόδοση του ακινήτου του να μην εγκαταλείπονται χρέη προς το Δήμο. Ο Δήμος έχει το δικαίωμα να εισπράττει τις ανωτέρω οφειλές από τον ιδιοκτήτη του ακινήτου και η δυνατότητα της να μεταφέρει την απαίτησή της στο λογαριασμό κατανάλωσης νερού της νέας διεύθυνσης του καταναλωτή, δεν απαλλάσσει τον ιδιοκτήτη από τις σχετικές υποχρεώσεις του, ούτε του παρέχει το δικαίωμα να αρνηθεί την πληρωμή με τον ισχυρισμό ότι η δική του υποχρέωση έπεται αυτής του καταναλωτή. Το δικαίωμα επιλογής ανήκει αποκλειστικά στο Δήμο.

ΆΡΘΡΟ 4Ο: ΕΝΣΤΑΣΕΙΣ – ΕΠΙΤΡΟΠΗ ΕΝΣΤΑΣΕΩΝ.

1. Ο υδρολήπτης για κάθε αμφισβήτηση της χρέωσης του, μπορεί να υποβάλλει ένσταση μέσα στην αναγραφόμενη προθεσμία πληρωμής του λογαριασμού. Είναι δυνατόν, με απόφαση του υπευθύνου ύδρευσης να ανασταλεί η πληρωμή του λογαριασμού μέχρι την εκδίκαση της ένστασης.

2. Οι ενστάσεις εκδικάζονται από τριμελή επιτροπή τα μέλη της οποίας ορίζει το Δημοτικό Συμβούλιο και οι αποφάσεις της επικυρώνονται από το Δημοτικό Συμβούλιο.

ΆΡΘΡΟ 5Ο: ΈΛΕΓΧΟΣ ΥΔΡΟΜΕΤΡΗΤΩΝ.

1. Το προσωπικό του Δήμου είναι επιφορτισμένο με τον έλεγχο των ενδείξεων των υδρομετρητών, την αστυνόμευση των δικτύων ή την εκτέλεση γενικά κάθε εργασίας στις παροχετεύσεις, μπορεί με την σύμφωνη γνώμη του υδρολήπτη, να εισέρχεται σε υδρευόμενο ακίνητο.

2. Ο υδρολήπτης υποχρεούται να παρέχει κάθε διευκόλυνση στο προσωπικό για την εκτέλεση του ανατιθέμενου σ’ αυτό έργου. Σε περίπτωση άρνησης του υδρολήπτη να επιτρέψει την είσοδο στο προσωπικό του Δήμου διακόπτεται αμέσως η υδροδότηση του ακινήτου με απόφαση του Υπευθύνου Ύδρευσης.

ΆΡΘΡΟ 6Ο: ΠΑΡΟΧΗ ΝΕΡΟΥ.

1. Η χορήγηση νερού σε ακίνητα της ζώνης ευθύνης του Δήμου γίνεται με τεχνική εγκατάσταση  που συνδέεται με  τους αγωγούς διανομής του Δήμου και ύστερα από αίτηση των ενδιαφερομένων καταναλωτών φυσικών ή νομικών προσώπων. Η εγκατάσταση αυτή ονομάζεται παροχή και ο ιδιοκτήτης είναι υποχρεωμένος να προκαταβάλει τη δαπάνη για την κατασκευή της. Δηλαδή παροχή ύδρευσης ή διακλάδωσης παροχής θεωρείται το τμήμα εκείνο του υδραγωγού σωλήνα που προορίζεται να συνδέσει την εσωτερική υδραυλική εγκατάσταση του ακινήτου με τον κεντρικό αγωγό του δικτύου ύδρευσης. Αυτή ανήκει μόνιμα στο ακίνητο για την ύδρευση του οποίου τοποθετήθηκε έστω αν αλλάξει την κυριότητα του και δεν μεταφέρεται για την ύδρευση άλλου ακινήτου έστω και αν αυτό ανήκει στον ίδιο ιδιόκτητη.
2. Η αρμόδια υπηρεσία του Δήμου ευθύνεται και χορηγεί παροχή νερού στους  ενδιαφερομένους  εφόσον συντρέχουν οι νόμιμες προϋποθέσεις , μόνο σε ακίνητα που βρίσκονται εντός σχεδίου πόλεως.

3.  Για την χορήγηση παροχής νερού σε ακίνητα εκτός σχεδίου η αρμόδια υπηρεσία του Δήμου χορηγεί παροχή και η επέκταση, συντήρηση του αγωγού ύδρευσης εκτός σχεδίου , γίνεται με ευθύνη των υδροληπτών.

4. Για το σκοπό αυτό συμπληρώνεται για λογαριασμό τους, έντυπη αίτηση, η οποία ικανοποιείται εφόσον συντρέχουν οι νόμιμες προϋποθέσεις ήτοι άδεια οικοδομής, οικίας αποθήκης, ποιμνιοστασίου, εργοστασίου κλπ.

5. Απαγορεύεται αυστηρά η χορήγηση παροχών σε εξωτερικό δίκτυο ύδρευσης από τις πηγές, γεωτρήσεις αντλιοστάσια και μέχρι την δεξαμενή (χώρος περισυλλογής νερού).

6. Κάθε παράνομη παροχή θα διακόπτεται χωρίς καμία προειδοποίηση.

7. Οι παραβάτες θα τιμωρούνται σύμφωνα με τις σχετικές διατάξεις του ποινικού κώδικα και πρόστιμο το οποίο θα καθορίζεται από το Δημοτικό Συμβούλιο.

8. Η σύνδεση αποτελεί κλοπή και λαθραία ύδρευση.

ΆΡΘΡΟ 7Ο: ΚΑΤΑΧΩΡΗΣΗ ΠΑΡΟΧΗΣ.

1. Όλες οι παροχές καταχωρούνται σε ηλεκτρονικό υπολογιστή (μια για κάθε παροχή με την ένδειξη του υδρομετρητή). Ιδιαίτερη καταχώρηση γίνεται και για τον κάθε υδρολήπτη της παροχής. Με βάση των παρακάτω καταρτίζονται οι χρηματικοί κατάλογοι σύμφωνα με τους οποίους γίνεται η είσπραξη των κάθε είδους οφειλών προς το Δήμο.

ΆΡΘΡΟ 8Ο: ΕΝΗΜΕΡΟΤΗΤΑ ΟΦΕΙΛΩΝ.

1. Προϋπόθεση για την χορήγηση οποιαδήποτε μορφής αδειών υδροδότησης από Δήμους, κοινότητες ή οικισμούς είναι η μη ύπαρξη, εις βάρους του ενδιαφερόμενου βεβαιωμένων ληξιπρόθεσμων οφειλών προς το Δήμο, με εξαίρεση τις περιπτώσεις εκκρεμοδικίας και του διακανονισμού καταβολής αυτών (αρθ.285 Δ.Κ.Κ.)

2. Η έγκριση νέας παροχής για τα εντός σχεδίου πόλεως κτίρια του Δήμου θα γίνεται από τον Δήμαρχο ή τον αρμόδιο Αντιδήμαρχο.

3. Η έγκριση για τα οικόπεδα και τα εντός σχεδίου ακίνητα θα γίνεται με απόφαση πρώτα του Τοπικού Συμβουλίου και ύστερα από το Δημοτικό Συμβούλιο.

ΆΡΘΡΟ 9Ο: ΑΓΩΓΟΙ

1. Οι αγωγοί του δικτύου ύδρευσης διακρίνονται σε αγωγούς εξωτερικού υδραγωγείου, κεντρικούς τροφοδοτικούς και αγωγούς διανομής.
2. Παροχές για την εξυπηρέτηση ακινήτων χορηγούνται μόνο από τους αγωγούς διανομής. Από τους τροφοδοτικούς αγωγούς είναι δυνατή η δημιουργία δικτύου ύδρευσης με τοποθέτηση αγωγών διανομής όπου είναι αναγκαίο και τεχνικά εφικτό, κατά την απόλυτη κρίση της τεχνικής υπηρεσίας του Δήμου. Οι αγωγοί διανομής τοποθετούνται μόνο σε εγκεκριμένους δρόμους και έχουν ελάχιστη διάμετρο Φ-63.

3. Στα υφιστάμενα παλιά δίκτυα και όσα έχουν παραληφθεί ή θα παραλειφθούν στο μέλλον από τους Δήμους, Κοινότητες ή ιδιωτικές επιχειρήσεις, οι αγωγοί με διάμετρο μικρότερη των 63 χιλιοστών συντηρούνται από τον Δήμο, θεωρούνται όμως τμήμα του δικτύου διανομής και δεν χορηγούνται από αυτούς νέες παροχές.

4. Όλα αυτά αποτελούν περιουσιακό στοιχείο του Δήμου, εντάσσονται στο συνολικό δίκτυο του Δήμου ο οποίος είναι υπεύθυνος και για την συντήρησή του.
ΆΡΘΡΟ 10Ο: ΠΑΡΟΧΕΣ – ΚΑΤΗΓΟΡΙΕΣ ΠΑΡΟΧΩΝ.

Οι παροχές διακρίνονται:
1. Σε παροχές ύδρευσης κοινές με διάμετρο μέχρι 1 ½" ιντσών, που χρησιμοποιούνται για οικιακή χρήση, όπως κατοικίες, γραφεία, καταστήματα και άλλες μικρές εγκαταστάσεις.

2. Σε παροχές ύδρευσης ειδικές με διάμετρο μεγαλύτερη των  1 ½ "  ιντσών, που χρησιμοποιούνται για ακίνητα ειδικού προορισμού, όπως νοσοκομεία, στρατιωτικές μονάδες, εργοστάσια, βιοτεχνίες, εκπαιδευτήρια και άλλα κοινωφελή ιδρύματα, τουριστικές και γεωργικές μονάδες και άλλες παρόμοιες εγκαταστάσεις.

3. Σε πυροσβεστικές παροχές με διάμετρο άνω των 2 ιντσών (50 χιλιοστών), που χρησιμοποιούνται μόνο για την κατάσβεση πυρκαγιών και τις ανάγκες της υπηρεσίας. Απαγορεύεται απόλυτα η χρήση πυροσβεστικής παροχής για ύδρευση, η δε σύνδεσή της με εσωτερικές υδραυλικές εγκαταστάσεις είναι παράνομη και απόδειξη κλοπής νερού. Κάθε ιδιωτική πυροσβεστική παροχή  έχει το δικό της υδρόμετρο και συνδέεται απευθείας με τον αγωγό, χωρίς να επιτρέπεται απ’ αυτή η παροχή νερού για άλλη χρήση.

4. Σε εργοταξιακές παροχές, που χορηγούνται για την υδροδότηση εργοταξίου κατασκευής κτιρίων. Για την τοποθέτηση των παροχών αυτών απαιτείται η υποβολή οικοδομικής άδειας, θεωρημένης από την πολεοδομική υπηρεσία για υδροδότηση εργοταξιακής παροχής. Οι εργοταξιακές παροχές χορηγούνται μετά την οικονομική τακτοποίηση του ιδιοκτήτη, είναι προσωρινές και έχουν διάρκεια δύο ετών. Εάν στο χρονικό αυτό διάστημα δεν έχουν ολοκληρωθεί οι εργασίες ανέγερσης του κτιρίου είναι δυνατή, μετά από αίτηση του ιδιοκτήτη συνοδευόμενη από αντίγραφο οικοδομικής άδειας από το οποίο να προκύπτει η παράταση της ισχύος της οικοδομικής άδειας, η ισόχρονη παράταση της εργοταξιακής παροχής. Μετά την ολοκλήρωση των οικοδομικών εργασιών ο ιδιοκτήτης υποχρεούται να προσκομίσει στη Υπηρεσία τα απαραίτητα δικαιολογητικά και να μετατρέψει την υδροδότηση του σε κοινή ή ειδική παροχή. Αν διαπιστωθεί ότι ακίνητο υδροδοτείται με εργοταξιακή παροχή μετά την αποπεράτωση των οικοδομικών του εργασιών, η Υπηρεσία μπορεί να διακόψει άμεσα την παροχή νερού και να επιβάλει πρόστιμο που ορίζεται με απόφαση του Δημοτικού Συμβουλίου.

ΆΡΘΡΟ 11Ο: ΔΑΠΑΝΗ ΕΓΚΑΤΑΣΤΑΣΗΣ – ΜΕΤΑΦΟΡΑΣ – ΜΕΤΑΤΟΠΙΣΗΣ ΑΓΩΓΟΥ .

Όποιος επιθυμεί να υδρευθεί από το Δήμο, συμπληρώνει έντυπη αίτηση – δήλωση που παρέχεται από το Δήμο και συνυποβάλλει τα απαιτούμενα δικαιολογητικά. Με την δήλωση – αίτηση του αυτή ο υδρολήπτης αποδέχεται ανεπιφύλακτα τους όρους του παρόντος κανονισμού και κάθε μελλοντική του τροποποίηση, τις διατάξεις του Νόμου κλπ καθώς και κάθε άλλο όρο που τυχόν θέσει στο μέλλον το Δημοτικό Συμβούλιο του Δήμου σχετικά με το θέμα αυτό.  

ΆΡΘΡΟ 12Ο: ΕΚΤΕΛΕΣΗ ΕΡΓΑΣΙΩΝ.

Η υπηρεσία μπορεί να προβαίνει στη μεταφορά, τη μετατροπή, τη μετατόπιση, την ανύψωση ή την καταβίβαση της παροχής είτε μετά από αίτηση του ιδιοκτήτη, είτε αυτεπάγγελτα, όταν κρίνεται αναγκαίο για τη σωστή λειτουργία του δικτύου της και την αντιμετώπιση ενδεχομένου υγειονομικού κινδύνου.
Οι εργασίες για την τοποθέτηση νέας παροχής,  μεταφορά,  ανύψωση κλπ.  γίνονται από την αρμόδια Υπηρεσία του Δήμου, κατά τα ειδικότερα οριζόμενα από τα σχετικά άρθρα του παρόντος Κανονισμού. Σε περίπτωση που ο ∆ήµος αδυνατεί να εκτελέσει τις απαιτούμενες εργασίες μπορεί να αναθέσει την εκτέλεση του ή μέρος αυτών, σε τρίτους ή και στον υδρολήπτη που τις εκτελεί σύμφωνα µε τις προδιαγραφές του παρόντος Κανονισμού και τις ειδικότερες οδηγίες του Δήμου. Ο έλεγχος της παροχής, η διάτρηση του κεντρικού αγωγού και η υδροδότηση γίνονται µόνο από τεχνικούς του Δήμου.

1. Τα τέλη ύδρευσης είναι ανταποδοτικά έσοδα του δήμου που προορίζονται να καλύψουν : 
α) τις δαπάνες διοίκησης, συντήρησης και λειτουργίας του δημοτικού δικτύου ύδρευσης και 
β) τις δαπάνες επένδυσης των υπενδεδυμένων κεφαλαίων 
2. Τα τέλη ύδρευσης καθορίζονται με απόφαση του Δημοτικού Συμβουλίου και βεβαιώνονται σύμφωνα με τις διατάξεις του αρ. 11 του Ν.Δ. 318/69 και των αρ. 3και 4  του Β.Δ. 17/5-15/6/1959.
3. Η καταμέτρηση της κατανάλωσης γίνεται ανά τρίμηνο ή τετράμηνο ή εξάμηνο ή με απόφαση του Δημοτικού Συμβουλίου.
4. Οι ιδιοκτήτες των ακινήτων που πρόκειται να συνδεθούν με το δίκτυο ύδρευσης, πρέπει να καταβάλουν στην Υπηρεσία Ύδρευσης την δαπάνη και το τέλος σύνδεσης με το δίκτυο ύδρευσης.  
5. Δαπάνη σύνδεσης με το δίκτυο ύδρευσης θεωρείται το κόστος κατασκευής της παροχής (εξωτερικής διακλάδωσης του δικτύου),  ενώ τέλος σύνδεσης με το δίκτυο ύδρευσης θεωρείται η αξία της παρεχόμενης από την Υπηρεσία Ύδρευσης, που υπολογίζεται με βάση την απόφαση του Δ.Σ. 
6. Με απόφαση  του Δημοτικού Συμβουλίου του Δήμου Ακτίου-Βόνιτσας, καθορίζονται και αναπροσαρμόζονται οι τιμές, με βάση τις οποίες υπολογίζεται η δαπάνη και το τέλος σύνδεσης με το δίκτυο ύδρευσης. 
7. Με όμοια απόφαση μπορεί να καθοριστεί διαφορετικός τρόπος υπολογισμού του τέλους σύνδεσης με το δίκτυο ύδρευσης. 
8. Η δαπάνη και το τέλος σύνδεσης με το δίκτυο ύδρευσης καταβάλλονται εφάπαξ.

9. Για να συνδεθεί το ακίνητο που πρόκειται να υδροδοτηθεί με το δίκτυο διανομής, ο καταναλωτής εκτός από την εκπλήρωση των υποχρεώσεων του άρθρου 11 του παρόντος Κανονισμού, υποχρεώνεται να καταβάλλει τη δαπάνη σύνδεσης που περιλαμβάνει:

1. Την εγγύηση έναντι κατανάλωσης νερού, η οποία θα συμψηφίζεται με τυχόν χρέη που θα προκύψουν στο μέλλον από λογ/σμούς κατανάλωσης νερού.

2. Την εγγύηση έναντι της αξίας του υδρομέτρου, που ανήκει στο Δήμο.

3. Την αξία υλικών και εργασίας τοποθέτησης του υδρομέτρου και

4. Το τέλος αρχικής σύνδεσης, το οποίο περιλαμβάνει το δικαίωμα για σύνδεση με τον αγωγό διανομής.

10. Οι ανωτέρω δαπάνες, καθορίζονται στο ισχύον τιμολόγιο, ανάλογα με τη διατομή του υδρομέτρου και την προβλεπόμενη κατανάλωση του ακινήτου που θα υδροδοτηθεί. Για κάθε ανεξάρτητο και αυτοτελές διαμέρισμα, προβλέπεται ιδιαίτερη σύνδεση υδρομέτρου.  Μόνη εξαίρεση αναγνωρίζεται στην περίπτωση συνένωσης (οριζόντιας ή κάθετης) δύο διαμερισμάτων ή κατοικιών του ιδίου ιδιοκτήτη, που χρησιμοποιεί τους χώρους σαν ενιαία κατοικία (βλέπε και άρθρο 9 του παρόντος Κανονισμού). Χαρακτηρίζεται επίσης ενιαίος χώρος, όταν πρόκειται για βοηθητικούς χώρους, που λειτουργικά συνδέονται με τον κύριο υδρευόμενο χώρο.
11. Το Δημόσιο, οι Οργανισμοί Τοπικής Αυτοδιοίκησης και τα ΝΠΔΔ δεν απαλλάσσονται από τα τέλη σύνδεσης, πλην όμως σε όσες περιπτώσεις δεν είναι δυνατή η άμεση πληρωμή της σχετικής δαπάνης, αυτή μπορεί να πληρωθεί και απολογιστικά.
12. Το Διοικητικό Συμβούλιο ύστερα από σχετική αίτηση, μπορεί να αποφασίσει την απαλλαγή από το τέλος σύνδεσης ορισμένων σωματείων ή ενώσεων τα οποία προσφέρουν διακεκριμένες υπηρεσίες στο κοινωνικό σύνολο, ενώ δεν έχουν πόρους από δημόσια ή άλλη πηγή, παρά μόνο εισφορές των ιδίων των μελών τους ή από δωρεές.
ΆΡΘΡΟ 13Ο: ΔΑΠΑΝΗ.

Για την τοποθέτηση της νέας παροχής ή για την τακτοποίηση της παλιάς ή για οποιαδήποτε άλλη εργασίας υποβάλλεται αίτηση και καταβάλλεται.

1. Προκαταβολή για την έρευνα ή προμελέτη, εφόσον βέβαια απαιτείται κατά την εκτίμηση της τεχνικής υπηρεσίας του Δήμου, το ύψος της οποίας καθορίζεται από τον υπεύθυνο Ύδρευσης.

2. Η δαπάνη εκτέλεσης του έργου: Ειδικά η δαπάνη διακλάδωσης μπορεί με απόφαση του Δημοτικού Συμβουλίου να υπολογιστή γενικά για όλα τα ακίνητα ή κατηγορίες ακινήτων με βάση μέση τιμή δαπάνης κατά τα οριζόμενα στο άρθρο 15 Ν.1069/80 ή μελλοντική του τροποποίηση κατά τα λοιπά συντάσσεται από το Δήμο προϋπολογισμός και καθορίζεται ο χρόνος καταβολής της προϋπολογισμένης δαπάνης. Μετά την εκτέλεση του έργου γίνεται απολογισμός και βάσει αυτού η τελική εξόφληση.

3. Ο προϋπολογισμός υπόκειται σε αναθεώρηση σε περίπτωση μη εμπρόθεσμης καταβολής της προϋπολογιζόμενης δαπάνης. Αν κατά την εκτέλεση του έργου διαπιστωθεί ότι λόγω εμφάνισης απροβλέπτων εμποδίων η καταστάσεων πρόκειται να προκύψει υπέρβαση του προϋπολογισμού, ο Δήμος έχει το δικαίωμα να διακόψει την εκτέλεση του έργου και να καλέσει τον αιτούντα να καταβάλλει την επιπλέον απαιτούμενη δαπάνη για την συνέχισή του. Μέρος τουλάχιστον της προϋπολογιζόμενης δαπάνης το ύψος του οποίου καθορίζεται από τον υπεύθυνο ύδρευσης του Δήμου, προκαταβάλλεται. Ο χρόνος καταβολής του ποσού αυτού λαμβανόμενης υπόψη και της φύσης των απαιτούμενων εργασιών, καθορίζει τη σειρά προτεραιότητας.

4. Το τέλος σύνδεσης που καθορίζεται από το Δημοτικό Συμβούλιο.

5. Το τέλος επανασύνδεσης που καθορίζεται από το Δημοτικό Συμβούλιο.

6. Η δαπάνη έκδοσης αδείας τομής του οδοστρώματος ή του πεζοδρομίου εξασφαλίζεται από το Δήμο 

7. Τυχόν δικαιώματα υπέρ τρίτων. 

8. Η εγγύηση, που καταβάλλεται από τον αιτούντα υδρολήπτη (ιδιοκτήτη,  μισθωτή κλπ.)  κατά το χρόνο της σύνδεσης (ή επανασύνδεσης) της παροχής ή αλλαγής ιδιοκτησίας, µε σύγχρονη αντικατάσταση της από την εγγύηση του νέου ιδιοκτήτη και αφορά κάθε είδους οφειλές προς το Δήμο που βεβαιώθηκαν στο διάστημα αυτό.  Το ύψος εγγύησης ορίζεται από το ∆. Σ.  κατά κατηγορίες παροχών (πρόσκαιρες - μόνιμες κλπ.) ή τιμολογίων (κοινό, επαγγελματικό κλπ.) και το ύψος της αναπροσαρμόζεται όταν γίνεται διακοπή λόγω οφειλών. 

9. Το πάγιο (κατώτατο όριο κατανάλωσης) που καθορίζεται από το ∆. Σ.  
Η αξία που προϋπολογίστηκε ή καταβλήθηκε για νέα παροχή, τοποθέτηση παλιάς ή άλλη εργασία που δεν πραγματοποιήθηκε,  υπόκειται σε αναπροσαρμογή κατά το χρόνο εκτέλεσης της.  Ο ∆ήµος έχει πάντοτε την κυριότητα της παροχής και του μετρητή και ο υδρολήπτης το δικαίωµα της χρήσης για ύδρευση του. Ο υδρολήπτης έχει την υποχρέωση να φροντίζει και την καλή κατάσταση του φρεατίου και την προστασία της παροχής. 

Απαγορεύεται απόλυτα το άνοιγμα του υδρομέτρου από τον υδρολήπτη ή άλλο πρόσωπο εκτός από τους υπαλλήλους του Δήμου καθώς και κάθε επέμβαση σ’ αυτό ή τον κρουνό υδροληψίας που βρίσκεται μπροστά στο υδρόμετρο.  Στην περίπτωση αυτή ο ∆ήµος προβαίνει αμέσως σε επιθεώρηση της παροχέτευσης για την εξακρίβωση τυχόν ζημιών.  Για την επιθεώρηση αυτή χρεώνεται σε βάρος του υδρολήπτη και στον επόμενο λογαριασμό του,  ειδικό δικαίωµα επιθεώρησης,  το ύψος του οποίου καθορίζεται από το ∆. Σ.,  ασκείται δε ποινική δίωξη.  Αν χρειαστεί επίσης να γίνει έλεγχος του υδρομέτρου, επιβάλλεται και εισπράττεται με τον επόμενο λογαριασμό, δικαίωµα ελέγχου υδρομέτρου. Το ύψος του οποίου επίσης καθορίζεται από το ∆. Σ.  Εκτός από τα παραπάνω δικαιώματα ελέγχου,  ο υδρολήπτης βαρύνεται και µε κάθε δαπάνη για την αποκατάσταση τυχόν ζημιών η οποία και καθορίζεται με πίνακα εκκαθάρισης που συντάσσεται από τον αρμόδιο Ύδρευσης της Τεχνικής Υπηρεσίας και θεωρείται από το Δήμαρχο.    

ΑΡΘΡΟ 14Ο : ΠΡΟΕΚΤΑΣΕΙΣ ΑΓΩΓΩΝ

1. Αν η απόσταση του ακινήτου σύμφωνα µε τα οριζόμενα στο άρθρο 57.5, είναι μεγαλύτερη από την ορισμένη μέγιστη,  γίνεται προέκταση του αγωγού διανομής ώστε αφενός η απόσταση αυτή να γίνει μικρότερη ή ίση προς τη μέγιστη και αφετέρου να είναι δυνατή η τοποθέτηση των παροχών σε ασφαλή θέση. Η ελάχιστη προέκταση ορίζεται σε έξι (6) μέτρα. 

2. Αν οι ζητούμενες παροχές είναι περισσότερες από τρεις (3)  κοινές ή είναι ειδικές παροχές, πραγματοποιείται προέκταση του κατάλληλου αγωγού παροχής ως την πρόσοψη του ακινήτου, ώστε να είναι δυνατή η τοποθέτηση των φρεατίων στο πεζοδρόμιο του. Για τις πυροσβεστικές παροχές απαιτείται αγωγός διανομής τουλάχιστο Φ80 και µε επαρκή πίεση. Αν δεν περνά τέτοιος αγωγός διανομής μπροστά από το ακίνητο, γίνεται προέκταση από τον κοντινότερο αγωγό διαμέτρου 100 χιλ. µε την κατάλληλη πίεση. Η δαπάνη για όλες τις παραπάνω προεκτάσεις βαρύνουν τον αιτούντα.  Στην περίπτωση αγωγού τοποθετημένου στην απέναντι πλευρά του δρόμου χωρίς να συντρέχουν οι περιπτώσεις του άρθρου 57.3 α, β και γ, η δαπάνη προέκτασης βαρύνει τον αιτούντα για το τμήμα από το τέρμα του εγκάρσιου ως τη θέση των παροχών. 

3. Οι προεκτάσεις για την ύδρευση ακινήτων πραγματοποιούνται αποκλειστικά σε περιοχές εντός εγκεκριμένου ρυμοτομικού σχεδίου και µόνο σε δρόμους εγκεκριμένους και διαμορφωμένους οριζοντιογραφικά και υψομετρικά.  Σε αντίθετη περίπτωση,  οι ενδιαφερόμενοι αναθέτουν σε κάποιον αρμόδιο Μηχανικό τη σύνταξη οριζοντιογραφικής και υψομετρικής μελέτης,  η οποία θα πρέπει να εγκριθεί από τις αρμόδιες υπηρεσίες, του δρόμου ή των δρόμων που τους ενδιαφέρουν. Εφόσον υπάρχουν κρασπεδόρειθρα βάσει της ερυθράς, ανωμαλίες του οδοστρώματος μικρότερες των 30 εκ. δεν αποτελούν εμπόδιο για την τοποθέτηση του αγωγού. Στις περιπτώσεις ύπαρξης εμποδίων η απαιτούμενη προέκταση πραγματοποιείται σε όσο μήκος

4. είναι δυνατό και οι παροχές τοποθετούνται στο τέρμα της σε απόσταση κατ'  εξαίρεση μεγαλύτερη από διακόσια πενήντα (250)  μέτρα,  από την κοντινότερη πλευρά του ακινήτου. Εμπόδιο θεωρείται και η περίπτωση κατά την οποία δεν συντρέχουν όσα αναφέρονται στην παράγραφο. 57.3 Για κτιριακές εγκαταστάσεις ειδικού προορισμού (βιομηχανίες και κοινωφελή ιδρύματα) είναι δυνατή, στην περίπτωση ύπαρξης εμποδίων,  κατ’  εξαίρεση και μετά από έγκριση της αρμόδιας Διεύθυνσης του Δήμου,  η τοποθέτηση ειδικής παροχής σε απόσταση,  μακριά από το υδρευόμενο ακίνητο.  Ο χαρακτηρισμός του κτιρίου ως ειδικού προορισμού γίνεται µε απόφαση του Υπεύθυνου Ύδρευσης του Δήμου
ΑΡΘΡΟ 15Ο : ΔΑΠΑΝΗ ΠΡΟΕΚΤΑΣΗΣ 

Όταν για την υδροδότηση ακινήτου απαιτείται προέκταση του δικτύου σύμφωνα µε το άρθρο 14. Εντός και εκτός σχεδίου,  η εργασία εκτελείται απολογιστικά ή µε εργολαβία από το Δήμο και η δαπάνη κατανέμεται ισομερώς και ανάλογα µε το μέγεθος της παροχής,  στους εξυπηρετούμενους υδρολήπτες. Η είσπραξη της δαπάνης γίνεται απ’  ευθείας ή µε χρέωση στους λογαριασμούς κατανάλωσης.  Με απόφαση του Υπευθύνου Ύδρευσης, μπορεί μέρος της δαπάνης να καταβληθεί από το Δήμο.  Είναι δυνατόν επίσης η Τεχνική Υπηρεσία να απαιτήσει από τους εξυπηρετούμενους από την επέκταση να εκτελέσουν μέρος των εργασιών. Σ' όλες τις περιπτώσεις ο ∆ήµος μπορεί να ζητήσει την προκαταβολή ενός ποσού, καθοριζόμενο από τον Υπεύθυνο Ύδρευσης της τεχνικής Υπηρεσίας και εγκρινόμενο από το Δήμαρχο. Το τμήμα του αγωγού που τοποθετείται µε τους παραπάνω τρόπους περιέχεται στην κυριότητα του Δήμου που έχει το δικαίωµα να το χρησιμοποιήσει και για την ύδρευση άλλων ακινήτων. Σε περιπτώσεις υπέρβασης του προϋπολογισμού εφαρμόζεται ανάλογα το άρθρο 13.2.

ΑΡΘΡΟ 16Ο : ΕΠΕΚΤΑΣΗ ΑΓΩΓΩΝ ΔΙΑΝΟΜΗΣ
1. Η επέκταση των αγωγών διανομής και η αντικατάσταση παλαιών αγωγών μικρής διατομής που δεν επαρκούν, γίνεται με δαπάνες του Δήμου, βάση εγκεκριμένου από το Διοικ. Συμβούλιο προγράμματος έργων της Τεχνικής Υπηρεσίας.

2. Κατ’ εξαίρεση, είναι δυνατή η επέκταση ή αντικατάσταση παλαιού αγωγού, ύστερα από αίτηση οικονομικής συμμετοχής των ενδιαφερομένων καταναλωτών (ατομικά ή ομαδικά ) και εφόσον δεν υπάρχουν τεχνικά και οικονομικά εμπόδια. Αν αυτός που επιθυμεί την επέκταση είναι ιδιοκτήτης του ακινήτου, δικαιούται να εξοφλήσει τη σχετική δαπάνη σε τέσσερις (4) τριμηνιαίες δόσεις, αν όμως είναι εργολάβος, η εξόφληση γίνεται εφάπαξ. Η σχετική δαπάνη συμμετοχής καθορίζεται από το ισχύον τιμολόγιο.

3. Όταν ένας αγωγός κατασκευάζεται με συμμετοχή των καταναλωτών, τότε για μια τριετία από την τοποθέτησή του, οι καταναλωτές που θα συνδεθούν με αυτόν θα καταβάλλουν την αξία της επέκτασης που αντιστοιχεί στα μέτρα που τους εξυπηρετούν υδρ/κά.

4. Η διατομή του αγωγού καθορίζεται από την Τεχνική Υπηρεσία του Δήμου, δεν μπορεί όμως να είναι μικρότερη από φ.100χιλ. Οι υπάρχοντες αγωγοί μικρότερης διατομής, καταργούνται προοδευτικά, ανάλογα με τις δυνατότητες της υπηρεσίας και την ιεράρχηση των υπηρεσιακών αναγκών..

5. Για την επέκταση αγωγού ή την αντικατάσταση παλαιού, ο ενδιαφερόμενος καταναλωτής, στην Υπηρεσία Ύδρευσης συμπληρώνει το σχετικό έντυπο (αίτηση). Η Δ/νση Δικτύου στην οποία διαβιβάζεται η αίτηση αυτή, πραγματοποιεί αυτοψία εφόσον δε την εγκρίνει με θεώρησή της, συντάσσει τον προϋπολογισμό  της δαπάνης, σύμφωνα με το ισχύον τιμολόγιο.  Στη συνέχεια η αίτηση αυτή διαβιβάζεται στο Τμήμα Καταναλωτών, όπου ο ενδιαφερόμενος καταναλωτής καταβάλλει τη δαπάνη συμμετοχής του. 
Η ημερομηνία καταβολής της δαπάνης συμμετοχής και της καταχώρησής της σε ειδικό βιβλίο επεκτάσεων δικτύου, θεωρείται ημερομηνία ενάρξεως της τριετίας, στη διάρκεια της οποίας κάθε σύνδεση με τον συγκεκριμένο αγωγό, υπόκειται στη δαπάνη συμμετοχής (τέλος επέκτασης δικτύου). 
Η δαπάνη επεκτάσεως συνεισπράττεται με τους λο/σμούς κατ/σης νερού, μέσα σε ένα (1) έτος και σε τέσσερις(4) ίσες δόσεις, εφόσον ο αγωγός δεν υπερβαίνει τα 40 μ. κατά υδρολήπτη.  
Αν ο αγωγός υπερβαίνει τα 40 μ., τότε η δαπάνη για τα επιπλέον μέτρα καταβάλλεται κατά την υπογραφή του συμβολαίου υδροληψίας. 
Εφόσον ο καταναλωτής δεχτεί να πληρώσει εφάπαξ ολόκληρη τη δαπάνη επέκτασης, τότε δικαιούται έκπτωση 10%. 
Σε περίπτωση άρνησης έγκαιρης καταβολής των δόσεων της δαπάνης συμμετοχής, τότε διακόπτεται η υδροληψία από τη διακλάδωση και αποκαθίσταται μετά την καταβολή της δόσεως.

6. Η επέκταση αγωγού ή αντικατάσταση παλαιού, είναι δυνατό να γίνει με υλικά και μέσα του ενδιαφερομένου και με την επίβλεψη της αρμόδιας τεχνικής υπηρεσίας του Δικτύου.

ΑΡΘΡΟ 17Ο : ΜΕΑΦΟΡΑ

Οι προσωρινές παροχές που έχουν τοποθετηθεί μακριά από το ακίνητο, για την άμεση εξυπηρέτηση των περιοχών που δεν έχουν πλήρες δίκτυο διανομής δεν μεταφέρονται. Σε περίπτωση που τοποθετηθεί αγωγός διανομής μπροστά από το ακίνητο, κατασκευάζεται μετά από αίτηση του ιδιοκτήτη ή αυτεπάγγελτα από την υπηρεσία Ύδρευσης νέα παροχή στην οριστική της θέση, δηλαδή στο πεζοδρόμιο της πρόσοψης του ακινήτου. Η δαπάνη για την κατασκευή της νέας παροχής βαρύνει τον ιδιοκτήτη.


Σε Δημοτικά διαμερίσματα, τοπικά διαμερίσματα οικισμούς, όπου γίνεται καινούργιο εσωτερικό δίκτυο σε καμία περίπτωση δεν θα παραμείνουν οι εξωτερικές παροχές δηλαδή εκτός σχεδίου πόλεως, μόνο για όσες αποδεδειγμένα υπάρχουν αποφάσεις αιτιολογημένες Τοπικών και Δημοτικών Συμβουλίων. Όλες οι παράνομες θα καταργηθούν και δεν θα μεταφέρονται ούτε συνδέονται στο νέο δίκτυο.

Η μεταφορά της παροχής με δαπάνες του ιδιοκτήτη μπορεί να γίνει ιδίως στις ακόλουθες περιπτώσεις:

1. Στην περίπτωση που τοποθετηθεί συλλέκτης για την υδροδότηση του ακινήτου, όλες οι υπάρχουσες παροχές του ακινήτου μεταφέρονται υποχρεωτικά στο συλλέκτη.

2. Σε περίπτωση που, κατά την κρίση της Υπηρεσίας Ύδρευσης, επιβάλλεται η μεταφορά της παροχής, για να αντιμετωπιστεί υγειονομικός κίνδυνος.

3. Ύστερα από αίτηση των ιδιοκτητών για οποιαδήποτε λόγο. Η μεταφορά της παροχής στην περίπτωση αυτή γίνεται μόνο όταν είναι τεχνικά εφικτό και δεν δημιουργεί σοβαρά προβλήματα στην λειτουργία του δικτύου ύδρευσης ή εμπόδια στην ομαλή υδροδότηση άλλων ιδιοκτησιών.

1) Η μεταφορά υφιστάμενης παροχής στον εσωτερικό χώρο της οικοδομής και η τοποθέτηση περισσοτέρων του ενός υδρομετρητών, γίνεται ύστερα από αίτηση του ιδιοκτήτη και η δαπάνη  μεταφοράς καθορίζεται με απόφαση του Δημοτικού Συμβουλίου του Δήμου.
2) Η Υπηρεσίας Ύδρευσης είναι υποχρεωμένη να μεταφέρει, με δικές της δαπάνες, την παροχή από το καταργημένο παλιό δίκτυο, στο νέο που τέθηκε σε λειτουργία.

3) Η Υπηρεσίας Ύδρευσης πέντε τουλάχιστον ημέρες πριν τη μεταφορά ειδοποιεί τον υδρολήπτη, ο οποίος οφείλει να έχει κατά τη μεταφορά τον κατάλληλο τεχνίτη για τη σύνδεση των εσωτερικών του εγκαταστάσεων. Ο Δήμος δεν φέρει καμία ευθύνη αν λόγω αμέλειας του υδρολήπτη προκληθεί διακοπή νερού στο ίδιο ή σε άλλο ακίνητο.

4) Στις περιπτώσεις που η μεταφορά της παροχής γίνεται αυτεπάγγελτα από τη Υπηρεσίας Ύδρευσης με δαπάνη του ιδιοκτήτη και αυτός αρνείται την καταβολή της, αυτή μπορεί να συμπεριληφθεί στο λογαριασμό κατανάλωσης νερού αυτού.

ΑΡΘΡΟ 18Ο : ΜΕΤΑΤΡΟΠΗ - ΜΕΤΑΤΟΠΙΣΗ ΠΑΡΟΧΗΣ
1. Στις περιπτώσεις που οι εγκαταστάσεις των παλαιών παροχών δεν είναι σύμφωνες με τις απαιτούμενες προδιαγραφές του Δήμου, η Τεχνική Υπηρεσία προβαίνει στις αναγκαίες μετατροπές τους, ώστε να είναι δυνατή η σωστή λειτουργία και συντήρηση της παροχής και του υδρομετρητή και η κανονική ύδρευση του ακινήτου. Ο ιδιοκτήτης βαρύνεται με την δαπάνη της μετατροπής και είναι υποχρεωμένος να προσαρμόσει ανάλογα την εσωτερική εγκατάσταση του ακινήτου του.

2. Ο Δήμος έχει το δικαίωμα να μετατοπίσει σε νέα ασφαλέστερη θέση την παροχή που έχει τοποθετηθεί σε αδιαμόρφωτη περιοχή και  κατά την κρίση της εκτίθεται σε κινδύνους. Η μετατόπιση αυτή γίνεται με επιβάρυνση του ιδιοκτήτη και είναι υποχρεωτική γι’ αυτόν. Η μετατόπιση της παροχής, εξαιτίας της διαπλάτυνσης του οδοστρώματος σε βάρος του πεζοδρομίου, γίνεται με δαπάνη του Δήμου, εκτός και αν την αναλάβει αυτός που εκτελεί την διαπλάτυνση (Δήμος κ.λ.π.).

3. Η δαπάνη για την μετατόπιση των αγωγών του Δήμου που βρίσκονται σε ξένες ιδιοκτησίες, είτε λόγω τροποποίησης του εγκεκριμένου σχεδίου πόλης, είτε λόγω ανάγκης εκτέλεσης εργασιών από τον ιδιοκτήτη, βαρύνει εξολοκλήρου την Υπηρεσία Ύδρευσης.
ΑΡΘΡΟ 19Ο : ΑΞΙΑ ΜΕΤΑΦΟΡΑΣ – ΑΝΥΨΩΣΗΣ – ΚΑΤΑΒΑΣΗΣ 

1. Η μεταβολή της στάθμης του πεζοδρομίου έχει ως συνέπεια  την προσαρμογή της παροχής και του φρεατίου στη νέα στάθμη, είτε  με ανύψωση είτε με καταβίβαση αυτών. Η δαπάνη για την ανύψωση ή την καταβίβαση της παροχής λόγω μεταβολής της στάθμης του πεζοδρομίου βαρύνει τον υπεύθυνο για την μεταβολή 
Στις περιπτώσεις που ενώ η μεταφορά, η ανύψωση ή η καταβίβαση είναι υποχρεωτική, ο υδρολήπτης αδιαφορεί ή αρνείται να υποβάλλει τη σχετική αίτηση και να καταβάλει την προϋπολογιζόμενη δαπάνη ή την ορισθείσα προκαταβολή της. ο ∆ήµος τον καλεί έγγραφα να προβεί στις παραπάνω ενέργειες μέσα σε προθεσμία ενός το πολύ μηνός, μετά την πάροδο της οποίας προβαίνει, αυτεπάγγελτα στην εκτέλεση του έργου, χρεώνει δε τον υδρολήπτη µε τη σχετική δαπάνη. 
Η χρέωση γίνεται στο λογαριασμό ύδρευσης και εισπράττεται μαζί µε την αξία του καταναλισκομένου νερού. Η µη εξόφληση του λογαριασμού αυτού συνεπάγεται διακοπή της ύδρευσης και εφαρμογή του άρθρου 34.  

2. Αν ένα ακίνητο υδρεύεται µε δύο (2) παροχές και ζητηθεί και τρίτη τότε αλλάζει ο τρόπος σύνδεσης και τοποθετείται συλλέκτης (collector). Η μεταφορά των παλαιών παροχών στο σύστημα είναι υποχρεωτική για τους ήδη υδρευόμενους ενώ η δαπάνη μεταφοράς βαρύνει τον αιτούντα, τη νέα παροχή, υδρολήπτη. 

3. Ο ∆ήµος έχει το δικαίωµα να αναγράφει στο λογαριασμό ύδρευσης και να εισπράττει μαζί µε την αξία του καταναλισκομένου νερού, κάθε δαπάνη που βαρύνει τον υδρολήπτη για οποιαδήποτε αιτία και εργασία. Σε περιπτώσεις μεγάλων ποσών είναι δυνατή η κατανομή τους σε δόσεις κατά την κρίση του Υπευθύνου Ύδρευσης. Αν δεν εξοφληθεί εμπρόθεσμα ο λογαριασμός επέρχονται οι προβλεπόμενες από το άρθρο 34 συνέπειες.
ΑΡΘΡΟ 20ο : ΜΑΤΑΙΩΣΗ ΕΓΚΑΤΑΣΤΑΣΗΣ ΤΗΣ ΠΑΡΟΧΗΣ ΚΛΠ. 

Αν ο αιτών έχει προκαταβάλλει τη δαπάνη εγκατάστασης παροχής ή προέκτασης και γενικά εκτέλεσης εργασιών και ζητήσει ματαίωση του έργου, επιστρέφονται τα εξής κονδύλια: 

1. Αν η παροχή δεν έχει τοποθετηθεί,  όλο το ποσό.  πλην του κονδυλίου για την έρευνα,  την έκδοση αδείας εκσκαφής και τα υπέρ τρίτων δικαιώματα. Το ίδιο ισχύει και στην περίπτωση επέκτασης δικτύου εφόσον δεν έχουν αρχίσει οι εργασίες και γενικά σε κάθε περίπτωση αιτηθείσης εργασίας εφόσον δεν άρχισε η εκτέλεση της. 

2. Αν η παροχή έχει τοποθετηθεί και δεν έχει συνδεθεί επιστρέφεται το δικαίωµα σύνδεσης και η εγγύηση. 

3. Σε περίπτωση επέκτασης και γενικά κάθε εργασίας που έχει αρχίσει να εκτελείται,  μετά τον απολογισμό του έργου που έχει ήδη εκτελεστεί και προϋπολογισμό της δαπάνης τυχόν εργασιών λόγω ματαίωσης, επιστρέφεται η διαφορά που θα προκύψει. 

Τα παραπάνω ισχύουν και στην περίπτωση που η ματαίωση οφείλεται σε απρόβλεπτα εμπόδια (π.χ. ύπαρξη αγωγών ακαθάρτων υδάτων). 
ΑΡΘΡΟ 21ο: ΔΙΑΚΟΠΗ - ΑΦΑΙΡΕΣΗ ΠΑΡΟΧΩΝ

1. Η υδροδότηση ενός ακινήτου διακόπτεται: 

1) Ύστερα από έγγραφη αίτηση του υδρολήπτη και την καταβολή του δικαιώματος διακοπής, που ορίζει το Δ.Σ. Η διακοπή δεν είναι δυνατή πριν την πλήρη εξόφληση τυχόν οφειλών του υδρολήπτη προς το Δήμο. Η επανασύνδεση γίνεται ύστερα από έγγραφη αίτηση του υδρολήπτη και την καταβολή του δικαιώματος επανασύνδεσης που καθορίζει το Δ.Σ., καθώς και την καταβολή της ανάλογης εγγύησης. 

2) Από την Υπηρεσία στις περιπτώσεις που προβλέπονται από τον Κανονισμό. Η επανασύνδεση γίνεται εφόσον αρθεί ο λόγος που οδήγησε στη διακοπή και καταβληθεί το δικαίωµα επανασύνδεσης. 

2. Αφαίρεση της παροχής γίνεται: 

1) Ύστερα από αίτηση του υδρολήπτη.  µε τη σύμφωνη γνώμη του ιδιοκτήτη και την καταβολή του δικαιώματος αφαίρεσης που καθορίζει το ∆.Σ. 

2) Από την Υπηρεσία στις περιπτώσεις που προβλέπεται από τον Κανονισμό.  Κατά την αφαίρεση απομακρύνεται το υδρόμετρο,  τα φρεάτια και τα μολύβια,  το δε πεζοδρόμιο αποκαθίσταται από τον υδρολήπτη ή το Δήμο εφόσον προκαταβληθεί η σχετική δαπάνη
ΑΡΘΡΟ 22Ο : ΔΙΑΤΑΞΕΙΣ ΥΓΕΙΟΝΟΛΟΓΙΚΗΣ  ΦΥΣΕΩΣ 

1. Η Υπηρεσία Ύδρευσης φέρει ευθύνη για την ποιότητα και γενικώς την υγιεινή παροχή νερού, μέχρι το τέλος της εξωτερικής διακλάδωσης.

2. Η Υπηρεσία Ύδρευσης μπορεί να αρνηθεί την υδροδότηση φυσικού ή νομικού προσώπου, όταν υπάρχουν  βάσιμες ενδείξεις κινδύνου μόλυνσης του νερού που πρόκειται να παροχετευτεί..

3. Ο Χημικός, Φυσικός και Υγειονομικός έλεγχος του χορηγούμενου νερού γίνεται αυτεπάγγελτα από την αρμόδια υπηρεσία της Υπηρεσία Ύδρευσης, σύμφωνα με τις ισχύουσες υγειονομικές διατάξεις. Κεντρικοί υπόνομοι, διακλαδώσεις και φρεάτια υπονόμων κάτω από τα πεζοδρόμια, θεωρούνται στεγανοί βόθροι για τους οποίους ισχύουν τα όρια ασφαλείας που ορίζουν οι ισχύουσες υγειονομικές διατάξεις. Στις περιπτώσεις, που οι καταναλωτές χρησιμοποιούν τους υπονόμους αυτούς, διακόπτεται η υδροδότησή τους, μέχρι να τους απομακρύνουν ή μέχρι να προβούν στην τεχνική προστασία από μολύνσεις των αγωγών υδροδότησης που βρίσκονται νόμιμα κάτω από τα πεζοδρόμια, μέσα, σε εύλογο χρονικό διάστημα, που καθορίζεται από τη Υπηρεσία Ύδρευσης, κατά περίπτωση.

4. Απαγορεύεται η χρησιμοποίηση από τους καταναλωτές, ελαστικών ή πλαστικών ή άλλων σωλήνων για τη μεταφορά του νερού, από τη βρύση σε διάφορους αποθηκευτικούς χώρους (ντεπόζιτα, δεξαμενές κλπ),για να αποφευχθεί η αναρρόφηση από τις αποθήκες αυτές νερού , σε περίπτωση διακοπής της υδροδότησης που μπορεί να μολύνει το δίκτυο.  Απαγορεύεται επίσης η μεταφορά νερού, μέσω οποιωνδήποτε σωλήνων από τις κοινόχρηστες βρύσες.

5. Σε ειδικές περιπτώσεις, μπορεί ο καταναλωτής να ζητήσει με αίτησή του τη διενέργεια δειγματοληψίας για χημική ή μικροβιολογική εξέταση του νερού με πληρωμή ,όπως αυτή καθορίζεται από το ισχύον τιμολόγιο παροχής υπηρεσιών. Όταν από τις χημικές αναλύσεις διαπιστωθεί , ότι το νερό που αναβλύζει σε υπόγειους κυρίως χώρους, προέρχεται από το δίκτυο διανομής της Υπηρεσία Ύδρευσης, τότε ο καταναλωτής που ζήτησε με πληρωμή τον έλεγχο αυτό, δικαιούται να πάρει πίσω τα χρήματα που κατέβαλλε.

6. Η Υπηρεσία Ύδρευσης δικαιούται να προβαίνει στον έλεγχο των υδρομέτρων και των έσω. Υδραυλικών εγκαταστάσεων, καθώς και στη λήψη δειγμάτων νερού από αυτές, είτε αυτεπάγγελτα είτε ύστερα από σχετική αίτηση του καταναλωτή, για λόγους που αφορούν τον υγειονομικό έλεγχο και την υγιεινή παροχέτευση του νερού.  Οι καταναλωτές στην περίπτωση αυτή, οφείλουν να διευκολύνουν στην πραγματοποίηση αυτού του ελέγχου.
7. Απαγορεύεται η γειτνίαση των κάθε είδους εγκαταστάσεων ύδρευσης με συγκροτήματα βόθρων, απορροφητικά ή και στεγανά, με το δίκτυο αποχέτευσης ή σωληνώσεις μεταφοράς καυσίμων. Η Υπηρεσία Ύδρευσης διατηρεί το δικαίωμα να ζητά βεβαιώσεις από το αρμόδιο Τμήμα Υγείας και τους υδρολήπτες σχετικά με τα τεχνικά χαρακτηριστικά υφιστάμενων βόθρων. Οι ιδιοκτήτες αυτών οφείλουν να επιτρέπουν και διευκολύνουν το προσωπικό της Υπηρεσίας Ύδρευσης να επιβεβαιώνει επί τόπου τα χαρακτηριστικά αυτά, προκειμένου να προχωρήσει στην υδροδότηση ακινήτων που δεν αποχετεύονται στο δίκτυο της Υπηρεσίας Ύδρευσης.

8. Απαγορεύεται η διέλευση αποχετευτικών αγωγών πάνω από τις εγκαταστάσεις ύδρευσης, χωρίς να έχει ληφθεί πρόνοια προστασίας τους. Στην περίπτωση αυτή η Υπηρεσία Ύδρευσης θέτει εύλογη προθεσμία για την απομάκρυνση των αγωγών, μετά την άπρακτη πάροδο της οποίας διακόπτει την παροχή νερού. Η επανασύνδεση με το δίκτυο ύδρευσης γίνεται μετά την αποκατάσταση της αποχέτευσης και με δαπάνες του υδρολήπτη.

9. Απαγορεύεται η υδροδότηση ακινήτου  ή η τοποθέτηση δεύτερης και πλέον παροχής, εάν το ακίνητο δεν έχει συνδεθεί με το υφιστάμενο δίκτυο αποχέτευσης, που διέρχεται μπροστά από αυτό, σύμφωνα με τις διατάξεις του κανονισμού αποχέτευσης της Υπηρεσίας Ύδρευσης και τις σχετικές υγειονομικές διατάξεις.
ΑΡΘΡΟ 23Ο : ΥΔΡΟΜΕΤΡΑ
1. Τα υδρόμετρα είναι όργανα καταμέτρησης του νερού που χρησιμοποιούν οι καταναλωτές, με βάση δε την καταμέτρηση αυτή, εκδίδεται ο αντίστοιχος λογαριασμός Τα υδρόμετρα, για τη Υπηρεσία Ύδρευσης, διακρίνονται σε δύο βασικές κατηγορίες:

1) Σε συνήθη υδρόμετρα μικρής διαμέτρου φ.13 ( 1/2") και 
2) Σε υδρόμετρα μεγάλης διατομής, διαμέτρου φ.20 (3/4)

2. Τόσο τα συνήθη όσο και τα μεγάλης διατομής υδρόμετρα είναι ιδιοκτησία της Υπηρεσίας Ύδρευσης. Με τα συνήθη υδρόμετρα, υδρεύονται κυρίως διαμερίσματα πολυκατοικιών, κοινόχρηστοι χώροι κλπ, με κριτήριο την μέση ωριαία κατανάλωση μέχρι 1 ½ κυβικά μέτρα. Με τα υδρόμετρα μεγάλης διατομής, υδρεύονται οι μεγάλοι καταναλωτές (Βιοχημικές, Βιοτεχνίες, Νοσοκομεία κλπ.), με κριτήριο την μέση ωριαία κατ/ση που ξεπερνά το 1 ½  κυβικά μέτρα.

3. Όλοι οι καταναλωτές, κατά την υπογραφή του συμβολαίου υδροληψίας καταβάλλουν στην Υπηρεσία Ύδρευσης την σχετική εγγύηση αξίας υδρομέτρου, η οποία προσδιορίζεται από τη διατομή του υδρομέτρου, σύμφωνα με το εκάστοτε ισχύον τιμολόγιο.

4. Η εγγύηση αξίας υδρομέτρου επιστρέφεται στον καταναλωτή μετά την οριστική διακοπή της υδροληψίας, την αφαίρεση του υδρομέτρου και αφού προσκομίσει τη σχετική απόδειξη.

5. Ο έλεγχος, η συντήρηση, καθώς και οποιαδήποτε επέμβαση στα υδρόμετρα είναι έργο της αποκλειστικής δικαιοδοσίας της Υπηρεσίας Ύδρευσης.
6. Για τη μέτρηση της κατανάλωσης του νερού η Υπηρεσίας Ύδρευσης τοποθετεί υδρομετρητή σε κάθε παροχή, ο οποίος συνδέει την παροχή με τις εσωτερικές εγκαταστάσεις του ακινήτου και αποτελεί ιδιοκτησία της Υπηρεσίας Ύδρευσης. Ο καταναλωτής είναι χρήστης του υδρομετρητή και βαρύνεται με τη δαπάνη συντήρησης και αφαίρεσής του, η οποία καταβάλλεται με την μορφή ενοικίου υδρομετρητή, το ύψος του οποίου αποφασίζεται από το Δημοτικό  Συμβούλιο του Δήμου και περιλαμβάνεται στο λογαριασμό κατανάλωσης νερού.

7. Οι υδρομετρητές τοποθετούνται σε κιβώτιο προστασίας μέσα σε ειδικά φρεάτια που κατασκευάζονται συνήθως πάνω στο πεζοδρόμιο, τα οποία ο καταναλωτής είναι υποχρεωμένος να διατηρεί σε καλή κατάσταση και ευθύνεται για την τυχόν αλλοίωση ή φθορά, που προκαλείται σ' αυτά, τους υδρομετρητές ή τους σωλήνες παροχής από αμέλεια ή υπαιτιότητά του ιδίου ή του προστεθέντος από αυτόν τρίτου.

8. Στις πολυκατοικίες σε κάθε διαμέρισμα, κατάστημα, γραφείο, αποθήκη κ.λ.π. και γενικά σε κάθε τμήμα του υδρευόμενου ακινήτου με διακεκριμένη χρήση αντιστοιχεί, υποχρεωτικά, ένας τουλάχιστον υδρομετρητής. Η σύνδεση δύο ή περισσοτέρων διακεκριμένων κατά χρήση τμημάτων του ιδίου ακινήτου, ή δύο ή περισσοτέρων ακινήτων με τον ίδιο υδρομετρητή είναι αντικανονική  και η Υπηρεσία Ύδρευσης δικαιούται να προβεί σε διακοπή της παροχής νερού ή και σε αφαίρεση του υδρομετρητή μέχρι τη νόμιμη τακτοποίηση των συνδέσεων, καθώς και να επιβάλει πρόστιμο, το ύψος του οποίου καθορίζεται με απόφαση του Δημοτικού της Συμβουλίου.

9. Κατ’ εξαίρεση στις περιπτώσεις υφισταμένων παλαιών οικοδομών, όπου  για τεχνικούς λόγους δεν είναι δυνατή η κατασκευή των επιμέρους παροχών, μπορεί με απόφαση του Δημοτικού Συμβουλίου της Υπηρεσίας Ύδρευσης να επιτραπεί η υδροδότηση δύο ή περισσοτέρων διακεκριμένων κατά χρήση τμημάτων του ιδίου ακινήτου, ή δύο ή περισσοτέρων ακινήτων με κοινό υδρομετρητή. Στην περίπτωση αυτή ο ιδιοκτήτης ή χρήστης κάθε οριζόντιας ή κάθετης ιδιοκτησίας  θα καταβάλλει χωριστή εγγύηση χρήσης υδρομετρητή και σε κάθε ιδιοκτησία θα χρεώνεται η πάγια κατανάλωση νερού. Η κατανάλωση του νερού που θα καταγράφεται στον  κοινό υδρομετρητή θα κατανέμεται μεταξύ των καταναλωτών με δική τους ευθύνη. Για την κοινή κατανάλωση οι καταναλωτές θα ευθύνονται αλληλεγγύως και εις ολόκληρων ο καθένας απέναντι στη Υπηρεσία Ύδρευσης.

10. Η Υπηρεσία Ύδρευσης έχει το δικαίωμα να ελέγχει τους υδρομετρητές σε οποιαδήποτε στιγμή και να τους αντικαθιστά με άλλους, ακόμα και διαφορετικού συστήματος ή να προσθέτει μετρητές για βοηθητικό έλεγχο. Ο καταναλωτής έχει επίσης το δικαίωμα να ζητήσει από τη Υπηρεσία Ύδρευσης τον έλεγχο των μετρητών. Στην περίπτωση αυτή πρέπει να υποβάλει αίτηση στην Υπηρεσίας Ύδρευσης και να καταβάλει τη δαπάνη ελέγχου κάθε μετρητή, όπως αυτή καθορίζεται κάθε φορά με απόφαση του Δημοτικού Συμβουλίου του Δήμου. Μετά τον έλεγχο εάν διαπιστωθεί ότι ο μετρητής λειτουργεί με ακρίβεια ή με προσέγγιση + -3% ο πελάτης βαρύνεται με τα έξοδα ελέγχου. Αν, αντίθετα, διαπιστωθεί αντικανονική λειτουργία του μετρητή σε ποσοστό μεγαλύτερο από + - 3% τα έξοδα βαρύνουν την Υπηρεσία Ύδρευσης.

11. Παρεμβάσεις στον μετρητή από τον υδρολήπτη ή άτομα ενεργούντα για λογαριασμό του θεωρούνται ως πρόθεση κλοπής νερού και επιβάλλεται στον υδρολήπτη πρόστιμο το ύψος του οποίου καθορίζεται με απόφαση  του Δημοτικού Συμβουλίου του Δήμου. Ο πελάτης οφείλει να ειδοποιεί τη Υπηρεσία Ύδρευσης σε κάθε περίπτωση  που διαπιστώνει ανωμαλίες στη λειτουργία του μετρητή, διαφορετικά είναι υποχρεωμένος να πληρώσει την αξία της κατανάλωσης που καταγράφηκε. Σε περίπτωση που σταματήσει να λειτουργεί ο μετρητής, η κατανάλωση του νερού θα υπολογιστεί για ολόκληρη τη περίοδο αδρανείας του. Ως βάση υπολογισμού λαμβάνεται ο μέσος όρος της κατανάλωσης που σημειώθηκε κατά το διάστημα λειτουργίας του, σε σύγκριση με την κατανάλωση της αντίστοιχης περίοδο του προηγούμενου έτους.
ΑΡΘΡΟ 24Ο : ΧΩΡΟΣ ΥΔΡΟΜΕΤΡΗΤΩΝ.
1. Η επιλογή της θέσης του φρεατίου στην πρόσοψη των υδροδοτούμενων ακινήτων  γίνεται κατά την κρίση της Υπηρεσίας Ύδρευσης.

2. Ο χώρος των υδρομετρητών  που βρίσκεται στο ισόγειο των οικοδομών θα είναι σε τέτοια θέση, ώστε να μην υπάρχει περίπτωση να κατακλυσθεί από νερά ή λύματα υπονόμων, που να προκαλούν κίνδυνο μολύνσεως του νερού και ζημιά στη δημόσια υγεία. Απαγορεύεται ακόμα η διέλευση των πάσης φύσεως αγωγών αποχέτευσης μέσα από το χώρο που βρίσκονται οι υδρομετρητές.

3. Οι υδρομετρητές παροχών που υδροδοτούν το ίδιο ακίνητο τοποθετούνται συγκεντρωμένα σε μία θέση και τροφοδοτούνται από τον ίδιο αγωγό διανομής.

4. Κατ’ εξαίρεση σε περιπτώσεις κτιριακών συγκροτημάτων είναι δυνατή η τοποθέτηση των παροχών σε περισσότερες από μια θέσεις, για την ανεξάρτητη υδροδότηση των κτιρίων, σύμφωνα με τις προδιαγραφές που έχει θέσει υπόψη του κατασκευαστή η Τεχνική Υπηρεσία της επιχείρησης.

5. Οι υδρομετρητές παροχών, εάν το ζητήσουν γραπτά οι ιδιοκτήτες του ακινήτου, μπορεί να τοποθετηθούν μέσα σε ισόγειους κοινόχρηστους χώρους των πολυκατοικιών ή σε Pilotis, με την απαραίτητη προϋπόθεση ότι θα κατασκευαστεί από τους ίδιους ντουλάπι με μόνωση έναντι του παγετού και θα εξασφαλίζεται η απρόσκοπτη επίσκεψη των αρμοδίων υπαλλήλων της Υπηρεσίας Ύδρευσης στο χώρο των υδρομέτρων. Στην περίπτωση αυτή η διάταξη του αγωγού από το πεζοδρόμιο ή τα όρια του δρόμου, στον οποίο είναι τοποθετημένος ο αγωγός διανομής, μέχρι τη θέση εγκατάστασης των υδρομετρητών καθώς και η κατακόρυφη διάταξη τοποθέτησης των υδρομετρητών, κατασκευάζεται από τους ιδιοκτήτες του ακινήτου βάσει των τεχνικών οδηγιών της Υπηρεσίας Ύδρευσης, ενώ οποιαδήποτε κακοτεχνία ή αστοχία υλικών στην προαναφερόμενη υδραυλική διάταξη βαρύνει τους ιδιοκτήτες, οι οποίοι έχουν την ευθύνη συντήρησής της. Η Υπηρεσίας Ύδρευσης μπορεί να αρνηθεί την τοποθέτηση υδρομέτρων στην εσωτερική αυτή διάταξη, εάν θεωρεί ότι δεν πληροί τις προδιαγραφές που  έχει θέσει υπόψη του κατασκευαστή η τεχνική υπηρεσία της επιχείρησης. Οι ιδιοκτήτες υποχρεούνται να φροντίζουν να αποχετεύεται ο χώρος στον οποίο θα εγκατασταθούν οι υδρομετρητές. Την ευθύνη για ζημιές που μπορεί να προκληθούν στον εσωτερικό χώρο της πολυκατοικίας στην ανωτέρω περίπτωση, από διαρροές ή επεμβάσεις για την αποκατάσταση διαρροών από τη Υπηρεσία Ύδρευσης, φέρουν οι ιδιοκτήτες της  πολυκατοικίας.

6. Ο υδρολήπτης υποχρεούται να παρέχει κάθε διευκόλυνση στο προσωπικό για την εκτέλεση του ανατιθέμενου σ’ αυτό έργου, σε περίπτωση δε άρνησης του διακόπτεται αμέσως η παροχή με απόφαση του Υπεύθυνου Αντιδημάρχου της Υπηρεσίας Ύδρευσης
ΑΡΘΡΟ 25Ο ΕΠΙΣΚΕΥΕΣ ΥΔΡΟΜΕΤΡΗΤΩΝ.
Η επισκευή των υδρομέτρων που γίνεται χωρίς επιβάρυνση των καταναλωτών ανήκει στην αποκλειστική αρμοδιότητα της Υπηρεσίας Ύδρευσης. Εξαίρεση από την αρχή αυτή, συνεισπράττεται με τον λογ/σμό κατανάλωσης νερού. Στην παραπάνω περίπτωση αναπροσαρμόζονται οι εγγυήσεις αξίας υδρομέτρου και καταναλώσεως, με την διαδικασία του άρθρου 26. Σε περίπτωση υποτροπής, η δαπάνη για την αντικατάσταση υδρομέτρου και η αποζημίωση για απώλειες νερού διπλασιάζονται.

ΑΡΘΡΟ 26Ο ΑΝΤΙΚΑΤΑΣΤΑΣΗ ΥΔΡΟΜΕΤΡΩΝ-ΜΕΤΑΤΟΠΙΣΗ ΣΕ ΚΑΤΑΛΛΗΛΟΤΕΡΗ ΘΕΣΗ
1. Αντικατάσταση υδρομέτρων

Η αντικατάσταση των υδρομέτρων γίνεται για τους παρακάτω λόγους: 
1. Μακροχρόνια χρήση. Όταν η Υπηρεσία Ύδρευσης για τεχνικούς λόγους κρίνει αναγκαία την αντικατάσταση των υδρομέτρων που χρησιμοποιήθηκαν περισσότερο από 15 χρόνια, τα αντικαθιστά με καινούρια ή επισκευασμένα. Στις περιπτώσεις αυτές ο καταναλωτής καλείται εγγράφως να αναπροσαρμόσει τις εγγυήσεις αξίας υδρομέτρου και καταναλώσεως .Αν ο καταναλωτής αρνηθεί την καταβολή των παραπάνω εγγυήσεων, ύστερα από έγγραφη ειδοποίηση σε προθεσμία τριάντα (30) ημερών, διακόπτεται η υδροδότηση, η οποία και αποκαθιστάται αμέσως μετά την κατάθεση των εγγυήσεων και την καταβολή της δαπάνης επανασυνδέσεως.

2. Βλάβη του υδρομέτρου, που διαπιστώνεται από την αρμόδια υπηρεσία υδρομέτρων (βλέπε άρθρο 31 παράγραφος 3 )

3. Μετά από αίτηση του πελάτη και σύμφωνη γνώμη της αρμόδιας υπηρεσίας αφού ο καταναλωτής αναπροσαρμόσει τις εγγυήσεις αξίας υδρομέτρου και καταναλώσεως, καταβάλλει τη δαπάνη αφαίρεσης και επανατοποθέτησης του υδρομέτρου και τη δαπάνη μερικής αντικαταστάσεως υλικών υδρομέτρου λόγω φθοράς, σύμφωνα με το ισχύον τιμολόγιο.

4. Διαφοροποίηση της ποσότητας που καταναλώνει ο καταναλωτής, σε σχέση με την αρχική πρόβλεψη (δήλωση). Στην περίπτωση αυτή η Υπηρεσία Ύδρευσης αντικαθιστά το υδρόμετρο που τοποθετήθηκε αρχικά, με υδρόμετρο άλλης διατομής, ανάλογης με το νερό που πραγματικά καταναλώνεται, οπότε γίνεται αντίστοιχη αναπροσαρμογή των εγγυήσεων αξίας υδρομέτρων και κατανάλωσης νερού, ως και αξίας υλικών και εργασίας τοποθέτησης υδρομέτρου και του τέλους συνδέσεως.

2. Μετατόπιση υδρομέτρων.

Η μετατόπιση των υδρομέτρων σε καταλληλότερη θέση γίνεται:

1. Με αίτηση του καταναλωτή, που ικανοποιείται μετά από αυτοψία της αρμόδιας Υπηρεσίας Δικτύου και την καταβολή της σχετικής δαπάνης μερικής αντικαταστάσεως υλικών υδρομέτρου λόγω φθοράς, σύμφωνα με το ισχύον τιμολόγιο. Η μεταφορά αυτή είναι δυνατή είναι δυνατή, μόνο εφόσον δεν παρουσιάζονται τεχνικές δυσχέρειες. 

2. Αυτεπάγγελτα από την Υπηρεσία. Όταν κρίνει ότι η θέση του υδρομέτρου είναι ακατάλληλη, η δε σχετική δαπάνη καταλογίζεται απολογιστικά ή κατ’ αποκοπή, με βάση το ισχύον τιμολόγιο και συνεισπράττεται με το λογ/σμό κατανάλωσης νερού. Στις ανωτέρω περιπτώσεις αναπροσαρμόζονται οι εγγυήσεις αξίας υδρομέτρου και καταναλώσεως.

 
ΑΡΘΡΟ 27Ο ΥΔΡΟΜΕΤΡΑ ΚΑΙ ΧΩΡΟΙ ΥΔΡΟΜΕΤΡΩΝ ΤΩΝ ΟΙΚΙΣΜΩΝ ΠΟΥ ΕΝΤΑΣΣΟΝΤΑΙ ΣΤΗΝ ΕΥΘΥΝΗ ΤΟΥ ΔΗΜΟΥ ΑΚΤΙΟΥ-ΒΟΝΙΤΣΑΣ.

1. Όταν η Υπηρεσία Ύδρευσης κρίνει ότι τα υδρόμετρα των οικισμών που εντάσσονται στην ευθύνη της είναι ακατάλληλα, προβαίνει στην αντικατάστασή τους, οι δε καταναλωτές των περιοχών αυτών  στο σύνολό τους επιβαρύνονται με την καταβολή εγγυήσεως αξίας υδρομέτρων και κατανάλωσης, ως και αξίας υλικών και εργασίας τοποθέτησης υδρομέτρων και του τέλους σύνδεσης, τα οποία θα εισπράττονται με τις αποδείξεις κατανάλωσης νερού σε 1 τριμηνιαία δόση. Τα υδρόμετρα, που αντικαθίστανται, μεταφέρονται στις αποθήκες της Υπηρεσίας Ύδρευσης και είναι στη διάθεση των ιδιοκτητών τους.
2. Οι χώροι των υδρομέτρων των οικισμών που εντάσσονται στην ευθύνη του Δήμου, παραλαμβάνονται από την Υπηρεσία Ύδρευσης του Δήμου. 
Αν οι χώροι αυτοί δεν πληρούν  τους όρους του άρθρου 44  του παρόντος Κανονισμού, προτείνεται στους οικείους καταναλωτές η κατασκευή νέων χώρων ή η διαρρύθμιση και βελτίωση των υπαρχόντων. Οι προτάσεις-υποδείξεις γίνονται εγγράφως, τάσσεται δε προθεσμία έξι (6) μηνών από την παραλαβή του εγγράφου, για συμμόρφωση των ενδιαφερομένων καταναλωτών. Μετά την παρέλευση της προθεσμίας αυτής, η Υπηρεσία Ύδρευσης δικαιούται να διακόπτει την υδροληψία από τη διακλάδωση χωρίς άλλη ειδοποίηση.

3.  Αν οι διακλαδώσεις των υδροληψιών των οικισμών αυτών είναι κατάλληλες χρησιμοποιούνται όπως είναι, αν όμως η Υπηρεσία Ύδρευσης κρίνει αναγκαία την αντικατάσταση ή μετατόπιση ή υποβιβασμό, εφαρμόζεται το άρθρο 46 του παρόντος Κανονισμού.

4. Για τους καταναλωτές της κατηγορίας αυτής, έστω και αν δεν υπέγραψαν συμβόλαιο υδροληψίας, ισχύουν γενικώς οι διατάξεις του παρόντος Κανονισμού (δικαιώματα και υποχρεώσεις) από την ημερομηνία υπογραφής της σύμβασης προσωρινής υδροδότησης των Δήμων και Κοινοτήτων, η οριστική ένταξη των οποίων ολοκληρώνεται με Νόμο.

ΑΡΘΡΟ 28Ο ΑΦΑΙΡΕΣΗ ΥΔΡΟΜΕΤΡΟΥ ΛΟΓΩ ΧΡΕΟΥΣ.

Η αφαίρεση (εξαγωγή) του υδρομέτρου γίνεται όταν ο καταναλωτής καθυστερεί, την εξόφληση του λογαριασμού κατανάλωσης νερού ή άλλου χρέους. Αν μέσα σε 15 ημέρες από τη διακοπή της υδροληψίας (που σύμφωνα με το άρθρο 18 του παρόντος Κανονισμού γίνεται σε 5 ημέρες από την ημερομηνία λήξης της προθεσμίας εξόφλησης), δεν εξοφληθεί ο λογαριασμός κατανάλωσης αφαιρείται το υδρόμετρο, μαζί με τα υλικά σύνδεσης, τα οποία επιστρέφονται στις αποθήκες της Υπηρεσίας Ύδρευσης με ευθύνη αρμοδίων οργάνων, κατά τα κεκανονισμένα.

 ΑΡΘΡΟ 29Ο ΑΚΥΡΩΣΗ ΥΔΡΟΛΗΨΙΑΣ.

1. Για μη εξόφληση του λογ/σμού κατανάλωσης νερού

Στην περίπτωση αυτή η Υπηρεσία Ύδρευσης προβαίνει στην ακύρωση της υδροληψίας, εφόσον περάσει διάστημα σαράντα πέντε (45) ημερών από την αφαίρεση του υδρομέτρου χωρίς να έχει εξοφληθεί η οφειλή (βλέπε και άρθρο 28 του παρόντος Κανονισμού). Μετά την ακύρωση, οι εγγυήσεις (υδρομέτρου και κατανάλωσης) εκπίπτουν υπέρ της Υπηρεσίας Ύδρευσης, το δε ποσό που δεν καλύπτεται από αυτές, εισπράττεται σύμφωνα με της διατάξεις περί εισπράξεις Δημοσίων εσόδων ή σύμφωνα με το άρθρο 50 του παρόντος Κανονισμό

2. Για πληρωμή ενός συμβολαίου δύο φορές (βλέπε άρθρο 51).

3. Για υποτροπή λαθραίας υδροληψίας (βλέπε άρθρο 66)

4. Για ικανοποίηση αιτήσεως του καταναλωτή.

5. Στην περίπτωση αυτή ακυρώνεται η υδροληψία και αφαιρείται το υδρόμετρο (βλέπε άρθρο 52 παρ. 3)

6. Για κατεδάφιση της οικοδομής και ανέγερση άλλης 

7. Για σοβαρές παραβάσεις όρων του παρόντος Κανονισμού

Και κατά την ακύρωση της υδροληψίας, μαζί με το υδρόμετρο, αφαιρούνται και τα σχετικά υλικά σύνδεσης του, τα οποία επιστρέφονται στην αποθήκη του Δήμου, με ευθύνη των αρμοδίων οργάνων κατά τα κεκανονισμένα.

Στις περιπτώσεις 3,4 και 5 η δαπάνη καταβάλλεται από τον ενδιαφερόμενο.

ΑΡΘΡΟ 30Ο ΥΠΟΔΙΑΙΡΕΤΙΚΑ ΥΔΡΟΜΕΤΡΑ.
Το καθεστώς των υποδιαιρετικών υδρομέτρων καταργείται, Μόνη εξαίρεση αναγνωρίζεται στην υδροδότηση στρατιωτικών μονάδων, Δημοσίων Υπηρεσιών , ΝΠΔΔ και Οργανισμών Κοινής Ωφέλειας Δημοσίου χαρακτήρα ή και ιδιώτες, εφόσον δέχονται, όταν για τεχνικούς λόγους δεν είναι δυνατή η υδροδότησή τους από τους αγωγούς διανομής. Στην περίπτωση αυτή, η διακλάδωση εκλαμβάνεται σαν αγωγός διανομής με παρεμβολή υποδιαιετικού ή υποδιαιρετικών υδρομέτρων. Η χρέωση των επί μέρους καταναλωτών στην περίπτωση αυτή, γίνεται με βάση την καταγραφή των υποδιαιρετικών υδρομέτρων, το άθροισμα δε των επί μέρους καταγραφών, εκπίπτει από τη συνολική καταγραφή του πρώτου υδρομέτρου (κεντρικού)

 

ΑΡΘΡΟ 31Ο ΈΛΕΓΧΟΣ ΤΩΝ ΥΔΡΟΜΕΤΡΩΝ ΚΑΙ ΤΩΝ ΕΣΩΤΕΡΙΚΩΝ ΥΔΡΑΥΛΙΚΩΝ ΕΓΚΑΤΑΣΤΑΣΕΩΝ
Ο έλεγχος της κανονικής λειτουργίας των υδρομέτρων γίνεται από τη Υπηρεσία Ύδρευσης, είτε αυτεπάγγελτα (υπηρεσιακώς), είτε ύστερα από σχετική αίτηση του καταναλωτή (με πληρωμή).

Ο έλεγχος με πληρωμή γίνεται στο υδρόμετρο όσο και στο εργαστήριο της Υπηρεσίας Ύδρευσης, όπου ελέγχεται το υδρόμετρο.

1. Υπηρεσιακός έλεγχος.

1. Αν η Υπηρεσία Ύδρευσης, διαπιστώσει απόκλιση από τη συνήθη κατανάλωση, προβαίνει αυτεπάγγελτα στον έλεγχο των υδρομέτρων για να διαπιστώσει την κανονική λειτουργία τους και κατά συνέπεια την κανονική χρέωση των λογ/σμών.

2. Έλεγχος με πληρωμή

1. Ο έλεγχος αυτός γίνεται ύστερα από αίτηση του καταναλωτή, που επιβαρύνεται με τη σχετική δαπάνη, αποβλέπει δε στη διαπίστωση των αιτιών της υψηλής κατανάλωσης, με συνέπεια την αντίστοιχη υψηλή χρέωση του λογαριασμού του.

3. Εργαστηριακός έλεγχος

Από τον εργαστηριακό έλεγχο είναι δυνατόν να προκύψουν τα ακόλουθα αποτελέσματα:

1. Ο μηχανισμός του υδρομέτρου να είναι σε καλή κατάσταση και το τυχόν συστηματικό σφάλμα καταγραφής μικρότερο κατ΄ απόλυτη τιμή του 5%. Στην περίπτωση αυτή το υδρόμετρο θεωρείται κανονικό.

2. Το υδρόμετρο να παρουσιάζει συστηματικό σφάλμα καταγραφής, μεγαλύτερο κατ’ απόλυτη τιμή του 5%.Στην περίπτωση αυτή το υδρόμετρο αντικαθίσταται, ενώ η χρέωση του λογαριασμού αναμορφώνεται ανάλογα (επιστροφή του επιπλέον χρεωθέντος ποσού).

3. Το υδρόμετρο να παρουσιάζει ασταθή καταγραφή ή να είναι κατεστραμμένος ο μηχανισμός του. Γενικά η δαπάνη που καταβλήθηκε για έλεγχο του υδρομέτρου επιστρέφεται στο δικαιούχο καταναλωτή, εφόσον αποδειχθεί ότι η μη κανονική χρέωση έγινε από εσφαλμένη ενέργεια της Υπηρεσίας.
ΑΡΘΡΟ 32Ο ΤΙΜΗ ΑΝΑ ΚΥΒΙΚΟ

Η τιμή ανά κυβικό μέτρο καταναλισκόμενου νερού κατά Τοπικό Διαμέρισμα, καθορίζεται µε απόφαση του Δ.Σ. του Δήμου και εφαρμόζεται χωρίς ιδιαίτερη ειδοποίηση του υδρολήπτη.

ΑΡΘΡΟ 33Ο: ΚΑΤΗΓΟΡΙΕΣ ΤΙΜΟΛΟΓΙΩΝ

Οι κατηγορίες των τιμολογίων κατά τοπικό Διαμέρισμα και ανάλογα µε την χρήση (διαμέρισμα, κτηνοτροφικές μονάδες, εργοτάξια, κήποι, κ.λ.π.) ορίζονται µε απόφαση του Δημοτικού Συμβουλίου του Δήμου και εφαρμόζονται χωρίς ιδιαίτερη ειδοποίηση των υδροληπτών. 

ΑΡΘΡΟ 34Ο: ΤΡΟΠΟΣ ΠΛΗΡΩΜΗΣ

Ο υδρολήπτης έχει υποχρέωση να πληρώσει την αξία του νερού που κατανάλωσε βάσει των ενδείξεων του υδρομέτρου της παροχής του καθώς και κάθε άλλη νόμιμη επιβάρυνση που αναγράφεται στο έντυπο του λογαριασμού.  Η πληρωμή γίνεται μέσα στη νόμιμη προθεσμία και στα γραφεία που αναφέρει το έντυπο αυτό. Σε περίπτωση µη πληρωμής δύο συνεχόμενων λογαριασμών, ειδοποιείται ο υδρολήπτης με την αποστολή του τρίτου λογαριασμού και μετά το πέρας της προθεσμίας του διακόπτεται η παροχή νερού χωρίς άλλη ειδοποίηση. Ο ∆ήµος δεν φέρει καμία ευθύνη για τυχόν ζημιές που προκύψουν από τη διακοπή της υδροδότησης. Από την επόμενη της λήξης της προθεσμίας και μέχρι την πλήρη εξόφληση, η οφειλή επιβαρύνεται µε τον εκάστοτε νόμιμο τόκο.  Η προθεσμία πληρωμής ορίζεται µε απόφαση του Υπευθύνου Ύδρευσης του Δήμου.

Η επαναφορά της υδροδότησης γίνεται μετά την εξόφληση του λογαριασμού, την καταβολή των τόκων και των τελών επανασύνδεσης της παροχής. Μετά τη διακοπή λόγω χρέους,  ο λογαριασμός ύδρευσης εκδίδεται µε χρέωση την πάγια κατανάλωση για χρονικό διάστημα,  οριζόμενο από τον Υπεύθυνο Ύδρευσης,  μετά την πάροδο του οποίου ο ∆ήµος μπορεί να προβεί σε αφαίρεση της παροχής και διαγραφή του υδρολήπτη από τους καταλόγους υδροληπτών. Αν ο υδρολήπτης παραβιάσει την κλεισμένη παροχή, ο ∆ήµος τον χρεώνει µε το ανάλογο πρόστιμο, το ύψος του οποίου καθορίζεται από το Δημοτικό Συμβούλιο, μπορεί δε να προβεί σε άμεση αφαίρεση της παροχής. Το ίδιο ισχύει και για τις παροχές που διακόπηκαν µε αίτηση του υδρολήπτη. επανασυνδέθηκαν δε παράνομα. 

ΑΡΘΡΟ 35Ο: ΛΗΨΗ ΕΝΔΕΙΞΗΣ ΥΔΡΟΜΕΤΡΩΝ

 
Η λήψη των ενδείξεων των υδρομέτρων γίνεται από τους αρμόδιους υπαλλήλους του Δήμου σε τακτά χρονικά διαστήματα (περιόδους κατανάλωσης)  η διάρκεια των οποίων καθορίζεται από το Δημοτικό Συμβούλιο, ή έκτακτα όταν κριθεί αναγκαίο. Επίσης η λήψη των ενδείξεων του υδρομέτρου είναι δυνατόν να γίνει μετά από έγγραφη ή προφορική αίτηση του υδρολήπτη. Οι αναφερόμενες στο μετρητή ενδείξεις αποτελούν τεκμήριο της κατανάλωσης που πραγματοποιήθηκε.  Ο υδρολήπτης έχει το δικαίωµα να ζητήσει εργαστηριακό έλεγχο καλής λειτουργίας του υδρομέτρου του. Στην περίπτωση όμως που βρεθεί μέσα στα όρια ανοχών, επιβαρύνεται µε τη δαπάνη ελέγχου. 

ΑΡΘΡΟ 36Ο: ΕΜΦΑΝΗΣ ΔΙΑΡΡΟΗ ΕΣΩΤΕΡΙΚΩΝ ΕΓΚΑΤΑΣΤΑΣΕΩΝ

Ο ∆ήµος δεν έχει καμία ευθύνη αν η κατανάλωση ή μέρος αυτής οφείλεται σε εμφανή διαρροή, από βλάβη ή άλλη αιτία, των εσωτερικών εγκαταστάσεων του υδρευόμενου ακινήτου και ο υδρολήπτης υποχρεούται στην καταβολή της αξίας του νερού που καταγράφηκε από το υδρόμετρο. 

ΑΡΘΡΟ 37Ο: ΑΦΑΝΗΣ ΔΙΑΡΡΟΗ ΕΣΩΤΕΡΙΚΩΝ ΕΓΚΑΤΑΣΤΑΣΕΩΝ
Σε περίπτωση αφανούς διαρροής στην εσωτερική εγκατάσταση του υδρευόμενου ακινήτου και εφόσον αυτή διαπιστωθεί από τον αρμόδιο τεχνικό υπάλληλο του Δήμου,  αντί της κατανάλωσης που καταγράφηκε,  χρεώνεται η κατανάλωση της αντίστοιχης περιόδου του προηγούμενου έτους συν το 1/3 της διαφοράς μεταξύ αυτής και της ένδειξης που καταγράφηκε. 

Αν νια τον παραπάνω υπολογισμό δεν είναι δυνατή η χρήση της κατανάλωσης της αντίστοιχης

περιόδου του προηγούμενου έτους,  λαμβάνεται υπόψη η ένδειξη της προηγούμενης ή επόμενης της διαρροής περιόδου,  αλλιώς η χρέωση γίνεται κατ’  εκτίμηση από το Δήμο.  Για την πιστοποίηση της ύπαρξης αφανούς διαρροής συντάσσεται πρωτόκολλο που υπογράφεται από τον τεχνικό του Δήμου και τον υδρολήπτη και θεωρείται από το Δήμαρχο.  Σε περίπτωση άρνησης υπογραφής του υδρολήπτη,  το πρωτόκολλο ισχύει µε μόνη την υπογραφή του τεχνικού,  αφού γίνεται μνεία των λόγων της άρνησης. Κάθε κατανάλωση νερού μετά τη διαπίστωση της αφανούς διαρροής και τη σύνταξη του σχετικού πρωτοκόλλου, βαρύνει ολοκληρωτικά τον υδρολήπτη. 

ΑΡΘΡΟ 38Ο: ΣΤΑΣΙΜΟ ΥΔΡΟΜΕΤΡΟ.

Αν διαπιστωθεί ότι το υδρόμετρο έπαψε να λειτουργεί ή λειτουργεί ελαττωματικά (στάσιμο υδρόμετρο), ο υδρολήπτης χρεώνεται µε την κατανάλωση της αντίστοιχης περιόδου του προηγούμενου έτους, αν δε τούτο δεν είναι δυνατό µε την κατανάλωση της αμέσως προηγούμενης ή επόμενης της βλάβης περιόδου, άλλως, κατ’ εκτίμηση κατανάλωση από το Δήμο.

Σε περίπτωση κατά την οποία διαπιστώνεται ότι από την παροχέτευση σε στάσιμο υδρόμετρο

καταναλώνεται μεγαλύτερη ή μικρότερη ποσότητα από τη συνήθη,  η αυξημένη ή μειωμένη ποσότητα προσδιορίζεται µε πρωτόκολλο που υπογράφεται από τον αρµόδιο τεχνικό υπάλληλο του Δήμου και τον υδρολήπτη και θεωρείται από το Δήμαρχο.  Σε περίπτωση άρνησης υπογραφής του υδρολήπτη,  το πρωτόκολλο ισχύει µε μόνη την υπογραφή του Τεχνικού, αφού γίνει μνεία των λόγων της άρνησης. 

ΑΡΘΡΟ 39Ο: ΔΙΑΡΡΟΗ ΣΤΟ ΦΡΕΑΤΙΟ

Σε περίπτωση διαρροής μέσα στο φρεάτιο υδροληψίας και συγκεκριμένα όταν παρουσιάζει διαρροή ο κορμός του υδρομέτρου ή το ρακόρ προς το μέρος της εσωτερικής εγκατάστασης του υδρευόμενου ακινήτου, η χρέωση γίνεται σαν το υδρόμετρο να ήταν στάσιμο, εκτός αν η ποσότητα που καταγράφηκε είναι μικρότερη της αντίστοιχης περιόδου χρέωσης. 

ΑΡΘΡΟ 40Ο: ΚΑΛΥΜΜΕΝΟ ΥΔΡΟΜΕΤΡΟ

Σε περίπτωση που το υδρόμετρο καλυφθεί µε χώματα κλπ. ώστε να µην είναι δυνατή η ανάγνωση των ενδείξεων του,  χρεώνεται τεκμαρτή κατανάλωση μέχρις ότου ελευθερωθεί ο μετρητής και ληφθεί η πραγματική ένδειξη.  Ο υδρολήπτης υποχρεούται μέσα σε προθεσμία που του ορίζεται να προβεί σε αποκάλυψη του υδρομέτρου,  άλλως διακόπτεται η παροχή χωρίς άλλη ειδοποίηση.  Ο ∆ήµος δεν έχει καμία ευθύνη για οποιαδήποτε ζημιά που ήθελε τυχόν προκληθεί από διαρροές στο χρονικό διάστημα που το υδρόμετρο παραμένει καλυμμένο, η δε αξία του νερού χρεώνεται όπως καταγράφηκε. 

ΑΡΘΡΟ 41Ο:ΑΝΤΙΚΑΤΑΣΤΑΣΗ ΥΔΡΟΜΕΤΡΟΥ

1. Σε περίπτωση καταστροφής του υδρομέτρου ή αδυναμίας επισκευής του,  ο ∆ήµος ειδοποιεί τον υδρολήπτη όπως εντός ορισμένης προθεσμίας τοποθετήσει νέο υδρόμετρο. παρουσία υπαλλήλων του Δήμου.  Αν ο υδρολήπτης επανασυνδέσει µόνος του την παροχή ή τοποθετήσει υδρόμετρο, τιμωρείται σύμφωνα µε τις διατάξεις του Ποινικού Κώδικα και χρεώνεται µε το ανάλογο πρόστιμο που καθορίζεται από το Δ.Σ.. επιπλέον δε ο Δήµος δικαιούται να προβεί σε άμεση αφαίρεση της παροχής. 

2. Αντί της διακοπής ο ∆ήµος μπορεί να προβεί µόνος του σε αποκάλυψη του υδρομέτρου ή στην αντικατάσταση του µε δαπάνη του υδρολήπτη που χρεώνεται στον επόμενο ή τμηματικά στους επόμενους λογαριασμούς. Ειδικά η αντικατάσταση του υδρομέτρου είναι δυνατόν να γίνει µε τον τρόπο αυτό μετά από αίτηση του υδρολήπτη. 
3. Για τις κάθε είδους οφειλές προς το Δήμο ευθύνονται από κοινού και εις ολόκληρον έκαστος,  ο εκάστοτε υδρολήπτης και ο ιδιοκτήτης του υδρευόμενου ακινήτου. Σε περίπτωση συνιδιοκτησίας, οι συνιδιοκτήτες ορίζουν από κοινού µε δήλωση τους προς το Δήμο εκπρόσωπο τους για τις σχέσεις τους µε αυτόν ευθυνόμενοι όμως από κοινού και εις ολόκληρον έκαστος. Ο ιδιοκτήτης του ακινήτου δηλώνει µε την αίτηση παροχής νερού επ'  ονόματι του ή µε ιδιαίτερη δήλωση  ότι αποδέχεται τους όρους του κανονισμού και κάθε μελλοντική του τροποποίηση,  τις διατάξεις του Νόμου και όσους άλλους όρους θέσει το Δ.Σ. µε απόφαση του.

Η δήλωση αυτή τηρείται στα αρχεία του Δήμου μέχρις ότου αντικατασταθεί από παρόμοια δήλωση του νέου ιδιοκτήτη και αφορά το μεταξύ χρονικό διάστημα,  απαιτείται δε για τη σύνδεση της παροχής έπ' ονόματι άλλου εκτός του ιδιοκτήτη. Ο νέος ιδιοκτήτης του υδρευόμενου ακινήτου υποχρεούται να δηλώσει στο Δήμο την αλλαγή της ιδιοκτησίας,  προσκομίζοντας το σχετικό συμβόλαιο ή υπεύθυνη δήλωση της προηγούμενης παραγράφου. Ο νέος ιδιοκτήτης ευθύνεται και για τα προς της μεταβίβασης χρέη.  Ο δηλωθείς ως ιδιοκτήτης του υδρευόμενου ακινήτου δεν μπορεί να αντιτάξει στο Δήμο ελαττώματα της κυριότητας του ή απώλεια της. 

Σε περίπτωση ενοικιάσεως ακινήτου ο λογαριασμός νερού εξακολουθεί να εκδίδεται στο όνομα του ιδιοκτήτη του ακινήτου. Προαιρετικά μαζί με το όνομα του ακινήτου. Προαιρετικά μαζί με το όνομα του ιδιοκτήτη μπορεί να γράφει κι εκείνο του ενοικιαστή.

ΑΡΘΡΟ 42ο :ΕΣΩΤΕΡΙΚΕΣ ΕΓΚΑΤΑΣΤΑΣΕΙΣ ΎΔΡΕΥΣΗΣ
1. Εσωτερικές εγκαταστάσεις ύδρευσης είναι όλες οι σχετικές εγκαταστάσεις πέρα από το εσωτερικό (προς την πλευρά του ακινήτου)  προσαρμοστικό του μετρητή διαμέτρου μέχρι 1"  ή πέρα από την εσωτερική (προς της πλευρά του ακινήτου) ωτίτιδα (φλάντζα)  του μετρητή, στην περίπτωση μετρητών διαμέτρου 1"  και άνω µε ωτίτιδα. Για την κατασκευή και συντήρηση των εσωτερικών εγκαταστάσεων ευθύνεται ο υδρολήπτης. Ο ∆ήµος ευθύνεται για τη συντήρηση των εγκαταστάσεων μέχρι το εξωτερικό προσαρμοστικό ή την εσωτερική ωτίτιδα του μετρητή. 

2. Η σύνδεση των εσωτερικών εγκαταστάσεων µε το υδρόμετρο γίνεται µε σωλήνα εύκαμπτου υλικού, που προκειμένου να εξασφαλίζεται η απαραίτητη υποχώρηση για την τοποθέτηση και αφαίρεση του υδρομέτρου. τέτοιας πάντως αντοχής που να αντέχει στις απαραίτητες ωθήσεις. Ο ∆ήµος δεν ευθύνεται για τυχόν βλάβες κατά τους χειρισμούς τοποθέτησης - αφαίρεσης του υδρομέτρου. 

3. Ο ∆ήµος δεν προχωρεί σε σύνδεση της παροχής πριν η εσωτερική εγκατάσταση του ακινήτου εφοδιαστεί µε γενικό διακόπτη, στο πλησιέστερο δυνατό σημείο προς το μετρητή και σε τέτοια θέση που να εξασφαλίζεται ο εύκολος χειρισμός του και βαλβίδα αντεπιστροφής. 

4. Οι εσωτερικές εγκαταστάσεις και συσκευές πρέπει να συμφωνούν µε τους εκάστοτε ισχύοντες κανονισμούς εσωτερικών υδραυλικών εγκαταστάσεων.  Οπωσδήποτε,  όμως πρέπει να είναι κατασκευασμένες από υλικό που δεν δημιουργεί κινδύνους μόλυνσης του νερού και να αντέχουν σε συνεχή πίεση λειτουργίας 10atm.  Ο ∆ήµος δεν ευθύνεται και δεν έχει υποχρέωση αποζημίωσης για βλάβες που προέρχονται από πίεση λειτουργίας όταν αυτή. στο δίκτυο,  δεν έχει υπερβεί τις 10atm. Σε περίπτωση αύξησης του ανωτάτου ορίου πίεσης εντός του δικτύου,  αυτό ανακοινώνεται έγκαιρα, δημόσια, µε σκοπό να ληφθούν από τους υδρολήπτες τα αναγκαία μέτρα προσαρμογής των εσωτερικών τους εγκαταστάσεων στη νέα πίεση. 

5. Απαγορεύεται απόλυτα η ένωση εσωτερικών εγκαταστάσεων που τροφοδοτούνται από το δίκτυο ύδρευσης του Δήμου,  µε παροχή από οποιαδήποτε άλλη πηγή έστω και αν μεσολαβούν βαλβίδες αντεπιστροφής ή διακόπτες. Στην περίπτωση αυτή διακόπτεται αμέσως η παροχή ή και αφαιρείται λόγω αυξημένου κινδύνου μόλυνσης. 

6. Απαγορεύεται η γείωση των εσωτερικών εγκαταστάσεων των ακινήτων επί των υδραυλικών εγκαταστάσεων έστω και αν γεφυρώνεται η θέση του μετρητή. Το δίκτυο του Δήμου δεν εξασφαλίζει μεταλλική συνέχεια δεδομένο ότι οι αγωγοί και άλλα εξαρτήματα κατά μεγάλο ποσοστό δεν είναι από υλικό αγώγιμο. Οι υδρολήπτες είναι αποκλειστικά και προσωπικά υπεύθυνοι για τη µη τήρηση της απαγόρευσης αυτής και τα τυχόν ατυχήματα που προκληθούν στο προσωπικό του Δήμου ή τρίτους καθώς και για κάθε ζημιά που τυχόν προκληθεί στις εγκαταστάσεις του Δήμου. Μέχρι την άρση του ατόπου ο ∆ήµος διακόπτει ή και αφαιρεί την παροχή. 

ΑΡΘΡΟ 43ο:ΜΕΤΡΗΤΕΣ

1. Η κατανάλωση του νερού καταγράφεται από το μετρητή ο οποίος συνδέει την παροχή µε τις εσωτερικές εγκαταστάσεις του ακινήτου. Ο μετρητής(υδρόμετρο)  πρέπει να είναι σύμφωνος µε τους ισχύοντες κανονισμούς,  αποτελεί δε ιδιοκτησία του υδρολήπτη από τον οποίο και µόνο τοποθετείται,  αφαιρείται και συντηρείται,  µε την παρουσία υπαλλήλων του Δήμου µόνο στην τοποθέτηση και την αφαίρεση.

2. Την επιμέλεια του χώρου όπου έχει τοποθετηθεί το φρεάτιο του μετρητή έχει ο ιδιοκτήτης και οφείλει να το διατηρεί πάντα καθαρό και προσβάσιμο, ώστε να είναι ευχερής η λήψη της ένδειξης και η συντήρηση του μετρητή από τα συνεργεία της Υπηρεσίας Ύδρευσης. Στην περίπτωση που το φρεάτιο υδρομετρητών καλυφθεί με χώματα ή μπάζα, η Υπηρεσία Ύδρευσης τάσσει στον υπαίτιο προθεσμία για την αποκάλυψή του  και μετά την άπρακτη πάροδο της επιβάλλει  σ΄ αυτόν πρόστιμο, το ύψος του οποίου καθορίζεται  με απόφαση του Διοικητικού Συμβουλίου της. Αν ο ιδιοκτήτης δεν μερίμνησε για την αποκάλυψη του φρεατίου και δεν είναι δυνατή η λήψη της ένδειξης του υδρομετρητή, η καταμέτρηση της κατανάλωσης γίνεται κατά την εκτίμηση των αρμοδίων υπαλλήλων της Υπηρεσίας Ύδρευσης με βάση τις προηγούμενες ενδείξεις και ο καταναλωτής δεν δικαιούται να ασκήσει ένσταση σχετικά με την κατανομή των ενδείξεων, παρά μόνον στην περίπτωση που μετά την αποκάλυψή του μετρητή  διαπιστωθεί ότι κατέγραψε λιγότερα από τα εκτιμηθέντα  κυβικά.

3. Η εσωτερική εγκατάσταση του ακινήτου πρέπει να είναι εφοδιασμένη με γενικό διακόπτη, στο πλησιέστερο σημείο προς τον μετρητή και σε τέτοια θέση που να εξασφαλίζεται ο εύκολος χειρισμός του. Επίσης θα πρέπει μετά το διακόπτη να υπάρχει κλαπέ αντεπιστροφής, η τοποθέτηση του οποίου γίνεται με δαπάνη και ευθύνη του ιδιοκτήτη. Αν η εσωτερική εγκατάσταση του ακινήτου δεν είναι σύμφωνη με τα προδιαγραφόμενα στην παράγραφο αυτή η Υπηρεσία Ύδρευσης μπορεί να μην προχωρήσει στη σύνδεση της παροχής με μετρητή μέχρι αυτά να τακτοποιηθούν .

4. Η εσωτερική εγκατάσταση του υδρευόμενου ακινήτου πρέπει να περνά μέσα από κοινόχρηστους χώρους. Η τυχόν διέλευση εσωτερικών υδραυλικών εγκαταστάσεων από ξένη προς το υδρευόμενο ιδιοκτησία δεν υποχρεώνει την Υπηρεσία Ύδρευσης σε διακοπή υδροδότησης.

5. Οι εσωτερικές εγκαταστάσεις και συσκευές πρέπει να είναι σύμφωνες με τις εκάστοτε ισχύουσες Τεχνικές Οδηγίες του ΤΕΕ και τις σχετικές διατάξεις της κείμενης νομοθεσίας. Οπωσδήποτε, όμως, πρέπει να είναι κατασκευασμένες με σωλήνα γαλβανιζέ Φ3/4΄΄ ή Φ22 χιλιοστών πλαστική, έτσι ώστε να αντέχουν σε συνεχή πίεση λειτουργίας τουλάχιστον 10 ατμοσφαιρών και να μη δημιουργείται κίνδυνος μόλυνσης του νερού.

6. Σε περίπτωση αύξησης του ανωτάτου ορίου πίεσης εντός του δικτύου , τούτο  ανακοινώνεται έγκαιρα στους καταναλωτές, προκείμενου να λάβουν τα αναγκαία μέτρα προσαρμογής των εσωτερικών τους εγκαταστάσεων στη νέα πίεση.
7. Οι κοινές παροχές έχουν διάμετρο 1/2", 3/4", και 1” και συνδέονται με μετρητή 1/2", και 1”.

8. Για μεγαλύτερες καταναλώσεις οι παροχές και οι μετρήσεις θα πρέπει να έχουν τέτοια διάμετρο ώστε να καλύπτονται οι τρέχουσες ανάγκες των υδροληπτών σε νερό, εκτιμούμενες από την Τεχνική Υπηρεσία του Δήμου. Προβλεπόμενες   στο προσεχές μέλλον από τον υδρολήπτη αυξημένες ανάγκες, θα αντιμετωπίζονται με ειδική κατασκευή συλλέκτη έτσι ώστε να μπορεί να προστεθεί ένα κομμάτι ακόμη αργότερα, για την εξυπηρέτηση του ακινήτου. Απαγορεύεται, πάνω σε συλλέκτη που είναι σε χρήση, να υπάρχουν κενές θέσεις, εφόσον δεν έχουν πληρωθεί οι παροχές

9. Αν οι καταναλώσεις ξεπερνούν το όριο ασφάλειας γ) Αν οι καταναλώσεις ξεπερνούν το όριο ασφαλείας του αντιστοίχου μετρητή ο Δήμος έχει το δικαίωμα να επέμβει αυτεπάγγελτα και να εκτελέσει τις απαραίτητες για την τοποθέτηση μετρητή μετατροπές με την κατάλληλη διάμετρο. Η δαπάνη της μεταφοράς βαρύνει τον υδρευόμενο. Επίσης ο υδρολήπτης είναι υποχρεωμένος να καταβάλλει την διαφορά εγγύησης του υδρευόμενου.
10. Σε παροχές μεγάλης διαμέτρου που πραγματοποιούν καταναλώσεις μικρότερες από τις απαιτούμενες για την ευαισθησία του μετρητή, ο Δήμος έχει δικαίωμα να επέμβει και να τοποθετήσει μετρητή μικρότερης διαμέτρου κατάλληλο για την πραγματοποιούμενη κατανάλωση, με δαπάνη του υδρολήπτη.

11. Ο Δήμος δεν είναι υποχρεωμένος να ικανοποιεί απαιτήσεις μεγάλων στιγμιαίων καταναλώσεων (σε πολύ περιορισμένα χρονικά διαστήματα μέσα στο εικοσιτετράωρο). Στις περιπτώσεις αυτές η παροχή κατανέμεται περιοδικά και ο υδρολήπτης οφείλει να εξασφαλίσει την απαιτούμενη ποσότητα αιχμής μέσω δεξαμενής του.
12. Απαγορεύεται η απευθείας σύνδεση αντλητικών μηχανημάτων ενίσχυσης της πίεσης με τους σωλήνες ύδρευσης της εσωτερικής εγκατάστασης που συνδέονται με την γραμμή του μετρητή. Η λειτουργία τους πρέπει να γίνεται με δοχεία αποθήκευσης (ντεπόζιτα) προς αποφυγή μολύνσεων του νερού και βλαβών των εγκαταστάσεων της Υπηρεσίας Ύδρευσης. Η παρεμβολή διακόπτη ή βαλβίδας αντεπιστροφής δεν θεωρείται ότι διακόπτει τη σύνδεση και ότι εξασφαλίζει τις εγκαταστάσεις της Υπηρεσίας Ύδρευσης. Η δαπάνη επισκευής βλαβών που οφείλονται σε επιστροφή ζεστού νερού είτε από λέβητες είτε από θερμοσίφωνες, βαρύνει τον υπαίτιο υδρολήπτη. Απαγορεύεται απόλυτα η ένωση εσωτερικών εγκαταστάσεων που τροφοδοτούνται από διαφορετικές παροχές. Στην περίπτωση αυτή η Υπηρεσία Ύδρευσης έχει δικαίωμα διακοπής της υδροδότησης.
13. Απαγορεύεται απόλυτα η σύνδεση των εσωτερικών εγκαταστάσεων που τροφοδοτούνται από το δίκτυο ύδρευσης της Υπηρεσίας Ύδρευσης, με παροχή από οποιαδήποτε άλλη πηγή, έστω και αν μεσολαβούν βαλβίδες αντεπιστροφής ή διακόπτες. Στην περίπτωση αυτή η Υπηρεσία Ύδρευσης έχει δικαίωμα διακοπής της υδροδότησης.
14. Οι ζημιές που είναι δυνατόν να προκληθούν στις εγκαταστάσεις της Υπηρεσίας Ύδρευσης μ’ αυτό τον απαγορευμένο τρόπο γείωσης βαρύνουν τον ιδιοκτήτη. Η σχετική δαπάνη επισκευής χρεώνεται σε βάρος του. Μέχρι την άρση των ανωτέρω η Υπηρεσία Ύδρευσης διακόπτει ή και αφαιρεί την παροχή.
15. Οι ιδιοκτήτες των ακινήτων και εκείνοι που χρησιμοποιούν με οποιοδήποτε τρόπο τους υπόγειους χώρους της οικοδομής είναι υπεύθυνοι για την στεγανότητα των περιμετρικών τοιχωμάτων τους και των διαμέσων, από πλημμύρα που πιθανόν να προέρχεται από διαρροές του δικτύου ύδρευσης. Για το σκοπό αυτό, είναι υποχρεωμένοι να παίρνουν τα κατάλληλα μέτρα για την προστασία τους, όπως στεγανοποίηση και εγκατάσταση αντλίας αυτόματης αναρρόφησης. Επί πλέον όσοι χρησιμοποιούν υπόγειους χώρους καταστημάτων, είναι υποχρεωμένοι να τοποθετούν τα ευρισκόμενα σ' αυτούς εμπορεύματα και τα διάφορα αντικείμενα πάνω σε ράφια, που να απέχουν τουλάχιστον 30 εκατοστά του μέτρου από το δάπεδο και τα περιμετρικά τοιχία και σε κάθε περίπτωση να διατηρούν αντλία αυτόματης αναρρόφησης. 
16. Οι εσωτερικές υδραυλικές εγκαταστάσεις των ακινήτων πρέπει να συντηρούνται από τους ιδιοκτήτες και οι πιθανές διαρροές τους να επισκευάζονται σε σύντομο χρονικό διάστημα. Σε περίπτωση που εξαιτίας της παράληψης συντήρησης ή της καθυστέρησης επισκευής των υδραυλικών εγκαταστάσεων προκαλείται είτε άσκοπη κατανάλωση νερού είτε ζημιές ή οχλήσεις σε τρίτους, η Υπηρεσία Ύδρευσης έχει το δικαίωμα να διακόψει την παροχή νερού ή και να αφαιρέσει τον υδρομετρητή του ακινήτου.
ΑΡΘΡΟ 44Ο: ΟΡΙΣΤΙΚΗ ΥΔΡΟΔΟΤΗΣΗ ΚΤΙΣΜΑΤΟΣ Η ΑΚΙΝΗΤΟΥ – ΧΩΡΟΣ ΥΔΡΟΜΕΤΡΩΝ

1. Οριστική υδροδότηση κτίσματος ή ακινήτου:
1. Η οριστική σύνδεση του κτίσματος που έχει περατωθεί, με το Δίκτυο διανομής μέσω διακλαδώσεως, γίνεται εφόσον ο εργολάβος προσκομίσει στην Υπηρεσία Ύδρευσης τα παρακάτω δικαιολογητικά:

1. Σχέδιο της στήλης των υδρομέτρων (Σ.Υ.) σε δύο (2) αντίγραφα με επεξηγηματικό πίνακα, στον οποίο προσδιορίζεται με ακρίβεια η αρίθμηση της θέσεως των υδρομέτρων και η αντιστοίχιση τους με τους υδρευόμενους χώρους. Το σχέδιο αυτό υπογράφεται από τον κατασκευαστή και τον υδραυλικό της οικοδομής, θεωρείται δε από τον υπεύθυνο επιβλέποντα Μηχανικό.

Αν η αρίθμηση αυτή αποδειχθεί στην πράξη εσφαλμένη και δημιουργήσει ανωμαλίες μεταξύ της Υπηρεσίας Ύδρευσης και των καταναλωτών της, τότε ο κατασκευαστής εργολάβος υποχρεώνεται σε αποζημίωση όλων των συνεπειών (αναμόρφωση λογαριασμών, αμοιβή για τις επεμβάσεις της Υπηρεσίας Ύδρευσης κ.λ.π) που αντιστοιχούν στην αξία 40 μ3 νερού κατά υδρόμετρο.

2. Πίνακα – κατάσταση στον οποίο ο εργολάβος ( κατασκευαστής ) καταχωρεί τον αριθμό της θέσεως του υδρομέτρου με τον αντίστοιχο υδρευόμενο χώρο, ο πίνακας αυτός αναρτάται στον χώρο των υδρομέτρων, ενημερώνεται δε μετά από κάθε αλλαγή.

3. Βεβαίωση, η οποία συμπληρώνεται από τον εργολάβο ( κατασκευαστή ), παραδίνεται στον καταναλωτή και υποβάλλεται απ΄ αυτόν μαζί με την αίτηση για υπογραφή συμβολαίου υδροληψίας (βλέπε άρθρο 46)

4. Βεβαίωση της Υπηρεσίας Ύδρευσης, ότι ο συγκεκριμένος εργολάβος δεν έχει οποιαδήποτε εκκρεμότητα με αυτήν στον τομέα αποχέτευσης.

5. Νόμιμη θεώρηση της άδειας ανέγερσης οικοδομής ή οποιασδήποτε άλλης διαδικασίας που επιβάλλει κάθε φορά το γραφείο Πολεοδομίας, προκειμένου να επιτρέψει την οριστική υδροδότηση της οικοδομής.

2. Χώρος Υδρομέτρων (Χ.Υ) 

1. Χώρος για περισσότερα από 6 υδρόμετρα.

1. Ο χώρος υδρομέτρων (Χ.Υ.) πρέπει να βρίσκεται στο ισόγειο ή το ανώγειο της οικοδομής, να διαθέτει φωτιστικό σώμα, εξαερισμό και κατάλληλη αποχέτευση.  Στην περίπτωση που η αποχέτευση αυτή συνδέεται με το κεντρικό αποχετευτικό δίκτυο της οικοδομής, τότε το δάπεδο του χώρου υδρομέτρου να βρίσκεται ψηλότερα κατά 0,20 μ. τουλάχιστον, από την στάθμη των σιφώνων των χώρων υγιεινής.

Η στάθμη του δαπέδου του χώρου υδρομέτρων σε σχέση με τη στάθμη του πεζοδρομίου, στην κύρια είσοδο της οικοδομής, δεν πρέπει να είναι χαμηλότερα από 0,60 μ. και ψηλότερα από 4,00μ. Το δάπεδο αυτό, πρέπει να είναι επαρκώς στεγανοποιημένο για την περίπτωση διαρροής νερού και δεν επιτρέπεται να βρίσκεται πάνω από κατοικία ή κατάστημα.

2. Ο χώρος των υδρομέτρων, η προσπέλαση στον οποίο γίνεται χωρίς εμπόδια από την κύρια είσοδο της οικοδομής, αποτελεί ανεξάρτητο τμήμα της οικοδομής και δεν επιτρέπεται η προσπέλαση μέσω αυτού προς άλλους χώρους της οικοδομής (λεβητοστάσιο κ.λ.π.)

3. Οι διαστάσεις του χώρου υδρομέτρων είναι ανάλογες με τον αριθμό των θέσεων των υδρομέτρων, ενδεικτικά δε αναφέρεται ότι για 12 υδρόμετρα το δάπεδο θα είναι 1.20 * 1.20μ και ύψος 2.00 μ.

4. Η πόρτα εισόδου έχει ελάχιστες διαστάσεις 0.65* 1,80μ. και ανοίγει προς τα έξω, ο δε εξαερισμός του χώρου εξασφαλίζεται είτε από την πλευρά της τοιχοδομής, είτε με περσίδες διαστάσεων 0,30* 0,30μ. στην πόρτα της εισόδου.

5. Σε οικοδομές με πυλωτή, η πόρτα εισόδου του χώρου υδρομέτρων μπορεί να κατασκευασθεί και από τις πλάγιες πλευρές της πρόσοψης (δεξιά ή αριστερά), οπότε μπροστά στην πόρτα και σε απόσταση 0,80μ. κατασκευάζεται μόνιμο τεχνικό εμπόδιο ύψους 0,80μ και μήκους 1,20μ. που παρεμποδίζει την στάθμευση αυτοκινήτων μπροστά σε αυτήν.

6. Δεν επιτρέπεται η κατασκευή πόρτας εισόδου στο πίσω μέρος ή σε ακάλυπτο χώρο (πρασιά) της οικοδομής, ούτε η κάθετη ή οριζόντια διέλευση σωληνώσεων (κεντρικής θέρμανσης, αποχέτευσης, κλπ.) από τον χώρο υδρομέτρων.

7. Η επιφάνεια των εσωτερικών του χώρου υδρομέτρων καλύπτεται με πατητή ή τριφτή τσιμεντοκονία των 450 χλγρ. τσιμέντου.

2. Χώρος υδρομέτρων για μέχρι έξι (6) υδρόμετρα

1. Στην περίπτωση οικοδομών στις οποίες τοποθετούνται μέχρι έξι υδρόμετρα, είναι δυνατή η τοποθέτηση τους μέσα σε μεταλλικό κιβώτιο, διαστάσεων κατόψεως 1.00* 0,40μ. Το ύψος του κιβωτίου θα είναι τόσο, ώστε η επάνω επιφάνειά του να απέχει τουλάχιστον 0,40μ. από το πάνω τελευταίο υδρόμετρο.
2. Σε παραδοσιακά κτίσματα, όπου υπάρχει πρόβλημα μικρής εισόδου, το μεταλλικό κιβώτιο μπορεί να εγκατασταθεί σε φάτνωμα της οικοδομής δίπλα στην είσοδο ή στις πλάγιες πλευρές. Το ίδιο μπορεί να γίνει και σε οικοδομές με πυλωτή με την πρόσθετη υποχρέωση κατασκευής τεχνικού εμποδίου, όπως στην περίπτωση 2.1.3.του παρόντος άρθρου.

3. Υδρόμετρα μονοκατοικιών

1. Σε μονοκατοικίες ή διπλοκατοικίες, τοποθετούνται μέχρι δύο (2) υδρόμετρα

μέσα σε μεταλλικό κιβώτιο και τοποθετείται στην περίφραξη της οικοδομής.

Η ρύθμιση αφορά τις νέες οικοδομές καθώς και όσες από τις παλαιότερες παρουσιάζουν πρόβλημα, σχετικό με τη θέση του υδρομέτρου. Οι ιδιοκτήτες των τελευταίων οφείλουν ύστερα από έγγραφη ειδοποίηση και με δική τους δαπάνη μέσα σε τακτή προθεσμία, να συμμορφωθούν με τις υποδείξεις των εντεταλμένων οργάνων της Υπηρεσίας Ύδρευσης.

2. Σε περίπτωση κατασκευής συγκροτήματος μονοκατοικιών (μεζονέτες), κατασκευάζεται ενιαίος ανεξάρτητος χώρος υδρομέτρων στον οποίο τοποθετούνται όλα τα υδρόμετρα του συγκροτήματος, σύμφωνα με τα προβλεπόμενα στην παράγραφο 2.3.1. του παρόντος άρθρου, αν αυτό είναι αδύνατο, τότε για κάθε μονοκατοικία ή διπλοκατοικία κατασκευάζεται μεταλλικό κιβώτιο, όπως αυτό περιγράφεται στην 2.3.1. του παρόντος άρθρου.

3. Αναγκαίες συναφείς διευκρινίσεις

Σε οικοδομές με δύο ή περισσότερες κύριες εισόδους κατασκευάζεται υποχρεωτικά ένας χώρος υδρομέτρων για κάθε είσοδο και ανεξάρτητη διακλάδωση (εσωτερική – εξωτερική) για κάθε χώρο.

Στις περιπτώσεις υδρομέτρων, που τοποθετήθηκαν σε υπόγειος ή ακατάλληλους χώρους, πριν από την εφαρμογή του Κανονισμού Υδροληψίας, είναι δυνατή η μεταφορά τους σε μεταλλικά κιβώτια ή χώρους διαστάσεων μικρότερων των κανονισμών, ώστε να εξασφαλίζεται η στοιχειώδης λειτουργία τους στο ισόγειο ή το ανώγειο της οικοδομής, ύστερα από έγκριση της Υπηρεσίας. Εάν η πρόσβαση είναι δύσκολη ή επικίνδυνη, τότε η μεταφορά γίνεται υποχρεωτικά εντός εύλογου χρόνου που καθορίζει η Υπηρεσία.
ΑΡΘΡΟ 45Ο:ΣΤΗΛΗ ΥΓΡΟΜΕΤΡΩΝ

 
Η στήλη των υδρομέτρων (πίνακας) είναι ένας συνδυασμός σωληνώσεων και ειδικών εξαρτημάτων, για τη δημιουργία των κατάλληλων υποδοχών στις οποίες τοποθετούνται τα υδρόμετρα.  Η στήλη αυτή κατασκευάζεται από σωλήνα γαλβανιζέ διατομής φ.50 (2’’) όπου κατά μήκος ενσωματώνονται έξι (6) δίδυμες περιοχές κα’ ανώτατο όριο και απόλυτη αντιστοιχία.  Οι σωλήνες και οι μαστοί της στήλης, πρέπει να είναι γαλβανισμένοι βαρέως τύπου (πράσινη ετικέτα). Τα ειδικά εξαρτήματα (συστολικά, ταφ, γωνίες) πρέπει να είναι γαβλανισμένα κορδονάτα. Στην αρχή κάθε στήλης τοποθετείται ορείχαλκοι δικλείδα.

ΑΡΘΡΟ 46Ο: ΑΝΥΨΩΤΙΚΕΣ ΣΤΗΛΕΣ

1. Για κάθε διαμέρισμα πολυκατοικίας, κατασκευάζεται υποχρεωτικά μια ανυψωτική στήλη στην αρχή της οποίας τοποθετείται υδρόμετρο.

2. Εξαίρεση από την παραπάνω υποχρέωση αναγνωρίζεται στις ακόλουθες δύο (2) περιπτώσεις.

1. Ανέγερσης κτιριακών συγκροτημάτων που προορίζονται για επαγγελματικές στέγες π.χ. γραφεία, εργαστήρια κ.λ.π. οπότε κατασκευάζεται μια (1) τουλάχιστον ανυψωτική στήλη κατά όροφο.

2. Συνένωσης δύο διαμερισμάτων, οριζόντια ή κάθετα, από ένα ιδιοκτήτη, ο οποίος δικαιούται, με αίτησή του, να ζητήσει την τοποθέτηση ενός μόνο υδρομέτρου.

Η αίτηση αυτή ικανοποιείται ύστερα από αυτοψία και έγκριση της αρμόδιας υπηρεσίας της Υπηρεσίας Ύδρευσης.

Κατά τα λοιπά και για τις παραπάνω εξαιρέσεις ισχύουν όλες οι διατάξεις του παρόντος Κανονισμού.

 

ΑΡΘΡΟ 47Ο:ΔΙΑΔΙΚΑΣΙΑ ΠΑΡΟΧΗΣ ΝΕΡΟΥ ΓΙΑ ΠΡΟΣΩΡΙΝΗ ΚΑΙ ΟΡΙΣΤΙΚΗ ΥΔΡΟΔΟΤΗΣΗ 

1. Παροχή νερού για προσωρινή υδροδότηση.

1. Με τη διαδικασία αυτή αντιμετωπίζεται η υδροδότηση: Εργοταξίων, για ανέγερση κτίσματος ( με ή χωρίς χώρο υδρομέτρων) και 

2. Ειδικών χώρων, για εξυπηρέτηση πρόσκαιρων αναγκών.

 

2. Προσωρινή υδροδότηση εργοταξίου για ανέγερση κτίσματος

 
( Προβλεπόμενα δικαιολογητικά )

 

1. Κτίσματα με χώρο υδρομέτρων . 

1. Για την προσωρινή υδροδότηση εργοταξίου, όπου προβλέπεται να κατασκευασθεί χώρος υδρομέτρων, απαιτούνται τα ακόλουθα δικαιολογητικά, ( αντίγραφα εκείνων που υποβλήθηκαν στο Πολεοδομικό Γραφείο ) υπογεγραμμένα από Μηχ/κό που τα συνέταξε και τον εργολάβο:
i. Τοπογραφικό διάγραμμα
ii. Επικυρωμένο αντίγραφο άδειας ανέγερσης οικοδομής
iii. Δύο (2) κατόψεις του ισογείου ή ανωγείου στις οποίες φαίνεται ο χώρος των υδρομέτρων σε σχέση με την κύρια είσοδο της οικοδομής.

iv. Τομή της οικοδομής που περνάει από το χώρο των υδρομέτρων, με σαφή ένδειξη του ύψους του χώρου αυτού και της διαφοράς υψομέτρου του δαπέδου, από το δάπεδο της κυρίας εισόδου.

2. Στα σχέδια αυτά θα αναγράφεται επίσης 

i. το εμβαδόν κάλυψης του κτίσματος

ii. το ύψος της οικοδομής

iii. ο αριθμός των υδρομέτρων που θα τοποθετηθούν

 

2. Κτίσματα χωρίς χώρο υδρομέτρων

 

1. Αν στο προς ανέγερση κτίσμα δεν προβλέπεται χώρος υδρομέτρων, τότε αντί να προσκομισθούν τα δικαιολογητικά γ- και δ- της παραγράφου

2. προσκομίζονται δύο (2) τοπογραφικά διαγράμματα, που δείχνουν την θέση του κτίσματος.

3. Ο ενδιαφερόμενος για προσωρινή υδροδότηση οφείλει πριν από οποιαδήποτε ενέργειά του να εξοφλήσει στη ΔΕΥΑΣ οποιαδήποτε οφειλή του οικοπέδου ή της οικοδομής που κατεδαφίστηκε, χωρίς να δικαιούται να αξίωση συμψηφισμό με τυχόν νόμιμες απαιτήσεις του κατά της ΔΕΥΑΣ.

4. Το υδρόμετρο που εξυπηρετεί την προσωρινή υδροδότηση, τοποθετείται μέσα σε φρεάτιο στο ακάλυπτο χώρο της οικοδομής προς την πλευρά του δρόμου. Ο χώρος του φρεατίου πρέπει να διατηρείται καθαρός και να εξασφαλίζει εύκολη βατότητα στα εντεταλμένα  όργανα της ΔΕΥΑΣ. Η απόσταση της πρώτης υδροληψίας (βρύσης) από το φρεάτιο πρέπει να είναι τουλάχιστον 1,5 μ.

 

 

 

3. Υδροδότηση χώρου εξυπηρέτηση πρόσκαιρης ανάγκης

 

1. Η υδροδότηση χώρου για εξυπηρέτηση πρόσκαιρης ανάγκης ( υπαίθριο θέατρο, τσίρκο κ.λ..π) παρέχεται με την προσκόμιση ενός (1) τοπογραφικού διαγράμματος για :
1.  τον εντοπισμό του σημείου διακλάδωσης και 
2. τον καθορισμό της σχετικής δαπάνης διακλάδωσης, που καταβάλλεται μαζί με το τέλος σύνδεσης και τις λοιπές δαπάνες.
3.  Δεν απαιτείται η προσκόμιση του παραπάνω τοπογραφικού διαγράμματος, εάν στον υπό υδροδότηση χώρο υπάρχει παλιά διακλάδωση που μπορεί να εξυπηρετήσει τη συγκεκριμένη ανάγκη.
4. Προσωρινή υδροδότηση για επαγγελματική δραστηριότητα (μάντρες αυτοκινήτων, μαρμαράδικα κ.λ.π.) παρέχεται μόνο εφόσον υπάρχει τεχνική δυνατότητα, ο ενδιαφερόμενος θα προσκομίσει τίτλο κυριότητας του οικοπέδου ή ενοικιαστήριο και αντίγραφο της άδειας λειτουργίας της επιχείρηση. Η προσωρινή αυτή υδροδότηση εξυπηρετεί μόνο τη συγκεκριμένη ανάγκη για την οποία χορηγήθηκε.
5. Προκειμένου να ικανοποιηθεί αίτημα προσωρινής υδροδότησης, ο ενδιαφερόμενου υπογράφει στο Τμήμα Καταναλωτών σχετική έντυπη αίτηση, η όποια μαζί με τα αντίστοιχα δικαιολογητικά, στέλνεται στο συνεργείο Δικτύου τις περιοχής του κτίσματος, για αυτοψία και σύνταξη του προϋπολογισμού της δαπάνης διακλάδωσης. 
6. Στη συνέχεια η αίτηση, με τον προϋπολογισμό και τα σχετικά δικαιολογητικά επιστρέφει στο τμήμα καταναλωτών αφού προηγηθεί ο έλεγχος από τα αρμόδια Τμήματα Δικτύου, του χώρου και της στήλης των υδρομέτρων.
7. Στο Τμήμα Καταναλωτών ο ενδιαφερόμενος αφού καταβάλλει το τέλος συνδέσεως και κάθε άλλη σχετική δαπάνη υπογράφει το συμβόλαιο υδροληψίας.

4. Παροχή νερού για οριστική υδροδότηση

Η οριστική υδροδότηση ολοκληρώνεται με:

1. Την οριστική σύνδεση του κτίσματος που έχει περατωθεί με το δίκτυο διανομής.

2. Την οριστική σύνδεση των λοιπών επί μέρους υδρευόμενων χώρων του παραπάνω κτίσματος.
ΑΡΘΡΟ 48Ο:ΟΡΙΣΤΙΚΗ ΣΥΝΔΕΣΗ ΚΤΙΣΜΑΤΟΣ ΠΟΥ ΕΧΕΙ ΠΕΡΑΤΩΘΕΙ ΜΕ ΤΟ ΔΙΚΤΥΟ ΔΙΑΝΟΜΗΣ – ΔΙΑΚΛΑΔΩΣΕΙΣ

1. Για να συνδεθεί οριστικά με το δίκτυο διανομής ένα κτίσμα που έχει περατωθεί, ο εργολάβος ή ιδιοκτήτης της οικοδομής υπογράφει το Τμήμα Καταναλωτών, την σχετική έντυπη αίτηση.

Η αίτηση αυτή, μαζί με τα σχετικά δικαιολογητικά του άρθρου 44 του παρόντος στέλνεται στο αρμόδιο Συνεργείο Δικτύου, όπου συντάσσεται ο προϋπολογισμός της δαπάνης για την κατασκευής της εξωτερικής διακλάδωσης από τον αγωγό διανομής ή από τη θέση προσωρινής παροχής μέχρι την οικοδομική γραμμή συμπεριλαμβανομένης και της δαπάνης σύνδεσης (βλέπε και άρθρο 49 του παρόντος).

Την παραλαβή του χώρου υδρομέτρων προϋπογράφει ο αρμόδιος Τμηματάρχης Μηχανικός του Συνεργείου Δικτύου (βλέπε και άρθρο 49 του παρόντος Κανονισμού)

Διευκρινίζεται ότι σε περίπτωση που υπάρχουν περισσότεροι από ένας αγωγοί διανομής, η επιλογή του αγωγού για την υδροδότηση του ακινήτου, γίνεται από τη Υπηρεσία Ύδρευσης
2. Η εξωτερική αυτή διακλάδωση, παραμένει ιδιοκτησία της οικοδομής, πλην όμως οποιαδήποτε επέμβαση σ’ αυτήν, γίνεται από τα συνεργεία της Υπηρεσίας Ύδρευσης, η οποία ανάλογα με την περίπτωση, καταλογίζει στους ιδιοκτήτες τη σχετική δαπάνη.

Η σύνδεση της οικοδομής (κτίσματος) από το τέρμα της εξωτερικής διακλάδωσης με την αρχή της εσωτερικής διακλάδωσης, γίνεται με ευθύνη της Υπηρεσίας Ύδρευσης.

3. Δεν επιτρέπεται η χρησιμοποίηση προσωρινής υδροληψίας για την ανέγερση κτίσματος, στην ικανοποίηση και άλλων αναγκών (λ.χ. μόνιμη υδροδότηση διαμερίσματος ή άλλου χώρου). Για το λόγο αυτό, ο κατασκευαστής εργολάβος, οφείλει μετά την περάτωση των οικοδομικών εργασιών, να ζητήσει ακύρωση της προσωρινής υδροληψίας και επιστροφή των εγγυήσεών του.

ΑΡΘΡΟ 49ο:ΟΡΙΣΤΙΚΗ ΣΥΝΔΕΣΗ ΜΕ ΤΟ ΔΙΚΤΥΟ ΔΙΑΝΟΜΗΣ ΤΩΝ ΛΟΙΠΩΝ ΕΠΙΜΕΡΟΥΣ ΥΔΡΕΥΟΜΕΝΩΝ ΧΩΡΩΝ ( ΔΙΑΜΕΡΙΣΜΑΤΑ ΓΡΑΦΕΙΑ, ΕΡΓΑΣΤΗΡΙΑ Κ.Λ.Π.)

1. Η ικανοποίηση αιτήσεων υδροδότησης των λοιπών υδρευόμενων χώρων ενός κτίσματος που έχει περατωθεί (λ.χ. διαμερίσματα, γραφεία, εργαστήρια, καταστήματα, κοινόχρηστοι χώροι κ.λ.π.), πραγματοποιείται εφόσον ο εργολάβος ή ο ιδιοκτήτης του κτίσματος, έχει εκπληρώσει όλες τις τεχνικές και οικονομικές υποχρεώσεις του προς τη Υπηρεσίας Ύδρευσης που αναφέρονται στην οριστική σύνδεση του κτίσματος με το δίκτυο διανομής  του  παρόντος Κανονισμού.

2. Για το λόγο αυτό ο ενδιαφερόμενος καταναλωτής προσέρχεται στην Υπηρεσία Ύδρευσης και υπογράφει το συμβόλαιο υδροληψίας, το οποίο αφού χαρτοσημανθεί, υπογράφεται και από τον εξουσιοδοτημένο Προϊστάμενο του Τμ. Καταναλωτών ή το νόμιμο αναπληρωτή του.

Ταυτόχρονα με την υπογραφή του συμβολαίου καταβάλλονται τα τέλη και δικαιώματα υπέρ του Δήμου. Μετά την καταβολή του τέλους σύνδεσης κ.λ.π. η διαδικασία οριστικής υδροδότησης του κτίσματος ολοκληρώνεται αφού ο ενδιαφερόμενος προσκομίσει:

1. Βεβαίωση σύμφωνα με το άρθρο 44 παράγραφος. 1.1.3. του παρόντος Κανονισμού.

2. Υπεύθυνη δήλωση του Νόμου, στην οποία δηλώνει:

1. Τον αριθμό τηλεφώνου της κατοικίας του και σε περίπτωση που στερείται τηλεφώνου τον αριθμό τηλεφώνου της εργασίας του και σε περίπτωση που δεν υπάρχει τον αριθμό τηλ. Συγγενούς ή γνωστού με το οποίο θα είναι δυνατή η ειδοποίησή του.

2. Την ιδιότητα του ιδιοκτήτη ή του ενοίκου σε σχέση με το υπό υδροδότηση κτίσμα και διαβεβαιώνει ότι αναλαμβάνει την υποχρέωση να εξοφλήσει όλα τα χρέη από κατανάλωση νερού ή άλλη αιτία, τόσο κατά τη μεταβίβαση του ακινήτου σε τρίτο, όσο και κατά τη λήξη του μισθωτηρίου συμβολαίου.

3. Με την υπογραφή του συμβολαίου υδροληψίας, ο καταναλωτής αποδέχεται ταυτόχρονα όλους τους όρους του παρόντος Κανονισμού, τα σχετικά τιμολόγια όπως αυτά ισχύουν, καθώς και την υποχρέωση να δεχθεί σαν κατώτερο όριο μηνιαίας κατανάλωσης τα 5μ3 νερού, κατά διαμέρισμα.

ΑΡΘΡΟ 50ο: ΕΠΑΝΑΣΥΝΔΕΣΗ ΥΔΡΟΛΗΨΙΑΣ ΑΚΙΝΗΤΩΝ ΤΕΩΣ ΚΑΤΑΝΑΛΩΤΩΝ. 

            Η επανασύνδεση υδροληψίας που ακυρώθηκε (τέως καταναλωτή) είναι δυνατή με τους ακόλουθους όρους:

1. Αν την ακυρωθείσα υδροληψία επιθυμεί να επαναφέρει ο αρχικός καταναλωτής (ιδιοκτήτης ή ένοικος), τότε καταβάλλει εξ ολοκλήρου το οφειλόμενο χρέος, από κατανάλωση νερού ή άλλη αιτία, καθώς και το ½ του ισχύοντος εκάστοτε τέλους συνδέσεως και τις αντίστοιχες εγγυήσεις, στο ακέραιο.

2. Αν την ακυρωθείσα υδροληψία επιθυμεί να επαναφέρει ο νέος ιδιοκτήτης ή ενοικιαστής, που δεν έχει σχέση αυτός ή συγγενικό του πρόσωπο με την οφειλή του υπό ύδρευσης ακινήτου τότε αυτός επιβαρύνεται με τα τέλη μιας νέας σύνδεσης, με τις αντιστοιχίες εγγυήσεις (βλέπε  Άρθρο. 55ο παράγραφος 2.2).

 
ΆΡΘΡΟ 51ο ΣΥΜΒΟΛΑΙΑ ΠΛΗΡΩΜΕΝΑ ΔΥΟ ΦΟΡΕΣ

Αν για οποιοδήποτε λόγο, ένα συμβόλαιο πληρωθεί δύο φορές, τότε το επιπλέον ποσό, που καταβλήθηκε χωρίς και να οφείλεται, επιστρέφεται στον δικαιούχο, ύστερα από σχετική βεβαίωση του εργοδηγού της περιοχής με προσυπογραφή του αρμοδίου τμηματάρχη Μηχανικού προς το Τμ. Καταναλωτών, το οποίο και εισηγείται στο Δημοτικό Συμβούλιο, την ακύρωση του σχετικού συμβολαίου της διπλοπληρωμένης υδροληψίας.

Η ανάληψη των προς επιστροφή χρημάτων, γίνεται με την έκδοση σχετικής βεβαιωτικής πράξης από Τμ. Καταναλωτών, στην οποία υπογράφεται δε από τον Αρμόδιο Αντιδήμαρχο.

 

ΆΡΘΡΟ 52ο: ΑΝΕΚΤΕΛΕΣΤΑ ΣΥΜΒΟΛΑΙΑ 

1. Αν για οποιαδήποτε αιτία μέσα σε χρονικό διάστημα έξι μηνών, δεν εκτελεστεί πληρωμένο συμβόλαιο, είναι δυνατή η επιστροφή του τέλους σύνδεσης στο δικαιούχο, εφόσον ο εργοδηγός της περιοχής και ο Τμηματάρχης υποβάλλει σχετικό σημείωμα στην Υπηρεσία Ύδρευσης, στο οποίο καταχωρεί τους λόγους της μη εκτέλεσης.

2. Το τμήμα καταναλωτών με βάση το σημείωμα αυτό, προβαίνει στην ακύρωση του συμβολαίου και προωθεί αυτό στο Τμήμα Βεβαίωσης & Έκδοσης Λογ/σμών για ενημέρωση του αρχείου του. Μετά από τις ενέργειες αυτές, το χρηματικό ποσό που κατέβαλλε ο καταναλωτής παραμένει σε πίστωσή του. Η ανάληψη των χρημάτων, εκτός από το χαρτόσημο που τυχών καταβλήθηκε στο Δημόσιο, γίνεται κατά τη διαδικασία του άρθρου 53 του παρόντος Κανονισμού.

3. Επίσης, αν δεν έχει εκτελεσθεί πληρωμένο συμβόλαιο υδροληψίας, ο δε καταναλωτής στο διάστημα αυτό εκφράσει με σχετική αίτηση την επιθυμία του να ακυρωθεί, η υπηρεσία προβαίνει στην ακύρωση αυτή και επιστρέφει στο δικαιούχο το χρηματικό ποσό που κατέβαλλε.

4. Αιτήσεις για υδροδότηση, εφόσον δεν ολοκληρώθηκαν μέσα σε ένα χρόνο με συμβόλαιο, θεωρούνται μη υποβληθείσες.

 

ΆΡΘΡΟ 53ο: ΝΟΜΙΜΟΠΟΙΗΣΗ ΥΠΟΓΡΑΦΗΣ ΣΥΜΒΟΛΑΙΩΝ ΥΔΡΟΛΗΨΙΑΣ

Τα συμβόλαια υδροληψίας υπογράφουν:

1. Οι ιδιοκτήτες και οι ένοικοι των ακινήτων και

2. Οι εξουσιοδοτημένοι συνιδιοκτήτες, όταν πρόκειται για συνιδιοκτησία.

Όταν υπάρχουν πολλοί ιδιοκτήτες ή συνιδιοκτήτες, το συμβόλαιο υπογράφεται από έναν εξουσιοδοτημένο ιδιοκτήτη, με τρόπο που όλοι αναλαμβάνουν αλληλέγγυα και αδιαίρετα τις υποχρεώσεις τους έναντι της Υπηρεσίας Ύδρευσης.

Η εξουσιοδότηση αυτή που υπογράφεται και από τους άλλους συνιδιοκτήτες κατά πλειοψηφία, μπορεί να δοθεί με συμβολαιογραφική πράξη, ή με υπεύθυνη δήλωση του Νόμου ή και άλλη έγγραφη εξουσιοδότηση, θεωρημένη όμως από την αστυνομική αρχή ή το Δήμο, για το γνήσιο της υπογραφής ή των υπογραφών.

 

ΆΡΘΡΟ 54Ο: ΜΕΤΑΒΙΒΑΣΗ ΔΙΚΑΙΩΜΑΤΩΝ ΥΔΡΟΛΗΨΙΑΣ

Η μεταβίβαση των δικαιωμάτων υδροληψίας (που έχει σαν συνέπεια την αλλαγή του ονόματος του καταναλωτή) γίνεται:

1. Με υπογραφή κοινής Δήλωσης στα γραφεία της Υπηρεσίας Ύδρευσης, τόσο από αυτόνπου εκχωρεί τα δικαιώματά του, όσο και από αυτόν που υπεισέρχεται σ’ αυτά, αναλαμβάνοντας ταυτόχρονα τις αντίστοιχες υποχρεώσεις χωρίς διακοπή.

2. Με συμβολαιογραφική πράξη. Στην περίπτωση αυτή ο νέος καταναλωτή, υπεισέρχεται στα δικαιώματα και τις υποχρεώσεις του αρχικού καταναλωτή, χωρίς διακοπή.

3. Με δικαστική απόφαση, η οποία προσδιορίζει τους κληρονόμους. Στην περίπτωση αυτή, όταν ο κληρονόμος είναι ένας τότε η αλλαγή γίνεται στο όνομά του, αν όμως οι κληρονόμοι είναι πολλού, τότε η αλλαγή γίνεται στο όνομα εκείνου που από κοινού αποφασίζουν οι λοιποί κληρονόμοι, είτε με υπογραφή κοινής Υπεύθυνης Δήλωσης του Νόμου στα Γραφεία της Υπηρεσίας Ύδρευσης, είτε με Δήλωση που θεωρείται από την αστυνομική αρχή, για το γνήσιο της υπογραφής τους.

4. Με την επιβεβαίωση κυριότητας του ακινήτου βάσει της συμβολαιογραφικής πράξεως μεταβιβάσεως έστω και χωρίς ειδική μνεία σε αυτή της μεταβιβάσεως των δικαιωμάτων υδροληψίας.

5. Με έγγραφη Υπεύθυνη Δήλωση του Νόμου ή με απλή Δήλωση για εκχώρηση των δικαιωμάτων υδροληψίας του ακινήτου που μεταβιβάστηκε. Στην περίπτωση αυτή, η δήλωση εκείνου που μεταβιβάζει τα δικαιώματά του, αν μεν προσέλθει αυτοπροσώπως στην Υπηρεσία Ύδρευσης καταχωρείται σε Υπεύθυνη Δήλωση του Νόμου, αν δεν προσέλθει στην Υπηρεσίας Ύδρευσης, η απλή δήλωσή του, θεωρείται από την αστυνομική αρχή για το γνήσιο της υπογραφής. Γενικά η έγγραφη δήλωση, μπορεί να έχει και τη μορφή συμβολαιογραφικού εγγράφου.

6. Με υπογραφή κοινής δήλωσης μεταξύ του ιδιοκτήτη του ακινήτου και του εκπροσώπου του Δημοσίου ή των ΝΠΔΔ στην περίπτωση που μεταβιβάζονται δικαιώματα υδροληψίας στο Δημόσιο ή τους λοιπούς φορείς που απαλλάσσονται από το τιμολόγιο κατανάλωση ή καταβάλλουν μειωμένο τιμολόγιο, η υπογραφή μπορεί να δοθεί και από εξουσιοδοτημένο αντιπρόσωπο του ιδιοκτήτη. Η εξουσιοδότηση αυτή μπορεί να δοθεί με συμβολαιογραφική πράξη ή με θεωρημένη από την αστυνομική αρχή δήλωση του δικαιούχου. Μετά την αποχώρηση του φορέα (Δημόσιο ή ΝΠΔΔ), αυτόματα επανέρχεται το καθεστώς υδροληψίας του ιδιοκτήτη, που ίσχυε πριν από την αλλαγή, με υποχρέωση του τελευταίου να εξοφλήσει κάθε τυχόν απαίτηση της Υπηρεσίας Ύδρευσης από κατανάλωση νέου ή άλλη αιτία, με την οποία είναι τυχόν βεβαρημένη η συγκεκριμένα υδροληψία, καθώς και την προσκόμιση βεβαίωσης του φορέα που αποχώρησε, για την ακριβή ημερομηνία της αποχώρησης.

Στις παραπάνω περιπτώσεις, μετά από κάθε μεταβολή του δικαιούχου της υδροληψίας αναμορφώνονται ανάλογα οι εγγυήσεις έναντι αξίας υδρομέτρου και κατανάλωσης.

ΆΡΘΡΟ 55ο: ΔΙΑΚΟΠΕΣ ΥΔΡΟΛΗΨΙΑΣ

1. Το νερό, εφόσον υπάρχει επάρκεια του Δικτύου, παρέχεται στους καταναλωτές όλη τη διάρκεια εικοσιτετραώρου, εκτός αν για λόγους ανώτερης βίας ή βλαβών ή αναγκαίων επεμβάσεων στο δίκτυο και τις άλλες εγκαταστάσεις του ή τέλος για λόγους κυρώσεων που επιβάλλει η Υπηρεσία Ύδρευσης στους δύστροπους ή αμελείς ή παραβάτες του παρόντος Κανονισμού καταναλωτές, η παροχή αυτή αναστέλλεται, μέχρι την άρση των εμποδίων που την επέβαλλαν.

2. Οι κύριοι λόγοι που επιβάλλουν τη διακοπή της παροχής του νερού χωρίς να έχουν τη μορφή κυρώσεων είναι:

1. βλάβες των αγωγών (ωθητικών και διανομής)

2. εργασίες συντήρησης, καθαρισμού και αντικατάσταση των αγωγών

3. καθαρισμός και συντήρηση των δεξαμενών

4. βλάβες των Μηχ/κών και Ηλεκ/κών Εγκ/σεων ή έλλειψη ηλεκτρικού ρεύματος που παρεμποδίζει την κανονική λειτουργία των εγκαταστάσεων αυτών.

5. Δημόσια υγεία

6. Δημόσια έργα κλπ 
3. Οι κύριοι λόγοι που επιβάλλουν τη διακοπή της παροχής νερού και έχουν τη μορφή κυρώσεων είναι:

1. Μη εμπρόθεσμη εξόφληση την λογ/σμών κατανάλωσης νερού από μέρους των καταναλωτών.

2. Στην περίπτωση αυτή η διακοπή γίνεται μετά την παρέλευση πέντε (5) ημερών από τη λήξη της ημερομηνίας εξόφλησης, ο δε καταναλωτής οφείλει μαζί με την εξόφληση του λογαριασμού να καταβάλλει και το τέλος της διακοπής και επανασυνδέσεως .

3. Αν όμως η διακοπή της υδροληψίας οφείλετε σε λαθεμένη ενέργεια της υπηρεσίας, τότε η υδροληψία επαναφέρεται το συντομότερο δυνατό και χωρίς δαπάνη για τον αναίτιο καταναλωτή.

4. Άρνηση των ιδιοκτητών κτισμάτων να συμμορφωθούν με τις υποδείξεις του υγειονομικού ελέγχου ή όταν προβαίνουν σε ανεπίτρεπτες επεμβάσεις στα υδρόμετρα.

5. Στην περίπτωση αυτή και ανάλογα με την παράβαση είναι δυνατή η διακοπή της υδροληψίας από τη διακλάδωση.

6. Μη εμπρόθεσμη κατάθεση των εγγυήσεων, σε περίπτωση αντικαταστάσεως των υδρομέτρων λόγω μακροχρόνιας χρήσης (βλέπε άρθρο 26 περίπτωση 1 ).

7. Άρνηση κανονικής πληρωμής των δόσεων επέκτασης του δικτύου διανομής (βλέπε  άρθρο 13 ).

8. Σύνδεση σωληνώσεων υδροληψίας ξένης προέλευσης, με τις αντίστοιχες της Υπηρεσίας Ύδρευσης, καθώς και τοποθέτηση σωληνώσεων αποχετεύσεως ή καυσίμων, μέσα ή κοντά στα φρεάτια υδατοπαραδοχής (βλέπε  άρθρο 13)

9. Πραγματοποίηση λαθραίας υδρ/ψίας (βλέπε άρθρο 13)

10. Χορήγηση νερού σε τρίτους για οποιαδήποτε αιτία (βλέπε άρθρο 13 )

11. Παρεμπόδιση κατά οποιονδήποτε τρόπο της εύκολης ανάγνωσης του υδρομέτρου, κατά παράβαση του άρθρου 44 του παρόντος Κ.Υ. Στην περίπτωση αυτή η διακοπή γίνεται μετά τη διαπίστωση ότι δεν έχουν αρθεί τα εμπόδια κατά τη λήψη των ενδείξεων για δεύτερη φορά, οι δε χρεώσεις των λογ/σμών καταναλώσεως νερού, γίνονται κατά την κρίση της υπηρεσίας και περίπου στα όρια ή αυξημένες σε σχέση με τις προηγούμενες καταναλώσεις

12. Άρνηση επισκευής της εσωτερικής. Διακλάδωσης ή των εγκαταστάσεων του ακινήτου, στην περίπτωση μη καταμετρούμενης διαρροής με συνέπεια την απώλεια νερού για την υπηρεσία και την πρόκληση ζημίας σε παρακείμενες ιδιοκτησίες

13. Παράβαση γενικών και ειδικών όρων του παρόντος Κανονισμού

14. Εντοπισμός οφειλέτη και μη προσέλευσή του για εξόφληση της οφειλής σε τακτή προθεσμία. Στην περίπτωση που η Υπηρεσία εντοπίζει οφειλέτη της για οποιαδήποτε αιτία (υδροληψία, εργασία, κ.λπ) τον καλεί εγγράφως και επί αποδείξει, να προσέλθει στα γραφεία και να εξοφλήσει τη συγκεκριμένη οφειλή σε προθεσμία δεκαπέντε (15) ημερών. Αν ο οφειλέτης αυτός δεν προσέλθει στην αυτή, η Υπηρεσία διακόπτει την υδροληψία, που χρησιμοποιεί αποκλειστικά αυτός και η οικογένειά του ( σύζυγος και τέκνα) για οικιακή ή επαγγελματική χρήση, άσχετα αν η υδροληψία αυτή είναι στο όνομα τρίτου.

Στην τελευταία όμως αυτή περίπτωση, μετά την απομάκρυνση του οφειλέτη από την συγκεκριμένη υδροληψία, η Υπηρεσία την επαναφέρει σε λειτουργία χωρίς δαπάνη για τον αναίτιο τρίτο.

4. Σε όλες τις περιπτώσεις διακοπής της υδροληψίας αναπροσαρμόζονται ο εγγυήσεις αξίας υδρομέτρου και καταναλώσεως.

ΆΡΘΡΟ 56ο : ΔΙΚΑΙΟΛΟΓΗΤΙΚΑ ΣΥΝΔΕΣΗΣ ΜΕ ΤΟ ΔΙΚΤΥΟ ΥΔΡΕΥΣΗΣ

Για να πραγματοποιηθεί η σύνδεση όλων των ακινήτων - εντός ή εκτός εγκεκριμένου σχεδίου με το δίκτυο ύδρευσης, οι ιδιοκτήτες αυτών μαζί με την αίτηση της προηγούμενης παραγράφου, πρέπει να προσκομίσουν στη Υπηρεσία Ύδρευσης τα παρακάτω δικαιολογητικά έγγραφα:

1. Για να τοποθετηθεί νέα παροχή ύδρευσης η αίτηση πρέπει να συνοδεύεται, κατά περίπτωση, από τα ακόλουθα:

· Εφ’ όσον πρόκειται για νέα οικοδομή, ή παλιά οικοδομή που επισκευάστηκε:

1. Φωτοτυπία της οικοδομικής άδειας, η οποία φέρει θεώρηση – έγκριση από την πολεοδομία για υδροδότηση.

2. Στις περιπτώσεις που υπάρχει δίκτυο αποχέτευσης στην περιοχή,  απόδειξη από την οποία να προκύπτει η καταβολή του τέλους σύνδεσης με το δίκτυο αποχέτευσης, ή παράλληλη αίτηση για την σύνδεση του ακινήτου με το δίκτυο αποχέτευσης.

3. Φωτοτυπία της κάτοψης του ισογείου ή της PILOTIS της πολυώροφης οικοδομής, ή του καταστήματος ή της ισόγειας κατοικίας που πρόκειται να συνδεθεί.
· Εφ’ όσον πρόκειται για κτίσμα που ανεγέρθηκε πριν  το 1955 :

1. Θεωρημένο έγγραφο  από την πολεοδομία, από το οποίο να προκύπτει η ηλικία του κτίσματος και η δυνατότητα υδροδότησής του.

2. Στις περιπτώσεις που υπάρχει δίκτυο αποχέτευσης στην περιοχή,  απόδειξη από την οποία να προκύπτει η καταβολή του τέλους σύνδεσης με το δίκτυο αποχέτευσης, ή παράλληλη αίτηση για την σύνδεση του ακινήτου με το δίκτυο αποχέτευσης.

3. Στην περίπτωση αυτή η αίτηση του ιδιοκτήτη διαβιβάζεται στο Γραφείο πελατών το οποίο σε συνεργασία με το Τμήμα συντήρησης, εξετάζουν την δυνατότητα ή μη σύνδεσης με το δίκτυο ύδρευσης, αν υπάρχει σύνδεση ή  δυνατότητα σύνδεσης με το δίκτυο αποχέτευσης, αν έχει εξοφληθεί η δαπάνη σύνδεσης και κάθε άλλο στοιχείο της αίτησης που κρίνεται  σκόπιμο. Μετά τον έλεγχο και την κοστολόγηση καλείται ο υδρολήπτης για την οικονομική τακτοποίηση, προκειμένου να προγραμματιστεί η κατασκευή της παροχής.
· Για να τοποθετηθεί εργοταξιακή παροχή ύδρευσης η αίτηση πρέπει να συνοδεύεται από φωτοτυπία της οικοδομικής άδειας η οποία φέρει θεώρηση – έγκριση από την   πολεοδομία για εργοταξιακή υδροδότηση.

Στις περιπτώσεις που γίνεται συνένωση οικοπέδων  μια από τις υπάρχουσες παλιές παροχές, μετατρέπεται σε εργοταξιακή.

Η μετατροπή της εργοταξιακής παροχής σε κανονική και  η κατασκευή των υπολοίπων παροχών της ίδιας οικοδομής, πραγματοποιούνται μετά την υποβολή της οικοδομικής άδειας θεωρημένη από την αρμόδια πολεοδομία για οριστική υδροδότηση.

Η εργοταξιακή παροχή υδροδοτείται από τη Υπηρεσία Ύδρευσης για το χρονικό διάστημα που αναφέρει η αρμόδια πολεοδομική αρχή στη θεωρημένη άδεια οικοδομής και μετά το πέρας της αναφερόμενης προθεσμίας διακόπτεται η υδροδότηση.

· Για να τοποθετηθεί παροχή για ειδική δραστηριότητα η αίτηση πρέπει να συνοδεύεται από:
1. Φωτοτυπία οικοδομικής άδειας, η οποία φέρει θεώρηση – έγκριση από την πολεοδομία για υδροδότηση.

2. Συνοπτική περιγραφή της ασκούμενης δραστηριότητας.

3. Τεκμηριωμένη ανάλυση της μέγιστης και της μέσης ανά ημέρα απαιτούμενης ποσότητας νερού για την ειδική αυτή δραστηριότητα.

4. Αντίγραφο δήλωσης έναρξης επιτηδεύματος ή αντίγραφο εταιρικού από το οποίο να προκύπτει η έναρξη της δραστηριότητας.

5. Φωτοαντίγραφο μίας σελίδας του τιμολογίου του επαγγελματία με σχετική θεώρηση από την εφορία.

6. Στις περιπτώσεις που υπάρχει δίκτυο αποχέτευσης στην περιοχή,  απόδειξη από την οποία να προκύπτει η καταβολή του τέλους σύνδεσης με το δίκτυο αποχέτευσης, ή παράλληλη αίτηση για την σύνδεση του ακινήτου με το δίκτυο αποχέτευσης.

Για τις αιτήσεις ειδικών παροχών αποφασίζει η Υπηρεσία Ύδρευσης, η οποία λαμβάνει υπόψη της την εκάστοτε υφιστάμενη επιχειρησιακή της δυνατότητα και μπορεί να θέτει ανάλογους όρους και περιορισμούς.

· Για να τοποθετηθεί προσωρινή παροχή η αίτηση πρέπει να συνοδεύεται από:

1. Συνοπτική περιγραφή της δραστηριότητας.

2.  Βεβαίωση του κυρίου του έργου ή άδεια προσωρινής εγκατάστασης.

3. Κατάθεση χρηματικής εγγύησης, το ύψος της οποίας καθορίζεται με απόφαση του Δημοτικού Συμβουλίου του Δήμου  ενιαία για όλες τις παρόμοιες περιπτώσεις. Η εγγύηση αυτή επιστρέφεται μετά την αφαίρεση και οικονομική τακτοποίηση της παροχής. Η χρηματική εγγύηση καταπίπτει υπέρ της Υπηρεσίας Ύδρευσης στην περίπτωση που ο ιδιοκτήτης διακόψει την υδροδότηση του και δεν φροντίσει για την οικονομική του τακτοποίηση εντός 15 ημερών.

Σε περίπτωση εκτέλεσης έργων Δημοτικών ή Δημοσίων ή σε προσωρινές ολιγοήμερες εγκαταστάσεις διαφόρων δραστηριοτήτων είναι δυνατή η τοποθέτηση, σύμφωνα με τα παραπάνω, εργοταξιακής προσωρινής παροχής ή προσωρινού κρουνού αφού προσκομιστεί η κατάλληλη βεβαίωση από τον κύριο του έργου, αν πρόκειται για εργοτάξιο, ή άδεια προσωρινής εγκατάστασης. Μόλις περατωθεί το έργο, η παροχή αφαιρείται, εκτός αν ο κύριος του έργου δηλώσει ότι επιθυμεί τη διατήρησή της για την εξυπηρέτηση του έργου και μετατρέπεται με έξοδα του υδρολήπτη σε άλλης κατηγορίας υδροδότηση.
ΑΡΘΡΟ 57ο: ΑΚΙΝΗΤΑ ΕΝΤΟΣ ΕΓΚΕΚΡΙΜΕΝΟΥ ΣΧΕΔΙΟΥ

1. Τα ακίνητα μπροστά από τα οποία περνά αγωγός διανομής υδρεύονται µε παροχές που τοποθετούνται στο πεζοδρόμιο της πρόσοψης του ή άλλη θέση που επιλέγεται από την Τεχνική Υπηρεσία του Δήμου κατά τα οριζόμενα στο άρθρο 11 του παρόντα Κανονισμού. Αν η ρυμοτομία δεν έχει εφαρμοστεί και για το λόγο αυτό δεν υπάρχει χώρος μπροστά στο ακίνητο για την ασφαλή τοποθέτηση του φρεατίου της παροχής, τότε αυτή τοποθετείται προσωρινά στην πλησιέστερη καταλληλότερη θέση. Όταν όμως εφαρμοστεί η εγκεκριμένη ρυμοτομία, η παροχή μεταφέρεται υποχρεωτικά στην οριστική της θέση, τα έξοδα δε βαρύνουν τον υδρολήπτη. 

2. Η υπόδειξη της θέσης των παροχών από τον αιτούντα έχει συμβουλευτικό χαρακτήρα και ικανοποιείται όταν είναι τεχνικά εφικτό και δεν δημιουργεί πρόσθετη επιβάρυνση για το Δήμο ή αυτή καταβάλλεται από τον αιτούντα. 

3. Θεωρείται πως περνά μπροστά από το ακίνητο αγωγός ακόμη και όταν αυτός βρίσκεται τοποθετημένος στην απέναντι πλευρά του δρόμου, εφόσον: 

1. Το πλάτος του δρόμου (απόσταση ρυμοτομικών γραμμών) δεν ξεπερνά τα δώδεκα (12) μέτρα. 

2. Ανεξάρτητα από το πλάτος δεν εξυπηρετεί λεωφορειακές γραμμές και δεν είναι δυνατή η έκδοση αδείας τομής του οδοστρώματος, 

3. Ο δρόμος δεν έχει διαχωριστική νησίδα. 

4. Εφόσον δεν περνά, σύμφωνα µε τα παραπάνω, αγωγός διανομής μπροστά από το ακίνητο, η ύδρευση του μπορεί να γίνει µε την τοποθέτηση κοινών παροχών (παροχή 3/4"-µετρητής  1/2") μακριά από αυτό που να συνδέονται µε τον πιο κοντινό αγωγό διανομής. 

5. Ο αριθμός των κοινών παροχών που μπορούν να τοποθετηθούν μακριά από το ακίνητο που θα υδρεύσουν δεν μπορεί να ξεπερνά τους τρεις (3) εφόσον βρίσκονται σε μεμονωμένα φρεάτια και τις δέκα (10) εφόσον βρίσκονται πάνω σε συλλέκτη (collector). Η απόσταση του αγωγού διανομής µε τον οποίο συνδέονται, από την κοντινότερη πλευρά του ακινήτου δεν μπορεί να είναι μεγαλύτερη από την εκάστοτε μέγιστη, όπως αυτή καθορίζεται µε απόφαση του Δημοτικού Συμβουλίου του Δήμου.
6. Η μέτρηση της απόστασης του ακινήτου από τον κοντινότερο κατάλληλο αγωγό γίνεται πάντοτε σύμφωνα µε την εγκεκριμένη ρυμοτομία και µε βάση τη συντομότερη απόσταση. 

7. Η θέση αυτή των παροχών είναι προσωρινή για την άμεση εξυπηρέτηση των περιοχών που δεν έχουν πλήρες δίκτυο διανομής.  Όταν τοποθετηθεί αγωγός διανομής μπροστά στο ακίνητο,  η παροχή μεταφέρεται,  µε δαπάνες του υδρολήπτη,  ύστερα από αίτηση του.  Ο υδρολήπτης ειδοποιείται από το Δήμο, πέντε τουλάχιστον μέρες πριν τη μεταφορά και οφείλει να έχει κατά τη μεταφορά τον κατάλληλο τεχνίτη για τη σύνδεση των εσωτερικών εγκαταστάσεων.  Ο ∆ήµος δεν έχει καμία ευθύνη αν λόγω αμέλειας του υδρολήπτη προκληθεί στέρηση νερού. 

8. Στην περίπτωση κατά την οποία ο αγωγός είναι τοποθετημένος στην απέναντι πλευρά της οδού και δεν συντρέχουν οι περιπτώσεις των παραγράφων 13.1  και 13.3.1, 13.3.2 , 13.3.3 . οι παροχές τοποθετούνται στη γωνία του οικοδομικού τετραγώνου και προς την πλευρά του ακινήτου, εφόσον εκεί υπάρχει ο κατάλληλος αγωγός. Αν δεν υπάρχει τέτοιος αγωγός, τοποθετείται από το Δήμο εγκάρσιο τμήμα στη γωνία της οδού και χρεώνεται στο λογαριασμό νέων παροχών του Δήμου. Δεύτερο εγκάρσιο τμήμα είναι δυνατό να τοποθετηθεί στη μέση της οδού. εφόσον το μήκος της οδού θα υπερβαίνει τα 100 μέτρα.
Αν η ρυμοτομία δεν έχει εφαρμοστεί και για τον λόγο αυτό δεν υπάρχει χώρος μπροστά στο ακίνητο για την ασφαλή τοποθέτηση του φρεατίου των υδρομέτρων, τότε αυτή τοποθετείται προσωρινά στην πλησιέστερη κατάλληλη θέση. Όταν όμως εφαρμοστεί η εγκεκριμένη ρυμοτομία, η παροχή μεταφέρεται υποχρεωτικά στην οριστική της θέση με δαπάνες του ιδιοκτήτη.

1. Δεν είναι δυνατή η υδροδότησή των ακινήτων, όταν δεν διέρχεται αγωγός διανομής μπροστά από αυτά.

1. Δεν επιτρέπεται η υδροδότηση οικοπέδων. Κατ’ εξαίρεση μπορούν να υδροδοτηθούν οικόπεδα μπροστά από τα οποία περνάει αγωγός ύδρευσης, με τις ακόλουθες  προϋποθέσεις:

1. Υποβάλλεται από τον ιδιοκτήτη τοπογραφικό του οικοπέδου, συνοδευόμενο με μια φωτογραφία, που απεικονίζει την κατάστασή του κατά το χρόνο υδροδότησής του.

2. Υποβάλλεται υπεύθυνη δήλωση του ιδιοκτήτη, με την οποία δεσμεύεται να ενημερώνει την Υπηρεσία Ύδρευσης για οποιαδήποτε μεταβολή στην κατάσταση του οικοπέδου.

3. Η παροχή θεωρείται προσωρινή και ελέγχεται από την υπηρεσία. Εάν η κατάσταση του οικοπέδου διαφοροποιηθεί, τότε διακόπτεται η υδροδότηση μέχρι να προσκομιστούν από τον ιδιοκτήτη τα δικαιολογητικά, που προβλέπονται στο προηγούμενο άρθρο για την περίπτωσή του.

2. Οι επεκτάσεις του δικτύου ύδρευσης για την υδροδότηση οικοδομών εντός σχεδίου πόλης, κατασκευάζονται από την Υπηρεσία Ύδρευσης, χωρίς επιβάρυνση του ιδιοκτήτη για το κόστος επέκτασης. Η κατασκευή του δικτύου θα γίνεται μετά την υποβολή Υπεύθυνης Δήλωσης του Ν. 1599/86 για το χρόνο έναρξης των οικοδομικών εργασιών.
ΑΡΘΡΟ 58ο: ΑΚΙΝΗΤΑ ΕΚΤΟΣ ΕΓΚΕΚΡΙΜΕΝΟΥ ΣΧΕΔΙΟΥ

1. Με κοινές παροχές μπορούν να υδρευθούν όσα ακίνητα εκτός σχεδίου βρίσκονται εντός των Διοικητικών ορίων του Δήμου ή και εκτός των Διοικητικών ορίων του Δήμου και εκτός αυτών σε περιοχές που νόμιμα εντάχθηκαν στην αρμοδιότητα του Δήμου. 

2. Διευκρινίζεται ότι αν η οδός παρεμβάλλεται μεταξύ της εντός σχεδίου πλευράς και της εκτός σχεδίου, είναι εγκεκριμένη και καθορισμένου πλάτους,  όριο της εγκεκριμένης ρυμοτομίας θεωρείται η καθορισμένου κατ' αυτόν τον τρόπο γραμμή της οδού προς την περιοχή εκτός σχεδίου. 

3. Για την τοποθέτηση παροχής είναι απαραίτητο να προσκομιστούν στην αρμόδια Υπηρεσία του Δήμου τα προβλεπόμενα από το Νόμο έγγραφα νομιμότητας του προς ύδρευση ακινήτου. 

4. Για κάθε ακίνητο ή τμήμα ακινήτου µε διακεκριμένη χρήση (διαμέρισμα,  κατάστημα κλπ.) χορηγείται µια παροχή οικιακής χρήσης (κοινή). 

5. Παροχές ειδικής χρήσης δικαιούνται τα ακίνητα ειδικού προορισμού, χαρακτηριζόμενα σαν τέτοια µε απόφαση του Υπευθύνου Ύδρευσης του Δήμου. Η κατ’  εξαίρεση,  πάρα την ύπαρξη εμποδίων, ύδρευση των ακινήτων αυτών είναι δυνατή κατά τα οριζόμενα στο άρθρο 60.4. 

6. Εφόσον δεν υπάρχει αγωγός για να τοποθετηθεί η παροχή σε απόσταση μικρότερη ή ίση των διακοσίων (200)  μέτρων,  γίνεται προέκταση του πλησιέστερου κατάλληλου αγωγού διανομής,  ώστε να γίνει τούτο εφικτό. Η προέκταση γίνεται µε δαπάνη του αιτούντα υδρολήπτη κατά το άρθρο 60. Η ύπαρξη εμποδίων που αποκλείει την επέκταση ως τα προβλεπόμενα όρια βεβαιώνεται από τον αρμόδιο υπάλληλο της Τεχνικής Υπηρεσίας του Δήμου. 

7. Η απόσταση του ακινήτου από το τέρμα του αγωγού είναι το άθροισμα του μήκους της καθέτου από το ακίνητο πάνω στο όριο του εγκεκριμένου σχεδίου (για το εκτός σχεδίου τμήμα) και του μήκους από το πόδι της καθέτου μέχρι το τέρμα του αγωγού, μετρημένου βάσει εγκεκριμένης ρυμοτομίας (για το εντός σχεδίου τμήμα). 

8. Επιτρέπεται η χορήγηση παροχής καταλλήλου διαμέτρου στα διοικητικά όρια έπειτα από αίτηση των υδροληπτών για την ομαδική υδροδότηση περιοχών εκτός σχεδίου. 

9. Όταν η παροχή πρέπει να τοποθετηθεί στο όριο της εγκεκριμένης ρυμοτομίας και αυτό είναι αδιαμόρφωτο,  ο ∆ήµος έχει το δικαίωµα να τοποθετήσει προσωρινά την παροχή στην απέναντι διαμορφωμένη πλευρά. Το πλάτος του δρόμου δεν προσμετράτε στην απόσταση του ακινήτου – ορίου εγκεκριμένου σχεδίου
10. Σε κάθε περίπτωση υδροδότησης εκτός σχεδίου πόλεως κατοικίας ή κτιριακών εγκαταστάσεων ειδικού προορισμού, η χορήγηση της παροχής γίνεται με την προϋπόθεση της επάρκειας ποσοτήτων νερού και μετά τη συνεκτίμηση των τεχνικών και οικονομικών δεδομένων του δικτύου ύδρευσης της ευρύτερης περιοχής του ακινήτου.

11. Η θέση των υδρομέτρων που πρόκειται να υδρεύσουν ακίνητα εκτός σχεδίου επιλέγεται από την Υπηρεσία Ύδρευσης ώστε να είναι η καταλληλότερη. Σε περίπτωση ένταξης της περιοχής όπου βρίσκεται το ακίνητο στο σχέδιο πόλης και κατασκευής των πεζοδρομίων, η Υπηρεσία Ύδρευσης μπορεί να μεταφέρει τους υδρομετρητές στο πεζοδρόμιο, με δαπάνη των ιδιοκτητών. Επίσης οι ιδιοκτήτες επιβαρύνονται με τη δαπάνη για κάθε αναγκαία μετατόπιση των παροχών και των υδρομέτρων για οποιοδήποτε λόγο, αφού όλες οι παροχές εκτός σχεδίου θεωρούνται ως εκ της μη ύπαρξης παγιωμένης τοπογραφικής διαμόρφωσης προσωρινές.

12. Στην περίπτωση που δεν διέρχεται αγωγός διανομής μπροστά από το ακίνητο, μπορεί να γίνει επέκταση του δικτύου με δαπάνες του ιδιοκτήτη. Η Υπηρεσία Ύδρευσης δεν είναι υποχρεωμένη να προβεί στην επέκταση του  δικτύου της, αν ο ιδιοκτήτης που υπέβαλε την σχετική αίτηση δεν αναλαμβάνει παράλληλα και το κόστος της κατασκευής της.

13. Για την επέκταση αποφασίζει η αρμόδια Επιτροπή Ύδρευσης και Αποχέτευσης της Υπηρεσίας Ύδρευσης, μετά από αίτηση του ιδιοκτήτη, που συνοδεύεται από τα ακόλουθα στοιχεία:
1. Άδεια οικοδομής του κτίσματος.

2. Υπεύθυνη δήλωση του Ν. 1599/86, με την οποία θα βεβαιώνεται από τον ιδιοκτήτη ότι μπροστά ή δίπλα από το ακίνητο του υπάρχει διαμορφωμένος δρόμος.

3. Υπεύθυνη δήλωση του Ν. 1599/86, με την οποία ο ιδιοκτήτης θα αναλαμβάνει τη δαπάνη επέκτασης, καθώς και τη δαπάνη της μελλοντικής μετατόπισης του δικτύου ύδρευσης σε εγκεκριμένο δρόμο.

4. Σε περίπτωση που υποβάλλεται κοινή αίτηση από τους συνιδιοκτήτες του ίδιου ακινήτου ή από ιδιοκτήτες διάφορων ακινήτων, πρέπει να υποβληθεί κοινή Υπεύθυνη δήλωση του Ν. 1599/86, με την οποία θα αναλαμβάνουν όλοι οι αιτούντες τη δαπάνη επέκτασης και τυχόν μετατόπισης του δικτύου ύδρευσης και θα βεβαιώνουν τα ποσοστά συμμετοχής του καθενός στη δαπάνη επέκτασης του αγωγού.

1. Η επέκταση του δικτύου πραγματοποιείται από την Υπηρεσία Ύδρευση κατά προτεραιότητα, εφόσον καταβληθεί η απαιτούμενη δαπάνη από τον αιτούντα ή τους αιτούντες. Οι επεκτάσεις αυτές ανήκουν στην κυριότητα της Υπηρεσία Ύδρευσης, η οποία έχει το δικαίωμα να τις χρησιμοποιήσει μελλοντικά για την ύδρευση και άλλων ακινήτων.

2. Επεκτάσεις δικτύων ύδρευσης για υδροδότηση μεμονωμένων καταναλωτών της Υπηρεσία Ύδρευσης θα γίνονται εφόσον ο καταναλωτής δεσμεύεται με υπεύθυνη δήλωση του Ν. 1599/86 ότι θα καταναλώνει σε 2-3 ημέρες την απαιτούμενη ποσότητα νερού για τη διασφάλιση της ποιότητας του νερού.
ΆΡΘΡΟ 59Ο :ΣΥΝΔΕΣΗ ΤΩΝ ΑΚΙΝΗΤΩΝ ΤΟΥ ΔΗΜΟΥ ΑΚΤΙΟΥ-ΒΟΝΙΤΣΑΣ ΚΑΙ ΚΟΙΝΩΦΕΛΩΝ ΟΡΓΑΝΙΣΜΩΝ
Ο Δήμος Ακτίου-Βόνιτσας καταβάλλει για την κατασκευή των παροχών ύδρευσης ποσό, που αποφασίζεται με απόφαση του Δημοτικού Συμβουλίου του Δήμου.

Τα Δημόσια εκπαιδευτήρια, οι Ιεροί Ναοί, τα μουσεία, τα δημόσια κοινωφελή ιδρύματα, και όλα τα νομικά πρόσωπα του Δήμου Ακτίου-Βόνιτσας (επιχειρήσεις, οργανισμοί κλπ) καταβάλλουν ολόκληρη τη δαπάνη κατασκευής της παροχής υδροδότησης σύμφωνα με απόφαση του Δημοτικού Συμβουλίου του Δήμου.

Οι ιδιώτες, που εκμεταλλεύονται δημοτικούς χώρους ή εγκαταστάσεις, όπως περίπτερα, καντίνες, αναψυκτήρια κλπ, υποχρεούνται να πληρώνουν το νερό που καταναλώνουν με τις νόμιμες επιβαρύνσεις. Για το σκοπό αυτό θα καταβάλλουν στη Υπηρεσία Ύδρευση εγγύηση, το ύψος της οποίας καθορίζεται με απόφαση του Δημοτικού Συμβουλίου της και θα εκδίδεται λογαριασμός κατανάλωσης νερού στο όνομα τους ή την επωνυμία της επιχείρησής τους. Η μη συμμόρφωσή τους θα έχει ως συνέπεια τη διακοπή της παροχής του νερού.

ΆΡΘΡΟ 60Ο :ΚΥΡΙΟΤΗΤΑ ΕΓΚΑΤΑΣΤΑΣΕΩΝ.

Οι διακλαδώσεις παροχής νερού, οι επεκτάσεις του κεντρικού αγωγού, το κάθε είδους ειδικά τεμάχια και λοιπές κατασκευές έστω και έγιναν με δαπάνη ιδιωτών και με σκοπό την υδροδότηση των ακινήτων από το δίκτυο του Δήμου ανήκουν όλα στο Δήμο. Οι υδρολήπτες έχουν μόνο το δικαίωμα χρήσης. Σε περίπτωση μεταβίβασης των ιδιοκτησιών που υδροδοτούνται με τον τρόπο αυτό, οι νέοι ιδιοκτήτες υπεισέρχονται και αποκτούν αυτομάτως τα δικαιώματα των παλαιών ιδιοκτητών. 

ΑΡΘΡΟ 61ο : ΜΑΤΑΙΩΣΗ ΕΓΓΥΗΣΗ ΧΡΗΣΗΣ ΥΔΡΟΜΕΤΡΗΤΗ
1. Η ύδρευση του ακινήτου γίνεται ύστερα από αίτηση του ιδιοκτήτη ή εκείνου που χρησιμοποιεί το ακίνητο με οποιοδήποτε τρόπο,  εφόσον καταβάλει την εγγύηση χρήσης υδρομετρητή. Η εγγύηση αυτή αποτελεί προκαταβολή έναντι της κατανάλωσης του νερού και επιστρέφεται μετά από αίτηση του καταναλωτή με την διάλυση της σύμβασης υδροδότησης, με την προϋπόθεση ότι έχουν εξοφληθεί όλοι οι λογαριασμοί κατανάλωσης νερού και δεν εκκρεμεί άλλη οφειλή του προς το Δήμο. Απαγορεύεται η χρήση παροχής ύδρευσης από υδρολήπτη που δεν έχει καταβάλει εγγύηση.

2. Το ύψος της εγγύησης χρήσης υδρομετρητή καθορίζεται ανάλογα με το είδος και τη διάμετρο της παροχής, με απόφαση του Δημοτικού Συμβουλίου του Δήμου. Με όμοια απόφαση γίνεται σε τακτά χρονικά διαστήματα η αναπροσαρμογή της εγγύησης και η διαφορά που προκύπτει εισπράττεται με τους λογαριασμούς κατανάλωσης νερού.

3. Ταυτόχρονα με την καταβολή της εγγύησης χρήσης υδρομετρητή, συνάπτεται Συμβόλαιο Υδροληψίας μεταξύ καταναλωτή και Δήμου. Το Συμβόλαιο Υδροληψίας υπογράφεται από τον καταναλωτή και από τον Προϊστάμενο του τμήματος της Υπηρεσίας Ύδρευσης. Στο Συμβόλαιο Υδροληψίας καταχωρείται ο αριθμός τηλεφώνου της κατοικίας του και σε περίπτωση που στερείται τηλεφώνου , ο αριθμός τηλεφώνου της εργασίας του ή ο αριθμός τηλ. Συγγενούς ή γνωστού με τον οποίο θα είναι δυνατή η ειδοποίησή του. Με την αποδοχή του Συμβουλίου Υδροληψίας ο καταναλωτής αποδέχεται ταυτόχρονα όλους τους όρους του παρόντος Κανονισμού.

4. Ο Δήμος. σε περίπτωσης αποχώρησης του καταναλωτή από το ακίνητο, δικαιούται να παρακρατά από την εγγύηση τις κάθε είδους οφειλές αυτού, που βεβαιώνονται εις βάρος του. Στην περίπτωση που ο καταναλωτής αποχωρήσει από το ακίνητο, του οποίου δεν είναι κύριος ή επικαρπωτής και εγκαταλείψει οποιοδήποτε χρέος προς τον Δήμο. που δεν καλύπτεται από την εγγύηση, ο Δήμος δικαιούται να μην ικανοποιήσει νέα αίτηση του για υδροδότηση ή να μεταφέρει την οφειλή του στο λογαριασμό κατανάλωσης νερού του υδρομετρητή της νέας διεύθυνσής του.
ΑΡΘΡΟ 62ο : ΔΙΑΚΟΠΗ - ΑΦΑΙΡΕΣΗ ΠΑΡΟΧΩΝ
1. Η υδροδότηση ενός ακινήτου διακόπτεται: 

1. Ύστερα από έγγραφη αίτηση του υδρολήπτη και την καταβολή του δικαιώματος διακοπής, που ορίζει το Δημοτικό Συμβούλιο. Η διακοπή δεν είναι δυνατή πριν την πλήρη εξόφληση τυχόν οφειλών του υδρολήπτη προς το Δήμο. Η επανασύνδεση γίνεται ύστερα από έγγραφη αίτηση του υδρολήπτη και την καταβολή του δικαιώματος επανασύνδεσης που καθορίζει το Δημοτικό Συμβούλιο, καθώς και την καταβολή της ανάλογης εγγύησης. 

2. Από την Υπηρεσία στις περιπτώσεις που προβλέπονται από τον Κανονισμό. Η επανασύνδεση γίνεται εφόσον αρθεί ο λόγος που οδήγησε στη διακοπή και καταβληθεί το δικαίωµα επανασύνδεσης. 

2. Αφαίρεση της παροχής γίνεται: 

1. Ύστερα από αίτηση του υδρολήπτη.  µε τη σύμφωνη γνώμη του ιδιοκτήτη και την καταβολή του δικαιώματος αφαίρεσης που καθορίζει το Δημοτικό Συμβούλιο. 

2. Από την Υπηρεσία στις περιπτώσεις που προβλέπεται από τον Κανονισμό.  Κατά την αφαίρεση απομακρύνεται το υδρόμετρο,  τα φρεάτια και τα μολύβια,  το δε πεζοδρόμιο αποκαθίσταται από τον υδρολήπτη ή το Δήμο εφόσον προκαταβληθεί η σχετική δαπάνη. 

Ο υδρολήπτης έχει υποχρέωση να πληρώσει την αξία του νερού που κατανάλωσε βάσει των ενδείξεων του υδρομέτρου της παροχής του καθώς και κάθε άλλη νόμιμη επιβάρυνση που αναγράφεται στο έντυπο του λογαριασμού.  Η πληρωμή γίνεται μέσα στη νόμιμη προθεσμία και στα γραφεία που αναφέρει το έντυπο αυτό. Σε περίπτωση µη πληρωμής δύο συνεχόμενων λογαριασμών, ειδοποιείται ο υδρολήπτης µε την αποστολή του τρίτου λογαριασμού και μετά το πέρας της προθεσμίας του διακόπτεται η παροχή νερού χωρίς άλλη ειδοποίηση. Ο ∆ήµος δεν φέρει καμία ευθύνη για τυχόν ζημιές που προκύψουν από τη διακοπή της υδροδότησης. Από την επόμενη της λήξης της προθεσμίας και μέχρι την πλήρη εξόφληση, η οφειλή επιβαρύνεται µε τον εκάστοτε νόμιμο τόκο.  Η προθεσμία πληρωμής ορίζεται µε απόφαση του Υπευθύνου Ύδρευσης του Δήμου. Η επαναφορά της υδροδότησης γίνεται μετά την εξόφληση του λογαριασμού, την καταβολή των τόκων και των τελών επανασύνδεσης της παροχής. Μετά τη διακοπή λόγω χρέους,  ο λογαριασμός ύδρευσης εκδίδεται µε χρέωση την πάγια κατανάλωση για χρονικό διάστημα,  οριζόμενο από τον Υπεύθυνο Ύδρευσης,  μετά την πάροδο του οποίου ο ∆ήµος μπορεί να προβεί σε αφαίρεση της παροχής και διαγραφή του υδρολήπτη από τους καταλόγους υδροληπτών. Αν ο υδρολήπτης παραβιάσει την κλεισμένη παροχή, ο ∆ήµος τον χρεώνει µε το ανάλογο πρόστιμο, το ύψος του οποίου καθορίζεται από το Δημοτικό Συμβούλιο, μπορεί δε να προβεί σε άμεση αφαίρεση της παροχής. Το ίδιο ισχύει και για τις παροχές που

διακόπηκαν µε αίτηση του υδρολήπτη. επανασυνδέθηκαν δε παράνομα. 


Για τις κάθε είδους οφειλές προς το Δήμο ευθύνονται από κοινού και εις ολόκληρον έκαστος,  ο εκάστοτε υδρολήπτης και ο ιδιοκτήτης του υδρευόμενου ακινήτου.  Σε περίπτωση συνιδιοκτησίας, οι συνιδιοκτήτες ορίζουν από κοινού µε δήλωση τους προς το Δήμο εκπρόσωπο τους για τις σχέσεις τους µε αυτόν ευθυνόμενοι όμως από κοινού και εις ολόκληρον έκαστος. Ο ιδιοκτήτης του ακινήτου δηλώνει – με την αίτηση παροχής νερού επ'  ονόματι του ή µε ιδιαίτερη δήλωση -  ότι αποδέχεται τους όρους του κανονισμού και κάθε μελλοντική του τροποποίηση,  τις διατάξεις του Νόμου και όσους άλλους όρους θέσει το Δημοτικό Συμβούλιο. µε απόφαση του. 

Η δήλωση αυτή τηρείται στα αρχεία του Δήμου μέχρις ότου αντικατασταθεί από παρόμοια δήλωση του νέου ιδιοκτήτη και αφορά το μεταξύ χρονικό διάστημα,  απαιτείται δε για τη σύνδεση της παροχής επ' ονόματι άλλου εκτός του ιδιοκτήτη. Ο νέος ιδιοκτήτης του υδρευόμενου ακινήτου υποχρεούται να δηλώσει στο Δήμο την αλλαγή της ιδιοκτησίας,  προσκομίζοντας το σχετικό συμβόλαιο. Ο νέος ιδιοκτήτης ευθύνεται και για τα προς της μεταβίβασης χρέη.  Ο δηλωθείς ως ιδιοκτήτης του υδρευόμενου ακινήτου δεν μπορεί να αντιτάξει στο Δήμο ελαττώματα της κυριότητας του ή απώλεια της. 

ΑΡΘΡΟ 63ο:ΑΝΑΜΟΡΦΩΣΗ ΛΟΓΑΡΙΑΣΜΩΝ ΚΑΤΑΝΑΛΩΣΗΣ ΝΕΡΟΥ

1. Αν από τους έλεγχους διαπιστωθεί, πως το υδρόμετρο δεν λειτουργεί κανονικά, η Υπηρεσία αναμορφώνει (μεταβάλλει), τους λογαριασμούς κατανάλωσης νερού ως εξής:

1. Η χρέωση του υπό έκδοση λογαριασμού κατανάλωσης γίνεται με βάση το μέσο όρο των τεσσάρων (4) τελευταίων λογαριασμών, στους οποίους το υδρόμετρο λειτουργούσε κανονικά. Αν οι προηγούμενες καταναλώσεις δεν καλύπτουν χρονική διάρκεια τεσσάρων λογαριασμών, τότε η χρέωση γίνεται με όσους λογαριασμούς, έχουν εκδοθεί.

2. Σε περίπτωση που οι καταναλώσεις των τεσσάρων (4) διαδοχικών λογαριασμών της προηγούμενης παραγράφου, παρουσιάζουν σημαντικές αποκλίσεις μεταξύ τους, τότε για τη διαμόρφωση του μέσου όρου μπορούν να χρησιμοποιηθούν κατά την κρίση της Υπηρεσίας Ύδρευσης οι καταναλώσεις οκτώ (8) διαδοχικών λογαριασμών ή οι καταναλώσεις (3) λογαριασμών αντιστοίχων της συγκεκριμένης περιόδου των τελευταίων ετών.

3. Αν η περίοδος, για την οποία πρόκειται να εκδοθεί λογαριασμός καλύπτεται με λειτουργία δύο υδρομέτρων (δηλ. του μη κανονικού και του κανονικού που το αντικατέστησε),τότε η χρέωση (αναμόρφωση) γίνετε αναλογικά, με βάση την καταγραφή του κανονικού υδρομέτρου, εφόσον καλύπτει χρονική διάρκεια λειτουργίας 30 τουλάχιστον ημερών.

4. Αν η χρονική διάρκεια λειτουργίας του κανονικού υδρομέτρου, είναι μικρότερη των 30 ημερών, για την χρέωση (αναμόρφωση) του λογαριασμού κατανάλωσης λαμβάνεται υπόψη η καταγραφή του κανονικού υδρομέτρου, για τις ημέρες της λειτουργίας του, για την υπόλοιπη δε περίοδο εφαρμόζεται η περίπτωση 1.2. του παρόντος άρθρου.

2. Σε κάθε υδρόμετρο που είναι χαλασμένο και δεν υπάρχουν προηγούμενες ενδείξεις , έτσι ώστε να διαμορφωθεί ανάλογα ο νέος λογαριασμός ύδρευσης, να χρεώνεται με 80 μ3 ανά τετράμηνο ή 20 μ3 το μήνα.

3. Όταν διαπιστωθεί ότι το υδρόμετρο ανεγειρόμενης οικοδομής δεν λειτουργεί κανονικά, τότε η χρέωση (αναμόρφωση) του λογαριασμού κατανάλωσης νερού γίνεται με βάση το συνολικό όγκο της οικοδομής με συντελεστή 10% αυτού του όγκου.

4. Όταν διαπιστωθεί εσφαλμένη χρέωση από λάθη της υπηρεσίας ή της Μηχανογράφησης, τότε αναμορφώνεται ο λογαριασμός και καταχωρείται σε αυτόν η κανονική κατανάλωση με την αντίστοιχη κανονική χρέωση. Στις παραπάνω περιπτώσεις τα ποσά που καταβλήθηκαν στον Δήμο αχρεωστήτως, επιστρέφονται στους δικαιούχους καταναλωτές.

5. Όταν διαπιστωθεί από την Υπηρεσία ύδρευσης  εσφαλμένη τοποθέτηση των υδρομέτρων στην στήλη από τον εργολάβο της οικοδομής, με αποτέλεσμα οι αντίστοιχοι καταναλωτές να πληρώνουν καταναλώσεις άλλων, τότε η Υπηρεσία ύδρευσης  πέρα από το πρόστιμο που επιβάλλει στον εργολάβο, τοποθετεί τα υδρόμετρα στη σωστή τους θέση αφού προηγουμένως εξοφληθούν οι αντίστοιχοι λογαριασμοί.

6. Οικονομικές διαφορές προηγούμενων λογαριασμών, τακτοποιούνται από τους ενδιαφερόμενους, χωρίς τη μεσολάβηση της Υπηρεσία ύδρευσης. Η ίδια ρύθμιση εφαρμόζεται, όταν λόγω παλαιότητας της στήλης υδρομέτρων, αντικαθίσταται αυτή από ιδιώτη υδραυλικό και η επανατοποθέτηση των υδρομέτρων γίνετε λανθασμένα, ή σε οποιαδήποτε σχετική αυθαίρετη επέμβαση από τρίτους.

7. Ο καταναλωτής για κάθε αμφισβήτηση της χρέωσης του, απευθύνεται στην Υπηρεσία Ύδρευσης του Δήμου και εκθέτει τις απόψεις του. η Υπηρεσία Ύδρευσης διενεργεί αυτοψία και εάν διαπιστώσει ότι πράγματι υπάρχει προφανής λόγος που δικαιολογεί μείωση της χρέωσης εισηγείται στο Δημοτικό συμβούλιο, ο οποίος διενεργεί την μείωση. Ως προφανείς λόγοι που δικαιολογούν μειώσεις θεωρούνται κυρίως περιπτώσεις αφανούς διαρροής, ελαττωματικής λειτουργίας μετρητή, λανθασμένης λήψης της ένδειξης και λανθασμένης χρέωσης κατά την βεβαίωση των τελών.

8. Αν η Υπηρεσία Ύδρευσης δεν διαπιστωθεί προφανής λόγος που να δικαιολογεί την μείωση και ο καταναλωτής δεν αποδέχεται το αποτέλεσμα του ελέγχου ή δεν είναι ικανοποιημένος από το ποσοστό μείωσης που σύμφωνα με την απόφαση του Δημοτικού Συμβουλίου., δικαιούται να υποβάλει ένσταση, η οποία εξετάζεται από το Δημοτικό Συμβούλιο.

9. Οι καταναλωτές μπορούν να υποβάλουν ένσταση μόνο για τον τελευταίο λογαριασμό κατανάλωσης νερού. Για τον ίδιο λογαριασμό δεν μπορεί να υποβληθεί νέα ένσταση.

10. Ο καταναλωτής που υποβάλλει ένσταση η οποία απορρίπτεται δεν επιβαρύνεται με τυχόν προσαυξήσεις παρά μόνο μετά την λήξη της νέας προθεσμίας, που  τίθεται για την εξόφληση του λογαριασμού του.

11. Σε εξαιρετικές και ιδιάζουσες περιπτώσεις, με απόφαση του Δημοτικού Συμβουλίου του Δήμου μπορεί να προβλεφθεί η καταβολή ποσού ή ποσοστού του αμφισβητούμενου λογαριασμού, που θα πρέπει να καταβάλλει ο ενιστάμενος άμεσα.

12. Σε περίπτωση συνιδιοκτησίας, οι συνιδιοκτήτες ορίζουν με γραπτή δήλωση τους προς τον Δήμο που υπογράφεται από όλους, κοινό εκπρόσωπό τους για τις σχέσεις τους με αυτή, ευθυνόμενοι όμως από κοινού και εις ολόκληρον ο καθένας.
ΑΡΘΡΟ 64ο:ΣΥΝΙΔΙΟΚΤΗΤΕΣ. 

Σε περίπτωση συνιδιοκτησίας, οι συνιδιοκτήτες ορίζουν με γραπτή δήλωσή τους προς την Υπηρεσία Ύδρευσης που υπογράφεται από όλους, κοινό εκπρόσωπο τους για τις σχέσεις τους με αυτή, ευθυνόμενοι όμως από κοινού και εις ολόκληρον ο καθένας.

ΑΡΘΡΟ 65ο: ΛΑΘΡΑΙΑ ΥΔΡΟΛΗΨΙΑ
1. Οποιοσδήποτε καταναλωτής επιχειρήσει λαθραία υδροληψία, διακόπτεται η υδροδότησή του και υποχρεώνεται στην καταβολή της αξίας της στο εικοσαπλάσιο, βάσει σχετικού σημειώματος της αρμόδιας υπηρεσίας προς το Τμήμα Καταναλωτών.

2. Η υδροληψία αυτή αποκαθίσταται μετά την καταβολή του προστίμου.  Στην έννοια της λαθραίας υδροληψίας εμπίπτει και η απώλεια νερού με αντίστροφη τοποθέτηση του υδρομέτρου εκ προθέσεως, η οποία έχει σαν συνέπεια τη διαγραφή της καταναλωθείσας  ποσότητας. Μέτρο για την επιβολή προστίμου στη περίπτωση αυτή θα ληφθεί η μεγαλύτερη κατανάλωση των τεσσάρων (4) προηγουμένων λογαριασμών, ή αν υπάρχει κατανάλωση μικρότερης χρονικής περιόδου, λαμβάνεται υπόψη η μεγαλύτερη κατανάλωση αυτής της περιόδου.

3. Σε περίπτωση υποτροπής ακυρώνεται η υδροληψία και αφαιρείται το υδρόμετρο.
ΑΡΘΡΟ 66ο: ΛΑΘΡΑΙΕΣ ΥΔΡΕΥΣΕΙΣ 

1. Η σύνδεση παροχής που δεν έχει ακόμη τοποθετηθεί υδρομετρητής ή έχει αφαιρεθεί,  µε ενωτικό σωλήνα από τον υδρολήπτη ή µε υδρόμετρο,  χωρίς να τηρηθεί ή νόμιμη διαδικασία,  αποτελεί κλοπή νερού και τιμωρείται σύμφωνα µε τις σχετικές διατάξεις του Ποινικού Κώδικα. 

2. Κλοπή αποτελεί επίσης και η σύνδεση µε τις εσωτερικές εγκαταστάσεις ύδρευσης ενός ακινήτου ή η λήψη γενικά του νερού από παροχές ή κρουνούς πυρόσβεσης,  ποτίσματος δημοτικών ή κοινοτικών ή δημοσίων κήπων και πρασίνου για χρήση διαφορετική από εκείνη για την οποία έχουν τοποθετηθεί και τιμωρείται σύμφωνα µε τις αρχικές διατάξεις του Ποινικού Κώδικα. Στις περιπτώσεις αυτές ο ∆ήµος διακόπτει ή αφαιρεί την παροχή χωρίς άλλη προειδοποίηση και χωρίς ευθύνη για οποιαδήποτε ζημιά ήθελε προκληθεί χρεώνει δε τον υδρολήπτη µε το οκταπλάσιο της τεκμαρτής κατανάλωσης και πρόστιμο που καθορίζεται από το Δημοτικό Συμβούλιο.  Η τεκμαρτή κατανάλωση υπολογίζεται από την αρμόδια Υπηρεσία του Δήμου µε βάση στοιχεία που εκείνη θα κρίνει κατάλληλα και µε αφετηρία την ημερομηνία τοποθέτησης της παροχής ή αφαίρεσης του μετρητή. 

ΑΡΘΡΟ 67ο: ΠΑΡΑΝΟΜΗ ΧΟΡΗΓΗΣΗ ΝΕΡΟΥ - ΕΜΠΟΡΙΑ ΝΕΡΟΥ
Απαγορεύεται η χορήγηση νερού σε άλλο ακίνητο πλην του υδρευόμενου,  εκτός και αν τούτο κατ' εξαίρεση έχει επιτραπεί για ειδικούς λόγους µε απόφαση του Δημοτικού Συμβουλίου. και η εμπορία νερού. Στις περιπτώσεις αυτές ο Δήμος ειδοποιεί αυτόν που χορηγεί ή εμπορεύεται το νερό να παύσει τη χορήγηση ή εμπορία, επιβάλλει δε πρόστιμο που καθορίζει το Δημοτικό Συμβούλιο. Αν ο υδρολήπτης δε συμμορφωθεί σε διάστημα δέκα ημερών από την ειδοποίηση διακόπτει την παροχή και ουδεμία ευθύνη φέρει για τυχόν ζημία του υδρολήπτη ή τρίτων, επιβάλλει δε πρόστιμο που καθορίζει το Δημοτικό Συμβούλιο. 

ΑΡΘΡΟ 68ο:ΆΛΛΕΣ ΑΠΑΓΟΡΕΥΣΕΙΣ
1. Απαγορεύεται οποιαδήποτε επέμβαση του υδρολήπτη στις εγκαταστάσεις του Δήμου (υδρόμετρο, παροχές, φρεάτια, αγωγούς κλπ.) Η επέμβαση τιμωρείται ποινικά, σύμφωνα µε τις σχετικές διατάξεις του Ποινικού Νόμου,  η δε δαπάνη για τυχόν βλάβη βαρύνει τον υδρολήπτη. Επέμβαση στο υδρόμετρο με σκοπό αλλοίωση των εγγραφών των ενδείξεων αποτελεί κλοπή σύμφωνα με το άρθρο 66.

2. Απαγορεύεται και αποτελεί κλοπή νερού,  η σύνδεση εσωτερικών εγκαταστάσεων ακινήτου με κρουνούς που έχουν τοποθετηθεί για την ύδρευση µε δοχεία ή βυτία, περιοχών που δεν έχουν ύδρευση. 

3. Απαγορεύεται η σύνδεση παροχής νερού από την παροχή οικίας ή σε εκτός σχεδίου ακίνητο. Η σύνδεση θεωρείται κλοπή και επέχει πρόστιμο και διώκεται ποινικά.

4. Απαγορεύεται η γειτνίαση των κάθε είδους εγκαταστάσεων ύδρευσης µε συγκροτήματα βόθρων, απορροφητικά ή και στεγανά, µε το δίκτυο αποχέτευσης ή σωληνώσεις μεταφοράς καυσίμων. 

5. Απαγορεύεται η διέλευση αποχετευτικών αγωγών πάνω από τις εγκαταστάσεις ύδρευσης.  Στην περίπτωση αυτή ο ∆ήµος θέτει εύλογη προθεσμία για την απομάκρυνση των αγωγών μετά την άπρακτη πάροδο της οποίας διακόπτει την παροχή

Απαγορεύεται στους καταναλωτές ή τους τρίτους:
1. Να συνδέουν τις εσωτερικές  σωληνώσεις  του ακινήτου που υδροδοτείται από την Υπηρεσίας Ύδρευσης, με σωλήνες από τις οποίες διοχετεύεται νερό ξένης προέλευσης, έστω και αν μεσολαβούν στη σύνδεση αυτή βαλβίδες ή διακόπτες.

2. Να τοποθετηθούν σωλήνες αποχέτευσης ή καυσίμων μέσα ή κοντά στα φρεάτια υδατοπαροχής.

3. Για τους παραβάτες των δυο προηγούμενων παραγράφων, προβλέπεται διακοπή της υδροληψίας μέχρι την τακτοποίηση των εκκρεμοτήτων.

4. Να παραβιάζουν τη σφράγιση των υδρομέτρων ή να τα αντικαθιστούν με υδρόμετρα του εμπορίου. Στην περίπτωση αυτή επιβάλλεται πρόστιμο ίσο με το πενταπλάσιο της μέγιστης κατανάλωσης των τεσσάρων (4) τελευταίων λογαριασμών.

5. Να χορηγούν νερό σε τρίτους και για οποιαδήποτε αιτία. Στην περίπτωση αυτή διακόπτεται η υδροληψία, ο δε καταναλωτής χρεώνεται επιπλέον με την αξία 100μ3 νερού.

6. Να προκαλούν βλάβες στους αγωγούς και τις διακλαδώσεις κατά την εκτέλεση δημοσίων ή ιδιωτικών έργων ή κατά την εκσκαφή ή ανέγερση οικοδομών. Για το λόγο αυτό υποχρεώνονται να πάρουν όλα τα αναγκαία και πρόσφορα τεχνικά μέτρα εντοπισμού και προστασίας των αγωγών, διακλαδώσεων κλπ υδρευτικών κατασκευών επί των πεζοδρομίων, συμβουλευόμενοι την αρμόδια Δ/νση Δικτύου, η οποία θα τους παράσχει τις σχετικές υποδείξεις. Στις περιπτώσεις αυτές ο υπαίτιος της ζημιάς, πέρα από τις ενδεχόμενες ποινικές του ευθύνες, υποχρεώνεται και στην αποκατάσταση της ζημιάς (θετικής ή αποθετικής), πλέον 20% για γενικά έξοδα.
ΑΡΘΡΟ 69ο: ΚΟΙΝΟΧΡΗΣΤΕΣ ΒΡΥΣΕΣ
Εγκατάσταση κοινοχρήστων βρυσών για ύδρευση των πολιτών απαγορεύεται. Επιτρέπεται μόνο σε περιπτώσεις εκτάκτων αναγκών κατά την κρίση της Επιχείρησης για προσωρινή εξυπηρέτηση των δημοτών λόγω ζημιών, επισκευών, αντικαταστάσεων κ.λπ. κεντρικών αγωγών και λόγω ανωτέρας βίας. Δύναται ο Δήμος με απόφαση του Δημοτικού Συμβουλίου να κατασκευάσει κοινόχρηστες βρύσες μόνο για καλαισθητικούς λόγους και για εξυπηρέτηση τουριστικών αναγκών.

ΑΡΘΡΟ 70ο: ΖΗΜΙΕΣ ΣΤΟ ΔΙΚΤΥΟ ΎΔΡΕΥΣΗΣ

Επειδή το νερό έχει πολύ μεγάλη σπουδαιότητα για τους κατοίκους και τη ζωή της Πόλης κάθε πολίτης πρέπει να αποφεύγει τις καταστροφές ή φθορές στο δίκτυο ύδρευσης για να μη στερείται η πόλη αυτού του αγαθού.

Όποιος έχει πρόθεση να εκτελέσει εργασίες , άσκαφες στο κατάστρωμα των δρόμων , των πεζοδρομίων ή και σε ιδιωτικούς χώρους όπου υπάρχει δίκτυο ύδρευσης οφείλει να ενημερώνεται από την Τεχνική Υπηρεσία του Δήμου για την ύπαρξη ή όχι δικτύου ύδρευσης.

Η χρήση μηχανικών μέσων για τις άσκαφες κοντά στο δίκτυο ύδρευσης απαγορεύεται. Κατά τις εργασίες άσκαφης πρέπει να γίνονται ερευνητικές τομές για την ακριβή επισήμανση της θέσης και την μορφή των υπογείων δικτύων ύδρευσης και δικτύων ιδιωτικών παροχών.

Ο Δήμος σε περίπτωση καταστροφής αγωγού από απροσεξία καταλογίζει σε βάρος του υπαιτίου το κόστος της δαπάνης για την επαναφορά του αγωγού στην πρότερα κατάσταση καθώς και κάθε άλλη ζημιά του Δήμου από την αιτία αυτή.

Εκτός του αρμοδίου υπαλλήλου του Δήμου ουδενός άλλος έχει το δικαίωμα να μπαίνει στις αντλητικές ή άλλες εγκαταστάσεις του Δήμου και να χειρίζεται τα κλειδιά διακοπής παροχής νερού.

Καταστροφές στο δίκτυο ύδρευσης που προκαλούνται από λόγους ανωτέρας βίας ή θεομηνίες ουδέν επιβαρύνουν.

ΑΡΘΡΟ 71ο: ΚΑΘΟΡΙΣΜΟΣ ΤΕΛΩΝ.

Τα τέλη, δικαιώματα, παράβολα, η αξία υλικών και εργασίες που παρέχεται από το Δήμο, καθώς και τα πρόστιμα ή οποιαδήποτε οικονομική επιβάρυνση των συνδεθέντων ή συνδεόμενων με το δίκτυο ύδρευσης , θα καθορισθούν με ειδική απόφαση του Δημοτικού Συμβουλίου του Δήμου .Με τη λήψη της απόφασης θα εισπράττονται τα καθορισμένα για κάθε αιτία ποσά που ισχύουν σήμερα.

ΑΡΘΡΟ 72ο: ΚΥΡΙΟΤΗΤΑ ΕΓΚΑΤΑΣΤΑΣΕΩΝ.

Οι διακλαδώσεις παροχής νερού, οι επεκτάσεις του κεντρικού αγωγού, τα κάθε είδους ειδικά τεμάχια και λοιπές κατασκευές έστω και αν έγιναν με δαπάνη ιδιωτών και με σκοπό την υδροδότηση των ακινήτων από το δίκτυο του Δήμου Λαμίας ή της Επιχείρησης, ανήκουν στην Επιχείρηση.

 Οι υδρολήπτες έχουν μόνο τα δικαίωμα χρήσης. Σε περίπτωση μεταβίβασης των ιδιοκτησιών που υδροδοτούνται με τον τρόπο αυτό, οι νέοι ιδιοκτήτες υπεισέρχονται και αποκτούν αυτομάτως τα δικαιώματα των παλαιών ιδιοκτητών.

ΑΡΘΡΟ 73ο: ΚΟΙΝΟΧΡΗΣΤΕΣ ΒΡΥΣΕΣ.

1. Η εγκατάσταση κοινόχρηστων βρυσών για ύδρευση των πολιτών απαγορεύεται. Επιτρέπεται μόνο σε περιπτώσεις εκτάκτων αναγκών κατά την κρίση του Δήμου για προσωρινή εξυπηρέτηση των δημοτών λόγω ζημιών, επισκευών, αντικαταστάσεων κεντρικών αγωγών και λόγω ανωτέρας βίας.

2. Δύναται ο Δήμος με απόφαση του Δημοτικού Συμβουλίου να κατασκευάσει κοινόχρηστες βρύσες μόνο για καλαισθητικούς λόγους και για εξυπηρέτηση τουριστικών αναγκών.

ΑΡΘΡΟ 74ο: ΤΕΛΙΚΕΣ ΔΙΑΤΑΞΕΙΣ.

1. Μετά τη σύνδεση των εσωτερικών εγκαταστάσεων με τα δίκτυα ύδρευσης και την καταβολή της εγγύησης χρήσης υδρομετρητή από μέρους του υδρολήπτη, καταρτίζεται μεταξύ αυτού και του Δήμου σύμβαση προσχώρησης, με την οποία ο πελάτης αποδέχεται ανεπιφύλακτα τους όρους του παρόντα Κανονισμού, καθώς και κάθε τροποποίηση ή συμπλήρωσή του με σχετικές αποφάσεις του Δημοτικού Συμβουλίου του Δήμου Ακτίου-Βόνιτσας.

2. Κάθε θέμα που δεν αναφέρεται στον παρόντα κανονισμό ρυθμίζεται με απόφαση του Δημοτικού Συμβουλίου του Δήμου Ακτίου-Βόνιτσας, σύμφωνα με τις διατάξεις του άρθρου 23 παρ. 3 του Ν. 1069/80. Οι υδρολήπτες οφείλουν να συμμορφώνονται με τις αποφάσεις αυτές. Η μη συμμόρφωσης τους συνεπάγεται τη διακοπή της παροχής νερού και την επιβολή προστίμου, σύμφωνα με τις σχετικές διατάξεις του παρόντος κανονισμού.

3. Διατηρούνται σε ισχύ οι αποφάσεις του Δημοτικού Συμβουλίου του Δήμου που αφορούν θέματα σχετικά με την ύδρευση, εφ’ όσον στον παρόντα κανονισμό δεν υπάρχει πρόβλεψη επί των θεμάτων που αυτές επιλαμβάνονται και ρυθμίζουν.

4. Η ισχύς του παρόντος κανονισμού αρχίζει από την έγκριση από το Δημοτικό Συμβούλιο του Δήμου Ακτίου-Βόνιτσας, σύμφωνα με το άρθρο 23 παρ. 3 του Ν. 1069/80, όπως αυτό έχει τροποποιηθεί και ισχύει σήμερα.

- Ο Δημοτικός Σύμβουλος κ. Μωραΐτης Νικόλαος δήλωσε παρών.

Η απόφαση αυτή έλαβε αριθμό 64/2012
Αφού συντάχθηκε το πρακτικό αυτό υπογράφεται από τους παρόντες:

        Ο ΠΡΟΕΔΡΟΣ            Η ΓΡΑΜΜΑΤΕΑΣ              ΤΑ ΜΕΛΗ

                                                                                Ακολουθούν υπογραφές

                                          Ακριβές αντίγραφο 

                                           Ο ΠΡΟΕΔΡΟΣ                                                      

                                      ΙΩΑΝΝΗΣ ΚΟΥΝΕΛΗΣ         
